
CITEVA CUVINTE DESPRE AUTOR 


J. O. Curwood, jurnalist şi scriitor american, autorul 
cărţii de faţă, este puţin cunoscut la noi în ţară. De aceea, 
ne-am gîndit să punem la îndemîna cititorului cîteva date, 
foarte pe scurt, despre viaţa şi opera lui. 

S-a născut în iunie 1879 în orăşelul Owosso din Mi- 
“chigan (S.U.A.). Părinţii săi aveau aici un magazin de în- 
călțăminte. Ruinîndu-se, ei cumpără o mică fermă în 
Ohio, într-o regiune izolată şi aridă, unde îşi cîştigă 
existența muncind din greu. Curwood şi-a petrecut aici 
cea mai mare parte a copilăriei, anii cei mai frumoşi — 
spune el. 

în hoinărelile sale prin împrejurimi, a nvăţat să iu- 
bească natura sălbatică, care a trezit în el de timpuriu 
setea de aventură și de necunoscut. Va fi contribuit la 
asta. mărturiseşte scriitorul, şi faptul că bunica sa din- 
spre mamă era o adevărată piele-roșie, din tribul Mohawk. 

La 13 ani se întoarce la Owosso şi, cu ajutorul surorii 
sale Amy, se înscrie la colegiul din acest oraş. Mai tirziu 
se reîntoarce aici şi tatăl său, deschizind un atelier de 
cizmărie. 

În această perioadă se vădesc şi primele sale înclinări 
spre activitatea literară. Sora lui îl încurajează şi-l pre- 
zintă scriitorului Fred Janette, care îl îndeamnă să per- 
severeze şi-l îndrumează cu multă bunăvoință. Îl atrage 
însă, ca şi mai înainte, viaţa în aer liber şi sportul. Pe 
malurile rîului Shiawassee, care traversează Owosso, se 
inițiază tainele pescuitului şi vînătorii. Colinda zile și 
săptămîni ţinutul, în pirogă sau pe jos, dormind sub cerul 
liber, punînd capcane, pescuind, vagabondînd fără ţel, sin- 
gur sau în tovărăşia bătrînului indian Joe care trăia în 
acele locuri izolat de lume. Cunoaște viaţa animalelor pă- 
durii şi rîurilor şi le îndrăgeşte. 

Școala, la Owosso, a urmat-o cu întreruperi. Era mereu 
atras de mirajul depărtărilor, de farmecul vieţii de hoinar. 


„Adeseori a muncit ca să-şi cîştige existența, ca salahor, 
pompier sau vînzător ambulant de leacuri populare prin 
tirguri. A continuat însă stăruitor să scrie, folosind ca ma- 
terial cele văzute sau auzite în peregrinările sale. Sfătuit 
să nu-şi neglijeze studiile, pentru că o cultură solidă era 
necesară formaţiei lui ca scriitor, reuşeşte cu un efort 
deosebit să-și ia diploma de la școala secundară din 
Owosso și se înscrie la universitatea din Michigan. Ca să 
se poată întreţine, colaborează la diferite ziare și reviste, 
După. doi ani, oferindu-i-se un post de reporter la News 
Tribune din Detroit, părăsește universitatea. 

A desfăşurat, ca gazetar, o activitate deosebit de intensă 
între anii 1900—1907. Paralel, colaborează la numeroase re- 
viste literare, publicînd articole şi nuvele care îl fac cu- 
noscut şi apreciat. 

În 1908 apar primele sale romane: The courage of 
Captain Plum (Curajul căpitanului Plum) şi The Wolf 
Hunters (Vinătorii de lupi), care s-au bucurat de succes, 
Avind existența asigurată, părăseşte gazetăria pentru a 
se consacra exclusiv literaturii. Se stabilește lîngă Owosso, 
pe malurile rîului Shiawassee, în locurile care îi erau atât 
de dragi. Călătorește mult, ca şi mai înainte, și îndeosebi 
se simte atras de lumea de basm a ținuturilor din nordul 
Canadei. Guvernul canadian îi oferă mijloacele de a stră- 
bate aceste regiuni puţin cunoscute, pentru a scrie despre 
ele. Cutreieră astfel imensele singurătăţi din jurul golfului 
Hudson, pe jos, călare sau cu piroga pe riurile Athabaska 
şi Mackenzie. An de an apoi s-a reîntors aici, pătrunzînd 
tot mai adînc în ţinuturile sălbatice din nord. Cunoaşte 
astfel viața aspră, dar plină de farmec a vînătorilor și 
băștinașilor indieni, nu ca un călător, ci ca un om al aces- 
tor locuri. Aici au trăit, au suferit şi au murit mulți din 
eroii cărţilor lui, oameni și animale, 

J. O. Curwood a avut o existență frămîntată. Dotat însă 
cu o tenacitate și o putere de muncă excepţională, a în- 
vins toate greutăţile, realizindu-și pînă la urmă visul din 
copilărie, acela de a deveni un scriitor cunoscut. 

Moartea l-a surprins în plină activitate creatoare, la 
13 august 1927, la Owosso. 4 

A scris mult, Socotind numai lucrările mai importante, 
au rămas de la el peste treizeci de volume. Deşi diferite, 


povestirile lui înfățișează, aproape în totalitate, locurile, 
oamenii, viața din Nordul îndepărtat al Canadei, pe care 
a cunoscut-o trăind acolo ani de zile și pe care a iubit-o 
cu pasiune. Cele mai numeroase sînt romanele de aven- 
turi. O acţiune captivantă, într-un decor de basm, face 
ca acestea să. fie citite cu plăcere. 

În toată opera lui, descrierile de natură au un loc 
important, scriitorul căutînd să redea farmecul neasemuit 
al acestor locuri, Pădurile nesfirşite de brad, întinseie 
cîmpii îngheţate, adevărate ţinuturi ale tăcerii, splen- 
doarea aurorii boreale sînt admirabil descrise. 

Personajele. sale îmbrățișează rînd pe rînd toate aspec- 
tele vieţii aspre din acele locuri: indieni, eschimoși, me- 
tişi, vinători, trapeuri, căutători de aur sau aventurieri 
atrași de mirajul unei îmbogăţiri rapide. Un loc aparte 
îl ocupă cîinele, credinciosul şi adeseori singurul tovarăș 
al omului în Nordul îndepărtat. 

A cunoscut îndeaproape viaţa animalelor, le-a iubit și 
a scris despre ele. Prima sa carte de; pre! animale este 
Kazan, povestea plină de peripeții a unui cîine-lup. Ka- 
zan are multe asemănări cu Colț alb al lui Jack London, 
pe care Curwood l-a admirat şi care de altfel a exercitat 
o influență considerabilă asupra întregii sale opere. Alte 
povestiri despre cîini sînt: Baree son of Kazan  (Baree, 
fiul lui Kazan) și Swift Lightning (Iute ca fulgerul), No- 
mads of the North (Nomazii Nordului) înfățișează prie- 
tenia duioaşă dintre un urs şi un ciine, crescuţi de mici 
împreună, iar The Grizzly king (Grizzly, stăpînul munți- 
lor) întîmplări din viaţa urșilor. 

A mai scris romane istorice și documentare despre 
Canada. - 

Foarte interesante sint cărţile cu caracter autobiografic 
şi în special Son oj the Torests (Fiul pădurilor), în care, 
povestind cum a muncit, cum a trăit și a scris, exprimă 
limpede concepţiile sale despre viaţă. 

Idealul său era sănătatea morală şi fizi De aceea, 
personajele sale sînt oameni curajoși, cinstiţi şi optimişti. 
„Cred, spune el, că popularitatea romanelor mele se da- 
torește caracterului lor pe deplin cinstit“ (Fiul pădurilor), 
socotind că misiunea scriitorului este de a face pe om 
mai bun. - 


Curwood a iubit munca și a glorificat-o. El o consideră 
nu numai ca o necesitate a existenței, ci, mai mult, ca 
singurul izvor al bucuriei de a trăi, al fericirii. 

Povestirea de faţă, „Grizzly, stăpînul munţilor“, a fost 
scrisă în 1916. Pornind de la întîmplări văzute și trăite, 
scriitorul înfățișează prietenia emoţionantă. și duioasă 
dintre un grizzly şi un pui de urs, cu gîndul și speranța, 
aşa cum spune el însuși în prefaţă, de a stirni în noi 
înțelegerea și dragostea pentru animale. Acţiunea se des- 
făşoară viu, plină de peripeții neașteptate, în cadrul gran- 
dios al Munţilor Stîncoşi canadieni. 

Sîntem convinși că cititorii vor admira, ca și noi, pe 
Thor, uriașul grizzly, și-l vor iubi pe Muskwa, ursuleţul, 
citind cu plăcere şi interes povestea prieteniei lor. 


LIDIA CUCU-SADOVEANU 

Închin cititorilor această a doua carte a mea 
despre ţinuturile sălbatice cu o mărturisire şi, în 
acelaşi timp, cu o speranţă. Cu mărturisirea celui 
care, ani de-a rîndul, a vînat şi a împușcat, pînă 
cînd a înțeles că munţii şi pădurile îţi pot oferi o 
plăcere cu mult mai adîncă şi mai deplină decît să 
ucizi vietățile naturii — şi cu speranța că cele ce 
am scris vor face și pe alţii să simtă şi să înțeleagă 
că adevărata emoție a vînătorii nu constă în a 
ucide, ci în a lăsa să trăiască. Nu e mai puţin ade- 
vărat însă că, pe întinderile mari şi sălbatice, omul 
este adesea silit să omoare ca să trăiască ; corpului, 
îi trebuie carne — şi carne înseamnă, viaţă. Dar să 
omori din nevoia de a-ţi procura hrana nu-i totuna 
cu setea de sînge, nu e același lucru cu pornirea 
care odinioară, în munţii din Columbia Britanică, 
m-a îndemnat să ucid, în mai puţin de două ore, 
patru urşi grizzly. Am distrus atunci creaţia a 
aproape o sută douăzeci de ani de viaţă, în tot atîtea 
minute, Și aceasta nu a fost decît una din nenumă- 
ratele situaţii în care astăzi îmi dau seama că am fost 
pe drept cuvînt un ucigaș, căci să omori doar pentru 
plăcerea de a ucide nu poate fi numit altfel decît 
crimă. 

Veţi înțelege deci motivul pentru care mi-am 
închinat cărţile despre animalele sălbatice dorinţei 
de a repara greşelile săvârşite în trecut. Și, din 
același motiv, am urmărit în filele lor nu efectele 
romantice, ci autenticul, fidelitatea strictă față de 
real. Nu mi-a fost de altminteri greu să procedez 
astfel, căci atît în existența oamenilor, cît şi în 
viața sălbăticiunilor întîlmești deopotrivă umorul, 
pateticul şi tragicul. Plină de fapte nebănuit de in- 
teresante şi întîmplări variate, lumea lor ţi, se dez- 


văluie nespus de bogată — o sursă inepuizabilă de 
inspiraţie, care depășește și face inutilă imaginaţia. 

În Kazan, am căutat să înfățişez cititorului ta- 
bloul anilor de experienţă pe care i-am trăit prin- 
tre câinii de sanie din Nordul sălbatic. 

În Grizzly, faptele şi adevărul despre viaţa ani- 
malelor sălbatice despre care am scris le-am înfă- 
țişat întocmai aşa cum le-am văzut şi cunoscut eu 
însumi. Micul Muskwa mi-a fost tovarăș de drum 
prin Munţii Stîncoşi canadieni în tot timpul acelei 
veri şi toamne. Pipoonaskoos însă a rămas acolo, 
în ținutul munților Firepan, înmormântat după obi- 
ceiul albilor, cu o lespede la căpătii. Morți sînt și 
cei doi pui de grizzly pe care i-am scos din bîrlog 
în Athabaska. Dar Thor e sigur că mai trăieşte 
încă, deoarece domeniul lui se întinde peste un pi- 
nut neumblat de vinători şi pentru că, atunci cînd, 
odată, s-a întîlnit cu ei fără posibilitate de scă- 
pare... aceştia nu l-au împușcat, 

Mă voi reîntoarce încă o dată anul acesta (în 
iulie 1916) în ţara lui Thor şi Muskwa. 

Pe marele grizzly cred că l-aș cunoaște dintr-o 
mie dacă l-aş revedea — era un uriaș în toată pu- 
terea cuvîntului. Fără îndoială însă că Muskwa s-a 
schimbat mult în acest răstimp — acum trebuie să 
fie un adevărat urs. Și totuşi, sînt sigur că el m-ar 
recunoaşte dacă întîmplarea ne-ar aduce vreodată 
faţă-n față. Îmi place să cred că n-a uitat gustul 
zahărului, serile în care se cuibărea să doarmă strîns 
lîngă mine, vînătorile în care plecam alături după 
rădăcini şi zmeură şi trîntele cu care ne veseleam 
atîta cînd rămîneam în tabără. Poate că totuși nu 
m-a iertat încă pentru ziua aceea cînd l-am părăsit 
așa, pe neașteptate, lăsîndu-l liber, dar singur, în 
mijlocul munților. ai 


JAMES OLIVER CURWOOD 


Owosso, Michigan, 
5 mai 1916 


Capitolul I 


De cîteva minute, tăcut și nemișcat ca o imensă 
stîncă roșiatică, Thor privea nestirşita întindere a 
domeniului său. Nu vedea departe; asemenea tu- 
turor urşilor grizzly, avea ochii mici și prea înde- 
părtați unul de altul ca să poată privi bine. La 
distanţa de o jumătate de milă putea distinge o că- 
prioară sau o oaie de munte; mai departe însă, 
lumea devenea pentru el o mare taină, însorită sau 
întunecată ca noaptea, prin care hoinărea mai mult 
condus de auz şi de miros. 

Acum stătea încremenit, adulmecînd depărtarea. 
Din vale urca, pătrunzîndu-i în nări, un iz ciudat, 
pe care nu-și amintea să-l mai fi simţit vreodată și 
care îl neliniștea. Încerca zadarnic, cu mintea lui 
greoaie de animal, să înţeleagă ce este. Nu era miros 
de caribu 1 — doar omorise atîția ; nu era nici de că- 
prioară sau oaie, nici mirosul marmotelor leneșe și 
grase ce se soreau tolănite pe stânci, din care mîncase 
cu sutele. Era un miros ciudat, care nici nu-l mînia, 
nici nu-l înfricoșa. Îi stirnea doar curiozitatea, şi to- 
tuși nu cobora în vale să vadă ce este — prudenţa 
îl oprea. 

Chiar dacă Thor ar fi putut să vadă limpede la o 
distanță de o milă ° sau două, ochii lui l-ar fi lămurit 
mai puţin decît mirosul adus de vînt din fundul văii. 

Se oprise la marginea unui mic platou ce se afla 
cam la o milă deasupra văii, sub trecătoarea abruptă 
pe unde venise în după-amiaza aceea, Platoul, cam 
cît un pogon de mare, semăna foarte bine cu un 
găvan ce se întindea de-a lungul povirnișului în- 
verzit al muntelui. Era acoperit cu iarbă deasă și 


1 0 specie de ren american. (n.t.) 
? Unitate de măsură. O milă terestră = 1.609,31 m. (n.t.) 


mătăsoasă, presărată cu flori: toporași, pe alocuri 
nu-mă-uita, zambile sălbatice și steluțe de munte ; 
în mijloc, se lăţea o baltă de noroi, în care Thor 
venea adeseori să-și răcorească labele zdrelite de 
stînci. | 
Spre răsărit, apus și miazănoapte se desfășura 
priveliștea măreaţă şi sălbatică a Munţilor Stîncoşi 
canadieni, a căror asprime era îmblînzită de lumina 
aurie a după-amiezii de iunie. 

Din adîncul văii, din rîpele dintre piscuri și din 
igheaburile ce șerpuiau în stîncă pînă sus, către 
regiunea zăpezilor, urca un murmur leneş şi mo- 
noton. Era cîntecul apei. Plutea în aer născut din 
rîuri şi pîraie, din izvoarele zăpezilor eterne, înve- 
cinate cu norii, şi nu se mai domolea niciodată. 

Văzduhul era plin de miresme dulci. Iunie și 
iulie — sfîrșitul primăverii și începutul verii — 
se întîlneau acum în munţii din nord. Pămîntul 
clocotea de viaţă. Primele flori împestriţau povîrni- 
şurile însorite cu pete roșii, albe și purpurii, și tot 
ce era viețuitoare fremăta de cîntec — grăsunii 
țînci ai pămîntului, pe stîncile lor, hîrciogii mici şi 
împopoţonaţi, în fața vizuinelor, bărzăunii cei mari, 
zumzăind din floare în floare, uliii, plutind în vale, 
şi vulturii, deasupra piscurilor. 

Chiar și Thor cînta în felul lui, pe cînd se bălă- 
cea în noroi, mormăind înăbușit din piept. Nu era 
de fapt nici mormăit, nici muget sau mîriit, ci un 
sunet pe care-l scotea cînd se simţea mulţumit: 
era cîntecul lui. 

Şi acum, deodată, o cauză neînțeleasă îi tulbura 
pacea acestei zile minunate. 

Nemişcat, adulmeca adierea vîntului. Era nedu- 
merit, neliniștit, fără a fi totuși îngrijorat. Era tot 
așa de sensibil Aa acest miros nou și ciudat, ca 
limba unui copil la prima atingere a unei picături 
de whisky. N 

În cele din urmă, un mormăit profund și ame- 
nințător, asemenea unui tunet îndepărtat, i-a izbuc- 
nit din piept. 


Se ştia stăpîn absolut pe domeniile sale, și acum, 
încetul cu încetul, mintea lui greoaie îi spunea că 
nu trebuie să existe miros pe care să nu-l înţeleagă 
şi peste care să nu fie suveran. 

S-a înălţat încetișor, desfășurîndu-și corpul lung 
de nouă picioare !, și s-a aşezat pe labele de dinapoi 
ca un cîine dresat, cu labele mari de dinainte atîr- 
nîndu-i îngreuiate de noroi. De zece ani de cînd 
hălăduia în munţii aceștia nu simţise un asemenea 
miros. 

Se hotărî să-l înfrunte. Stătu nemișcat în aștep- 
tarea lui, simțind cum devine tot mai puternic și 
mai apropiat. Nu încercă să se ascundă. Dirz și ne- 
întricoşat, îl aștepta. 

Era un uriaș, iar blana lui de iunie căpătase, în 
lumina soarelui, o lucire brun-aurie. Labele de di- 
nainte erau groase aproape cît un om, cu gheare 
ca nişte pumnale, lungi de cinci degete și jumătate, 
ce făceau ca urmele lăsate în noroi să aibă mai 
mult de cincisprezece degete lungime de la un cap 
la altul. Era gras, puternic şi blana-i strălucea, 

Ochii, nu mai mari decît o nucă, erau mult de- 
părtaţi unul de altul, iar cei doi canini de sus, as- 
cuţiţi ca nişte stilete, atingeau lungimea degetului 
cel mare al unui om. Între fălcile lui puternice pu- 
tea să sfărîme cu ușurință gitul oricărui caribu. 

Thor nu cunoştea încă oamenii şi nu se înrăise. 
Ca toţi urşii grizzly, nu ucidea din plăcerea de a 
ucide. Dintr-o turmă de caribu își alegea doar unul, 
pe care-l mînca apoi pînă la ultimul os. 

Era un domnitor paşnic, care cunoștea o singură 
lege: „Lăsaţi-mă-n pace!“ « 

Şi atitudinea lui impunea respectarea acestei 
legi, în timp ce, aşezat pe labele-i de dinapoi, adul- 
meca mirosul nou și ciudat. 

În puterea lui de neînfrînt, în singurătatea şi 
măreţia lui, ursul acesta formidabil era asemenea 
munţilor, fără seamăn în văi şi în înaltul cerului. 


1 Măsură englezească. Un picior reprezintă aproxima- 
tiv 0,30 m (engl. foot). (n.t) 


Făcea parte din ei și, împreună cu ei, străbătuse 
timpurile, căci istoria rasei lui începea şi avea să 
sfîrşească printre munţii cărora le aparţinea și cu 
care se asemăna. Pînă în ziua aceea nu-şi amintea 
să fi fost ceva care să se împotrivească forţei și 
dreptului său, în afara semenilor lui, cu care ade- 
seori se lupta în trîntă dreaptă, pe viaţă și pe 
moarte. Era gata să înfrunte pe oricine i-ar fi con- 
testat stăpînirea asupra domeniilor pe care le consi- 
dera ca ale sale. Pînă în ziua în care avea să fie 
învins, el rămînea atotstăpînitor, judecător şi des- 
pot, după plac. 

Stăpînise dintotdeauna văile bogate şi dealurile 
înverzite. Era suveran absolut al tuturor viețuitoa- 
relor din jurul lui. Îşi dobîndise dreptul acesta în 
mod deschis, fără viclenie sau trădare. Urît şi 
temut, el nu ura pe nimeni şi nu cunoștea frica, 
Era cinstit. 

Iată de ce aștepta fără teamă și fățiș vietatea 
stranie pe care o simțea venind din adîncul văii. 

Aşa cum stătea pe picioarele de dinapoi, adul- 
mecînd aerul cu nasul său brun, ceva în el se în- 
torcea spre generaţiile trecute. Niciodată nu simţise 
un asemenea miros și totuși nu i se părea cu totul 
nou. Nu putea să-l fixeze şi să-l recunoască, dar își 
dădea seama că era ceva care îl ameninţa. 

'Timp de zece minute a stat ca o stană de piatră ; 
apoi, vîntul schimbîndu-și direcţia, mirosul a de- 
venit mai slab şi s-a pierdut încetul cu încetul. 
'Thor şi-a ridicat urechile pleoștite și a întors domol 
capul, prinzînd dintr-o privire povirnișul înverzit 
şi cîmpia unde se afla. A uitat apoi de mirosul ciu- 
dat adulmecînd aerul parfumat care nu-i mai păstra 
nici o urmă. S-a lăsat din nou în patru labe și s-a 
apucat să vîneze hîrciogi. Preocuparea lui părea 
comică. Thor cîntărea o mie de ptunzi, iar un hîr- 
ciog de munte nu e mai lung de şase degete şi cîn- 
tărește doar șase uncii !. Totuși, își pierdea ore în- 


1 Unitate de măsură pentru greutăţi, o uncie echiva- 
lînd cu cea 31,10 gr (engl. ounce). (n.t.) 


tregi scormonind cu frenezie, ca să înghită într-o 
clipă, ca pe o pilulă, micul hîrciog gras. Era pentru 
el o adevărată bonne bouche, delicatesa apetisantă 
în căutarea căreia îşi petrecea o treime din scor- 
monelile lui în timpul primăverii şi al verii. 

A descoperit o gaură care-i convenea și a început 
să scormonească pămîntul ca un dulău uriaş în 
căutarea unui şobolan. E 

De acolo, de pe culmea poviîrnișului, şi-a mai 
ridicat capul o dată sau de două ori în cursul urmă- 
toarei jumătăţi de oră, adulmecînd, dar n-a mai 
simţit mirosul neobișnuit pe care i-l adusese vîn- 
tul din vale. 


Capitolul II 


O milă mai jos, în fundul văii, la ieşirea din 
pădure, Jim Langdon şi-a oprit calul şi s-a uitat o 
clipă în depărtare. Apoi, plescăind din limbă de 
plăcere, şi-a săltat piciorul drept peste şa, rezemîn- 
du-şi genunchiul de oblînc, şi a aşteptat. 

Două-trei sute de metri înapoia lui, ascuns încă 
de brazi, Otto se necăjea cu „Mirţoaga“ — o iapă 
de povară foarte încăpăţînată. 

Langdon chicotea amuzat ascultînd vociterările 

celuilalt, care își ameninţa iapa cu cele mai cum- 
plite pedepse, de la înjunghiatul pe loc şi pînă la 
sfîrşitul ceva mai omenos pe care i-l promitea : să-i 
sfarme capul cu ciomagul. Lui Langdon îi plăcea 
grozav vocabularul colorat de care se folosea Otto 
cînd îşi ameninţa caii blînzi și nepăsători. Ştia că 
dacă „Mîrțoagei“ i-ar fi venit gust să se tăvălească 
cu încărcătură cu tot, voinicul şi bunul Bruce s-ar 
fi învîrtit în jurul ei continuîndu-și amenințările 
sîngeroase, fără să-i facă nici un rău. 
» Unul după altul, cei șase cai ai caravanei apă- 
rură din pădure ; la urmă de tot venea călare mun- 
teanul. Stătea ghemuit în şa — atitudine pe care o 
căpătase de ani de zile cutreierînd munţii; şi pe 
urmă, la înălțimea lui de șase picioare şi două de- 
gete, îi venea greu să-și așeze elegant în șa, pe 
spinarea unui biet cayuse!, grămada de carne şi 
oase. 

De cum se apropiară, Langdon descălecă și privi 
încă o dată de-a lungul văii. Barba blondă şi aspră 
nu reuşea să-i ascundă pielea bronzată de săptă- 
mînile petrecute în munți. Îşi desfăcu cămașa la 
piept, descoperindu-şi gîtul pirlit de soăre și vînt. 


1 Căluţ indian de munte, asemănător cu un ponei. (n.t) 


Ochii săi pătrunzători, de un cenuşiu-albăstrui, cer- 
cetau ținutul care i se desfăşura în față, cu bucuria 
puternică a vînătorului şi aventurierului. Avea trei- 
zeci și cinci de ani, din care o bună parte și-i pe- 
trecuse în regiunile sălbatice, iar restul, descriind 
cele văzute. 

Tovarășul lui era mai tînăr cu cinci ani, în 
schimb îl întrecea cu șase degete în înălțime, dacă 
acest fapt ar putea fi considerat un avantaj. Dar 
Bruce era de altă părere: 

— Să fie al naibii, că nu mai termin odată cu 
crescutul — spunea el adesea. 

Se apropie călare de Jim, înălțindu-se în șa. 
Cu un gest, Langdon îi arătă priveliștea din faţă. 

— Ai văzut vreodată ceva mai frumos ? 

— Minunat ţinut — încuviință Bruce — şi gro- 
zav loc de popas, Jim. Cred că mişună de caribu 
şi urși prin părţile astea, și noi avem mare nevoie 
de carne proaspătă. Ia fă bine și dă-mi un foc! 

Se obișnuiseră să-și aprindă pipele de la același 
chibrit, ori de cîte ori era posibil. i 

Îndepliniră şi acum acest ritual, cercetînd îm- 
prejurimile. În timp ce Bruce scotea cu voluptate 
primele rotocoale de fum aromat, Langdon îi arătă 
cu capul pădurea din care ieşiseră. 

— Straşnic loc pentru cortul nostru ! Lemne us- 
cate, apă curgătoare şi cetină pentru paturi cum 
n-am mai întîlnit de-o săptămînă! Putem să îm- 
piedicăm caii și să le dăm drumul în poienița pe 
care am lăsat-o în urmă cu un sfert de,milă. Se 
uită la ceas : E abià trei. Am putea merge mai de- 
parte. Da’ ce-ai spune dac-am face un popas de-o 
zi, două, să vedem cam ce-i pe-aici. 

— Ideea nu-i rea — răspunse Bruce. 

Vorbind, se rezemă cu spatele de o stîncă și-și 
sprijini de genunchi o lunetă de aramă — o vechi- 
tură din timpul războiului civil — în timp ce Lang- 
don scotea de la oblîncul șeii un binoclu cumpărat 
de la Paris. 


Împreună, umăr lîngă umăr, rezemaţi de stîncă, 
cercetară cu atenţie povîrnişurile abrupte și pantele 
înverzite ale munţilor din față. 

i Se aflau în țara Marelui Vînat, într-o regiune 
pe care Langdon o numea „Necunoscutul“. 

După cite știau ei, nici un alt alb nu mai călcase 
vreodată pe acolo. Era un ţinut închis între lanţuri 
de munţi prăpăstioşi, prin care le trebuise două- 
zeci de zile de trudă şi năduşeală ca să străbată o 
sută de mile. 

Chiar în după-amiaza aceea trecuseră peste 
creasta Marelui Divide, care despică cerul de la 
nord la sud, şi acum, prin lentilele lor, priveau pri- 
mele povîrnişuri înverzite şi piscurile minunate ale 
munţilor Firepan. 

Spre extremul nord — și ei călătoriseră tot 
timpul spre nord — se afla rîul Skeena ; la apus şi 
miazăzi, lanţul de munţi Babine, întretăiat de 
riuri ; la răsărit, dincolo de Divide, se întindea ma- 
sivul împădurit Driftwood, şi mult mai departe, 
lanţul Ominica şi cu afluenții rîului Finley. 

Părăsiseră civilizaţia la 10 mai şi acum era 
30 iunie. 

Privind prin binoclu, Langdon avea sentimentul 
că în sfîrşit şi-a văzut visul cu ochii. După aproape 
două luni de eforturi, ajunseseră în locuri necălcate 
de picior omenesc, unde nu se aflau nici vînători, 
nici exploratori. 

Valea se desfășura promițătoare în faţa lor și, 
cercetîndu-i misterele și minunile, inima lui se 
umplea de o bucurie adîncă, pe care numai oameni 
ca Langdon sînt în stare s-o înţeleagă. 

Pentru Bruce Otto, prietenul şi tovarășul său, 
cu care mai fusese de cinci ori în ţinuturile nor- 
dice, toţi munţii şi toate văile se asemănau. Se 
născuse în mijlocul lor, acolo-și trăise viaţa şi acolo 
probabil avea să şi moară. 

Bruce îl trezi din visare cu un ghiont: 

— Văd trei capete de caribu pe un povîrniş, cam 
la o milă şi jumătate în susul văii — spuse el, fără 
să-și ia luneta de la ochi. 


— Şi eu, o căprioară cu puiul ei, pe stîncile 
acelea negricioase ale primului munte din dreapta 
— replică Langdon — şi... drace! cum se uită 
la ea căpriorul acela de pe ţancul de deasupra stîn- 
cilor ! Are o barbă lungă de un cot. Bruce, pun ră- 
mășag că am descoperit aici un adevărat paradis! 

— Cam așa se pare — încuviință Bruce, strin- 
gîndu-şi picioarele lungi, ca să-și sprijine mai bine 
luneta. Dacă aici nu-i ţara caprelor și a urşilor, 
înseamnă că am făcut cea mai proastă presupuaerg 
din viața mea. 

Vreo cinci minute rămaseră tăcuți, privind. În 
spatele lor, caii pășteau iarba deasă și grasă. Cli- 
pocitul apelor le susura în urechi şi valea părea că 
doarme într-o mare de lumină. Privind-o, Langdon 
o asemănă cu o pisică uriaşă, dormitînd fericită la 
soare și torcînd încetișor. 

În timp ce Langdon cerceta cu atenţie căprio- 
rul-santinelă de pe stîncă, Otto spuse foarte liniștit : 

— Zărese un grizzly mare cît o casă. 

Calmul imperturbabil nu-l părăsea pe Bruce de- 
cît atunci cînd avea de-a face cu caii. Vorbea de 
lucruri extraordinare cu un ton obișnuit, ca şi cum 
ar fi vorbit despre un buchet de toporaşi. 

Langdon sări ca ars: 

— Unde? 

Se aplecă să privească în direcția lunetei, cu 
nervii deodată încordaţi de emoție. 

— Vezi povirnișul acela de pe a doua coamă, 
imediat după rîpă, acolo jos? îl întrebă Bruce în 
timp ce continua să privească prin lunetă. Stă pe 
jumătate ridicat şi încearcă să scoată un hiîrciog 
din vizuină. 

Langdon își îndreptă binoclul asupra povîrni- 
șului şi, o clipă mai tîrziu, scoase o exclamaţie de 
uimire. 

— L-ai văzut? 

— Îl văd ca şi cum ar fi la patru metri de 
mine — răspunse Langdon. Să ştii că-i cel mai 
mare grizzly din Munţii Stîncoşi ! 


.— Dacă nu-i el, e frate-su geamăn — rise în- 
fundat călăuza, fără să i se clintească un muşchi 
de pe obraz. Are mai mult de opt picioare, Jimmy. 
Şi... 

În acest moment psihologic se opri şi scoase din 
buzunar o enormă, bucată de tutun negru, din care 
mușcă zdravăn, fără să-şi ia ochii de la lunetă. 

— „uși... mai află că vîntul ne e favorabil, așa 
că nici habar n-are de noi! 

Se ridică încet, desfășurîndu-și trupul nesfirșit 
de lung, în timp ce Langdon se și afla în picioare. 

În asemenea ocazii era între ei o înţelegere ta- 
cită, care făcea inutilă orice vorbă. Duseră caii îna- 
poi la marginea pădurii, îi priponiră, scoaseră ca- 
rabinele din tocurile de piele şi le încărcară, avînd 
grijă să introducă al șaselea cartuș în țeava armei. 
Apoi, vreo două minute au studiat cu ochiul liber 
povîrnișul și împrejurimile. 

— Am putea să ne strecurăm pînă aproape de 
el prin rîpă — sugeră Langdon. 

Bruce aprobă. 

— Cred că sînt cam trei sute de yarzi! pînă 
acolo. Da, e cel mai bun lucru pe care-l avem de 
făcut. S-ar putea să ne simtă dacă urcăm de-a 
dreptul spre el. Ce păcat că nu-i cu două ore mai 
devreme ! 

— Atunci ne-am fi putut cățăra pe munte și-i 
cădeam în spate de sus — completă Langdon rî- 
zînd. Bruce, tu ești omul cel mai nebun de pe faţa 
pămîntului cînd e vorba de urcat munţii. Te-ai sui 
pe piscurile cele mai înalte ca să-mpuşti o capră, 
chiar dac-ai putea face același lucru și din vale, 
fără nici un efort. Slavă Domnului că e tirziu! 
Punem noi mîna pe el şi prin rîpă. 

— Poate... — spuse Bruce, şi amîndoi o porniră 
la drum. 

O apucară drept, fără să se ascundă, prin pajiș- 
tea verde și întlorită din faţa lor. Cît timp se aflau 


1 Unitate de măsură englezească, echivalentă cu 
cea. 0,91 m. (n.t) 


la mai mult de o jumătate de milă de ursul grizzly, 
' nu era nici un pericol să fie zăriți. De altfel, vîntul 
se schimbase şi le bătea din față. 

Un timp au mers iute, dar încetiniră pasul pe 
măsură ce se apropiau de povîrniş. Un dîmb uriaş 
le-a ascuns ursul o bună bucată de vreme. 

În zece minute au ajuns la rîpă. Era o crăpătură 
îngustă, abruptă și stîncoasă, săpată în munte, de-a 
lungul sutelor de ani, de torentele primăverii ce 
coborau din vîrfurile înzăpezite. Aici se opriră, 
cercetînd cu atenţie. 

Uriașul grizzly era, poate, cam la șase sute de 
yarzi deasupra poviîrnișului şi cam la trei sute de 
cel mai apropiat punct pînă la care urca rîpa. 

De data aceasta Bruce vorbi în șoaptă : 

— Urcă, Jimmy, și stai la pîndă. Ursul nu poate 
face decît una din două sau una din trei, în cazul 
că nu-l nimerești, ci doar îl rănești : sau se ia după 
tine, sau o șterge prin trecătoare ; dacă nu, coboară 
sigur în vale pe drumul ăsta. Nu-l putem împiedica 
să fugă prin trecătoare. Dacă te atacă, dă-ți drumul 
în jos prin rîpă. Oricum i-o iei înainte. Bănuiesc 
însă că va veni pe drumul ăsta dacă nu-l dai gata. 
Așa că eu îl aştept aici. Mult noroc, Jimmy! 

Se duse să se ascundă după o stîncă, de unde 
putea să supravegheze ursul, iar Langdon începu 
căţăratul, cu băgare de seamă, pe pietrele lustruite 
de ape ale ripei. 


Capitolul HI . 


Dintre toate viețuitoarele care trăiau în această 
vale adormită, Thor era cel mai ocupat. S-ar fi 
putut spune chiar că era un urs cu multă persona- 
litate. Ca și unii oameni, se culca foarte devreme. 
Începea să moțăie din octombrie, iar în noiembrie 
cădea într-un somn adînc, din care nu se trezea 
decît în aprilie, cu aproape zece zile mai tîrziu 
decît toți ceilalți urşi. Era un mare somnoros, dar 
cînd. se trezea, era treaz de-a binelea. În aprilie mai 
picotea adesea, încălzindu-se la soare „pe cîte o 
st. «că ; dar de la începutul lui iunie și pînă la mij- 
locul lui septembrie, dormea dus cam patru ceasuri 
la fiecare douăsprezece ore. 

Era tocmai foarte ocupat cînd Langdon începu 
urcușul rîpei. Reuşise să prindă un hiîrciog bătrîn 
şi burtos ca un popă, pe care-l întulecă într-o clipă, 
iar acum dorea să-și sfirșească gustarea zilei cu 
rîme grase şi furnici cu gust iute, pe care le găsea 
întorcînd pietrele cu laba. În căutarea acestor deli- 
catese, Thor se folosea de laba dreaptă ca să răs- 
toarne bolovanii. 

Nouăzeci și nouă la sută din urși, ba poate chiar 
o sută nouăzeci şi nouă din două sute, sînt stîn- 
gaci. Thor însă era dreptaş. În felul acesta era 
avantajat în luptă, la pescuit şi vînătoare, deoarece 
laba dreaptă a unui grizzly este mult mai lungă 
decît cea stîngă, atît de lungă, încît ar fi mers cu 
siguranță în cerc dacă şi-ar fi pierdut al şaselea 
simț — acela al orientării. 

Tot căutînd pe ici pe colo, Thor înainta către 
rîpă. Capul lui imens se bălăbănea la cîţiva centi- 
metri de pămînt. 


Pe distanţe mici, vederea lui era de o ascuțime 
şi o limpezime microscopică, iar nervii mirosului 
aveau o sensibilitate așa de mare, încît ar fi putut 
uşor să prindă una dintre furnicile uriașe de pe 
stîncă, chiar cu ochii închiși. Alegea de preferință 
pietrele late, pe care le întorcea dintr-o mișcare, cu 
dreapta lui formidabilă, cu gheare lungi, tot atît de 
dibace ca o mînă omenească. De cum ridica piatra, 
adulmeca scurt, lingea o dată, de două ori, cu limba 
lui lată și fierbinte, şi trecea la alta. Făcea treaba 
asta cu o deosebită seriozitate, ca un elefant care ar 
fi căutat alune ascunse într-o claie de fin. Nu o 
făcea însă din joacă, ci natura orînduise astfel lu- 
crurile. Iar cum pentru Thor timpul nu avea atita 
importanță, de-a lungul verii nu făcea altceva decit 
să înghită sute de mii de furnici, rîme dulci şi grase, 
insecte zemoase de tot felul, fără să mai punem la 
socoteală nenumăraţii hîrciogi şi mititeii iepuraşi de 
stîncă. Toate aceste lucruri mici, la un loc, adău- 
gau la rezerva uriașă de grăsime necesară pentru 
a-l ţine în viaţă în timpul lungului somn de iarnă. 

Iată pentru ce natura îi înzestrase ochii mici, de 
culoare verde-brun, cu o precizie aproape micros- 
copică la distanţe scurte, slăbindu-i în schimb ve- 
derea pentru tot ce se afla la o depărtare mai mare 
de o mie de yarzi. 

În clipa în care tocmai se apucase să răstoarne 
o altă piatră, Thor se opri brusc. Un minut rămase 
nemișcat, apoi întoarse încet capul, apropiindu-și 
nasul de pămînt. 

Simţise urma vagă a unui miros deosebit de 
plăcut. Era aşa de slabă, încît i-a fost frică să se 
miște, ca să n-o piardă. A rămas neclintit, ca să 
vadă dacă nu se înșelase. Apoi îşi mișcă umerii 
enormi și coborî, adulmecînd, doi yarzi în josul 
povîrnișului, legănîndu-şi uşor capul în dreapta și-n 
stînga. 

Mirosul deveni mai puternic ; cu alţi doi yarzi 
mai jos, îl simţi foarte tare, venind de sub un bo- 
lovan. „Bolovanul“ era de fapt o stîncă în toată 
puterea cuvîntului, ce putea să cîntărească aproxi- 


mativ două sute de ptunzi. Thor o dădu la o parte 
cu laba dreaptă ca şi cum ar fi fost o pietricică; 
deodată, cu ţipete ascuţite și indignate, un iepuraș 
de stincă, golaș ca un şoarece, o zbughi tocmai la 
timp de sub laba stîngă a ursului, care se izbi de 
pămînt cu o forță ce-ar fi zdrobit grumazul ori- 
cărui caribu. 

Pe Thor nu-l atrăsese însă mirosul iepurașului, 
ci doar proviziile lui îngrămădite sub piatră : cîteva 
alune de pămînt, cam o jumătate de kilogram, așe- 
zate cu grijă într-o scobitură căptușită cu muşchi. 
Nu erau de fapt alune. De mărimea unor. cireșe, 
semănau la aspect mai mult cu niște cartofi mici. 
Erau dulci, bogate în amidon și foarte hrănitoare. 
Thor le mîncă cu poftă, mormăind adînc de plăcere, 
Apoi își reluă cercetările. 

Nu l-a auzit pe Langdon, care se apropia din ce 
în ce mai mult de gura ripii; nici nu l-a simţit, 
căci vîntul îi era potrivnic. Uitase cu desăvîrşire 
mirosul care-l tulburase și-l iritase cu o oră mai 
înainte, Era fericit şi bine dispus, așa gras, învelit 
în blana lui strălucitoare. Numai ursul slab şi ji- 
gărit este arțăgos şi caută gilceavă, iar un vînător 
adevărat ţi-l recunoaște de la prima ochire. Arată 
ca un elefant înfuriat. 

Continuînd să-și caute hrana, Thor se apropia 
tot mai mult de rîpă. Era cam la o sută cincizeci de 
yarzi de 'ea, cînd un zgomot neașteptat îl făcu să 
se oprească deodată și să-și încordeze atenția. 

În efortul de a escalada marginea rîpei, Langdon 
desprinsese din întîmplare o bucată de stîncă, şi 
aceasta, prăvăiindu-se cu zgomot în hăul rîpei, an- 
trenase după ea, cu vuiet mare, altele și altele — o 
adevărată avalanșă. 

La gura văii, şase sute de metri mai jos, Bruce 
trase o înjurătură printre dinţi. 

Îl văzuse pe Thor oprindu-se şi, cu toată dis- 
tanța la care se afla, era hotărît să tragă în cazul 
cînd ursul ar fi fugit prin trecătoare. 

Vreo treizeci de secunde, Thor rămase încreme- 
nit, apoi, încet şi prevăzător, se îndreptă spre rîpă. 


Langdon, gifiind şi blestemîndu-și în gînd ghi- 
nionul, se căznea să ajungă în vîrf, de care nu-l 
mai despărțţeau decît vreo zece picioare. Îl auzi pe 
Bruce urlînd ceva, dar n-a înţeles despre ce era 
vorba. Se agăța din răsputeri cu picioarele şi cu 
mîinile de rădăcini şi pămînt, ca să urce cît mai 
repede cu putință ultimii trei-patru yarzi. 
Ajunsese aproape de vîrf, cînd, oprindu-se o 
clipă să-și tragă sufletul, ridică ochii. Tresări şi 
inima începu să-i bată cu putere. Zece secunde n-a 
fost în stare să facă nici o mișcare. Chiar deasupra 
lui apăruseră un cap de monstru și nişte umeri 
enormi. Thor îl privea cu gura deschisă, arătindu-și 
colții lungi cît degetele, iar în ochi îi ardea o lu- 
mină verde-roșiatică. 

Era prima lui întîlnire cu omul. De îndată ce-şi 
umplu plămiînii cu mirosul cald al lui Langdon, se 
întoarse brusc și se îridepărtă ca de ciumă. 

Cu pușca în bandulieră, Langdon nu putuse să 
tragă. Într-o supremă sforțare, urcă ultimii metri 
pînă sus. Pămînt şi pietre alunecau sub el. Încă un 
minut și ieşi din rîpă. 

Thor, la vreo sută de yarzi în fața lui, se grăbea 
spre trecătoare ; semăna cu o minge uriașă rosto- 
golindu-se pe pietre. 

De la poalele rîpei se auzi detunătura seacă a 
puștii lui Otto. Langdon se lăsă pe vine, își ridică 
genunchiul stîng ca să-şi sprijine cotul şi, de la dis- 
tanța de o sută cincizeci de yarzi, trase. 

Uneori se întîmplă ca o oră, o clipă, să schimbe 
soarta cuiva. Cele zece secunde care au urmat după 
prima împușcătură trasă din gura văii au fost de 
ajuns ca s-o schimbe pe a lui Thor. 

Adulmecase mirosul omului şi îl văzuse. Acum 
îl simţea. 

Era ca şi cum unul din fulgerele pe care le 
văzuse adesea brăzdînd cerul întunecat i-ar fi pă- 
truns în carne ca un cuţit înroșit în foc. Și, o dată 
cu prima senzaţie de durere arzătoare, îi vui în 
urechi bubuitul repetat al carabinelor. Urcase po- 
vîrnișul cînd glonţul, lovindu-l în umăr, după ce-și 


turti vîrful de pielea lui groasă, îi pătrunse în trup 
rănindu-l adînc, fără să-i atingă însă osul. 

Asta s-a întîmplat la vreo două sute de yarzi de 
rîpă; cam la trei sute, simţi din nou mușcătura 
focului ; de data asta, în coastă. Nici una din ele 
n-a reușit să-i clatine însă trupul uriaș ; nici două- 
zeci nu l-ar fi omorît. Cu toate acestea, la al doilea 
glonț se opri brusc şi se întoarse cu un urlet de 
mînie, asemănător cu mugetul unui taur furios, un 
răcnet puternic, de furie, care s-ar fi putut auzi la 
un stert de milă în vale. 

Bruce îl auzi pe cînd risca un al șaselea glonţ, 
de la o distanţă de șapte sute de yarzi, în timp ce 
Langdon își încărca arma. Vreme de cincisprezece 
secunde, urlînd ameninţător, Thor i-a provocat la 
luptă, sfidînd deschis dușmanul pe care nu-l mai 
vedea. La a șaptea împușcătură a lui Langdon, un 
bici de foc îi arse spatele. 

O frică ciudată îl cuprinse brusc în faţa acestor 
fulgerături cu care nu putea să lupte, şi se grăbi 
spre intrarea trecătorii. L-au mai urmărit o vreme 
bubuiturile de puşcă, ca nişte tunete, dar nu l-au. 
mai ajuns. Cu greu, începu să coboare în cealaltă 
vale. 

Ştia că e rănit, dar nu putea înțelege în ce fel. 
Numai o dată, în timpul coboririi, s-a oprit cîteva 
clipe, şi o baltă mică de sînge apăru pe pămînt 
lingă laba stîngă. O mirosi bănuitor şi nedumerit, 
apoi porni din nou la drum spre răsărit. Puțin mai 
tîrziu, simţi iar în aer miros proaspăt de om. Îl adu- 
cea vintul. Acum, cu toate că dorea să se oprească, 
să-și oblojească rana, o luă din loc și mai iute, căci 
învățase un lucru pe care nu avea să-l mai uite 
niciodată : omul și durerea lui veniseră împreună. 

Ajuns în fundul văii, întră în pădurea deasă din 
apropierea pîrîului de-a lungul căruia mersese poate 
de sute de ori. Albia lui lega între ele cele două 
părți ale domeniului său. 

Din instinct venea aici, ori de cite ori era rănit 
sau bolnav, ori cînd se pregătea de hibernare. 


Avea un motiv bine întemeiat pentru care pro- 
ceda astfel: era născut în desișul de nepătruns, 
aproape de izvorul piriului, și copilărise printre tu- 
fișurile de coacăze sălbatice şi mure, printre paj 
tile roşii de kinnikinic!. Ajunsese acasă. Aici, 
întotdeauna voia să fie singur. Era unica parte a ți- 
nutului în care nu tolera pe nimeni. Dădea însă 
voie urşilor cafenii sau grizzly să umble pe povîr- 
nișurile întinse şi însorite ale domeniului său atîta 
timp cît se îndepărtau la apropierea lui. Îi lăsa să-și 
caute hrana, să doarmă la soare, să trăiască în pace 
şi liniște, cu condiţia să-i respecte întîietatea. Nu-i 
alunga decît atunci cînd era nevoie să le aducă 
aminte că el este marele stăpîn al munţilor, şi 
atunci aveau loc lupte crîncene. 

Totdeauna după o încăierare, Thor revenea în 
această vale și urca pe pîrîu în sus, ca să-și vindece 
rănile. 

Acum, mergea încet şi cu greu. Simţea o durere 
grozavă în umăr. Din cînd în cînd, laba i se îndoia 
de durere și se poticnea. De citeva ori a intrat pînă 
la umăr în bulboane, lăsînd să-i curgă apa rece 
peste răni, care, încetul cu încetul, încetară să mai 
sîngereze. În schimb, durerea se înteţi. 

n asemenea împrejurări, Thor simţea o nevoie 
teribilă să se tăvălească într-o băltoacă de noroi, şi 
acesta era al doilea motiv pentru care venea aici ori 
de cîte ori era rănit. Balta asta de noroi era doc- 
torul lui. 

Soarele tocmai se lăsase spre asfințit cînd, în 
sfîrşit, ajunse la ea; avea fălcile întredeschise şi 
capul enorm îi atîrna greu. Pierduse mult sînge. 
Era vlăguit, și umărul îi ardea de durere ; îi venea 
să-l sfişie cu dinţii, ca să smulgă din el focul ce-l 

_mistuia. 

l Balta de noroi, lată de vreo treizeci de picioare 
şi cam tot atît de adîncă la mijloc, îl aştepta cu 
anu ei galben, răcoros şi plăcut. 


l 1 Plantă pitică, cu fructe roșii, mici. (n.t) 


Thor se cufundă în el pînă la subsuori, lăsîn: 
du-se încetișor pe partea rănită. Milul îi ungea ran: 
ca un balsam binefăcător. Scoase un lung suspi 
de ușurare și rămase așa multă vreme, în patul lui 
de noroi. 

Soarele asfinţise de mult. Întunericul se lăsas 
greu, aducînd lucirea minunată a stelelor în înaltul 
cerului, dar Thor stătea tot acolo, încercînd să-și 
tămăduiască prima rană făcută de om. 


Capitolul 1V 


La marginea pădurii de brazi, Langdon şi Otto 
îşi fumau pipele lîngă focul aproape stins. Aerul 
nopții era pătrunzător şi rece la acele înălțimi ale 
munţilor. Bruce se sculă să mai arunce un braţ de 
vreascuri peste cărbunii aproape stinși, apoi se 
lungi din nou cu capul şi cu umerii rezemaţi con- 
fortabil de trunchiul unui copac și, pentru a nu știu 
cita oară, îl pufni rîsul. 

— Rizi ? 'Trăsni-te-ar să te trăsnească ! mormăi 
Langdon. 'Ți-am mai spus doar că l-am atins de 
două ori, Bruce. Precis de două ori; unde mai pui 
că eram și într-o poziție a dracului de proastă ! 

— Mai ales atunci cînd ursul îţi rînjea deasupra 
capului — i-o întoarse Bruce, pe care-l amuza gro- 
zav ghinionul tovarăşului său. Pe cuvîntul meu, 
Jimmy, la distanța aceea aproape că l-ai fi putut 
da gata și c-o piatră! 

— Aveam doar carabina în bandulieră — îi ex- 
plică Langdon pentru a douăzecea oară, 

— Nu cred că e locul cel mai potrivit pentru 
pușcă, cînd te duci la o vînătoare de grizzly — cu- 
getă Bruce. 

— 'Ți-am mai spus că ripa era a dracului de 
prăpăstioasă, că a trebuit să mă agăţ cu mîinile și 
cu picioarele de tot ce întilneam în cale, iar dac-ar 
fi fost şi mai abruptă, ar fi trebuit să mă ţin cu 
dinții! Se ridică puţin, scutură cenușa din pipă şi 
o umplu cu tutun proaspăt. Sînt convins, Bruce, că 
este cel mai mare urs grizzly din Munţii Stîncoși. 

— Ar fi fost un covor strașnic pentru birlogul tău, 
Jimmy, bineînţeles dacă n-ai fi ţinut pușca în ban- 
dulieră. { 

— Şi-o să-l am cu orice preț — spuse Langdon. 
De altfel, m-am hotărît: rămînem aici şi nu mă 


las pînă nu pun mîna pe el, chiar dacă pentru àsta. 
o să ne pierdem toată vara. Nu l-aș da nici pentru 
zece urşi. Pariez că are cel puţin nouă picioare 
înălțime ; avea un cap cît o baniţă, și părul de pe 
umeri, lung mai bine de patru degete. La urma urmei, 
nu-mi pare prea rău că nu l-am împuşcat! Acum, 
că e lovit, va fi prevăzător. O să fie o plăcere vi- 
narea lui. 

— Aşa cred şi eu — încuviință Bruce — mai 
ales dacă ai norocul să dai de el în cursul săptămînii. 
viitoare, cît e încă înnebunit de durere de pe urma 
rănilor ; să te ferească Dumnezeu, Jimmy, să mai 
ai și atunci pușca în bandulieră ! 

— Ce-ai spune, Bruce, dacă ne-am așeza ta- 
băra aici ? 

— Mm... da. Locul e cît se poate de potrivit; 
avem carne proaspătă din belșug, pășune bună pen- 
tru cai și apă curgătoare. După o clipă, adăugă: 
A fost lovit destul de rău. Sîngera tare cînd a ajuns 
pe creastă. 

La lumina focului, Langdon se apucă să-și cu- 
reţe arma. 

— Nu crezi c-ar putea s-o şteargă, să părăsească, 
eventual ţinutul ? 

- Bruce mormăi cu dispreţ: 

— S-o şteargă, să fugă ? Poate, dac-ar fi un urs 
negru; dar ăsta-i un grizzly, stăpînul ținutului. 
Poate are să ocolească valea cîtva timp; poţi fi 
sigur însă că nu va pleca niciodată. Să știi de la 
mine un lucru: cu cît răneşti mai rău un grizzly, 
cu atît devine mai îndîrjit, iar dacă te ţii de el, îl 
întărîţi într-atîta, încît e în stare să lupte pînă 
cade mort. Dacă-l vrei însă cu tot dinadinsul, o să 
punem mîna pe el fără nici o îndoială. 

— Îl vreau — răspunse Langdon cu hotărire. 
Pun prinsoare că bate toate recordurile de mărime. 
"Ţin neapărat să pun mîna pe el, Bruce ; doresc asta 
din tot sufletul ! Crezi că putem să-i dăm de urmă 
mîine dimineaţă ? 


Bruce clătină din cap. 

— Să-i dăm de urmă nu e mare luctu ; greuta- 
tea o să fie să-l vînăm. Un grizzly, cînd e rănit, îşi 
schimbă mereu locul. Nu-și părăseşte domeniul, dar 
nici nu se mai arată în locuri deschise, ca mai 'na- 
inte. De altfel, Metoosin trebuie să sosească cu ciîi- 
nii în trei-patru zile, şi cînd o să punem haita la 
treabă, atunci să vezi distracţie! = 

Langdon privi spre foc prin ţeava lustruită a 
carabinei și zise îngîndurat: 

— Nu-mi vine a crede că Metoosin' va putea să 
ne ajungă mai devreme de o săptămînă. Drumul 
pe care l-am făcut e foarte greu și terenul teribil 
de accidentat. 

— Ascultă-mă pe mine! Bătrinul indian ne va 
ține urma chiar dacă am merge numai pe stînci 
— spuse Bruce cu convingere. Aşadar, va fi sigur 
aici peste trei zile, numai să-și poată stăpîni cîinii 
să nu înnebunească alergînd după arici. Ei, și cînd 
vor fi aici — se sculă, întinzîndu-şi trupul deșirat 
— cînd vor fi aici, atunci să te ţii vinătoare ! Mun- 
ţii ăştia sînt atît de plini de urşi, că o să rămînem 
fără cîini în mai puţin de-o săptămînă, pun ră- 
măşag ! 

Langdon închise carabina cu un zgomot sec. 

— Nu vreau decit un singur urs, pe ăsta — 
zise el, făcîndu-se că n-a auzit ultimele cuvinte ale 
lui Bruce — și presimt că miine o să punem mîna 
pe el. Tu te pricepi într-adevăr foarte bine la urși, 
dar eu, unul, socot că e prea greu rănit ca s-ajungă 
departe. 

Îşi pregătiră în preajma focului două culcușuri 
de cetină, şi Langdon, urmînd exemplul tovarășu- 
lui său, se înfășură în pături şi se culcă. 

Fusese o zi grea, aşa că adormi buştean imediat 
ce puse capul jos. 

Mai dormea cînd, la ivirea zorilor, Bruce se deş- 
teptă. Fără să-l trezească pe Langdon, îşi trase ciz- 


mele şi plecă prin iarba plină de rouă, în căutarea 
cailor, cam la un sfert de milă înapoi. 

După cîtăva vreme se întoarse, trăgînd după el 
„Mirţoaga“ şi caii de călărie. 

Langdon se sculase între timp şi, făcînd focul, 
îşi amintea ca în atitea rînduri că, datorită unei 
dimineţi ca aceea, dezamăgise pe medici şi înșe- 
lase moartea. 

Exact cu opt ani în urmă, venise pentru prima 
oară în Nord, slăbănog şi c-un plămîn bolnav. 

— Poţi să te duci, tinere, dacă vrei — îi spusese 
unul din doctori — dar te duci la moarte sigură. 

Si s-a dus. 

Acum era sănătos tun și zdravăn ca un stejar. 

Primele raze ale soarelui scăldau în aur și pur- 
pură crestele munţilor. În răcoarea dimineţii, in- 
spira adînc în piept aerul încărcat de parfumul flo- 
rilor și mirosul sănătos de rășină. 

Bucuria de a trăi în aer liber îl făcea de obicei 
mai expansiv decît pe tovarășul său. Îi venea să 
chiuie, să cînte, să fluiere. În dimineaţa asta însă 
stătea tăcut, întrigurat de aşteptarea vînătorii. 

În timp ce Otto înşeua caii, Langdon prepara 
turta de ovăz. Devenise expert în coptul a ceea ce 
numea el „pîinea sălbaticului“, şi metoda lui avea 
dublul avantaj de a evita risipa de alimente şi pier- 
derea de timp. Desfăcu un sac cu făină, scobi o 
adîncitură în ea și o umplu cu două cești de apă și 
jumătate de cană de grăsime de caribu. La toate 
acestea adăugă o jumătate de lingură de praf de 
copt şi puţină sare, cît ai lua cu două degete, după 
care începu s-o frămînte. În mai puţin de cinci mi- 
nute, turtele de ovăz erau gata şi puse la copt 

pe foc. | 
O jumătate de oră mai tîrziu, şi cotletele de oaie 
erau fripte, cartofii prăjiți, iar pîinea bine rumenită. 

Spre răsărit, soarele îşi arăta tocmai fața cînd 
cei doi o porniră la drum. Au străbătut valea că- 


lare, iar cînd au ajuns la povirniş, descălecară şi 
porniră pe jos, cu caii mergînd ascultători în 
urma lor. 

Nu le-a fost greu să dea de urma ursului. 

Pe locul unde Thor se oprise ca să-și înfrunte 
duşmanii, au dat peste o pată mare de sînge. Au 
mers după diră pînă în vîrful stîncii. În vreo trei 
rînduri, coborînd în valea cealaltă, au găsit mici 
bălți de sînge îmbibate în pămînt sau scurse pe 
stîncă, marcînd locurile unde se oprise ursul. 

'Traversară pădurea de brad şi ajunseră la pîrîu. 
Aici s-au oprit să examineze urmele labelor bine 
imprimate pe nisipul negru. 

Bruce holbă ochii, iar Langdon scoase o excla- 
maţie de uimire. Fără altă vorbă, luă din buzunar 
un metru flexibil și îngenunche lîngă una din 
urme. 

— Cincisprezece degete și un sfert! anunţă el, 
gifiind de emoție. 

— Ia mai măsoară una — spuse Bruce. 

— Cincisprezece. şi... jumătate ! 

Bruce privi în sus, spre trecătoare, 

— Cea mai mare urmă pe care am văzut-o 
vreodată n-avea decît paisprezece şi jumătate! 
vorbi el cu admiraţie şi consternare în voce. Ursul 
care o lăsase a fost împușcat la Athabaska ; trecea 
drept cel mai mare grizzly vînat vreodată în Colum- 
bia Britanică. Dar ăsta îl întrece, Jimmy ! 

Merseră mai departe şi, din nou, la marginea 
primei bălți unde Thor îşi îmbăiase rănile, îi mă- 
surară urmele. Mărimea era mereu aceeași, doar pe- 
tele de sînge se mai răriseră. 

Se făcuseră ceasurile zece şi jumătate cînd cei 
doi ajunseră la balta de nămol în care zăcuse Thor. 

— A fost foarte greu rănit — spuse în şoaptă 
Bruce. A stat aici aproape toată noaptea. 

Mînaţi de același gînd, priviră înainte. O jumă- 
tate de milă în faţa lor, în adîncul munţilor din ce 
în ce mai abrupți, valea se pierdea sugrumată în- 
tr-un fel de trecătoare adîncă şi întunecoasă. 


— Da, a fost foarte greu rănit — repetă Bruce, 
continuînd să cerceteze împrejurimile. Poate ar fi 
mai bine să priponim caii și să ne continuăm dru- 
mul pe jos. S-ar putea să fie pe-aici, pe aproape. 

Legară caii de copaci şi ușurară „Mirţoaga“ de 
povară. 

Apoi, cu armele pregătite, numai ochi și urechi, 
pătrunseră cu prudenţă în tăcerea și întunericul 
trecătorii. 


Capitolul V 


Thor a străbătut trecătoarea în zori. Era cam în- 
țepenit după baia de noroi, dar rana nu-l mai ardea 
așa tare și durerea se mai potolise. Încă-l mai supăra, 
dar nu ca în ajun. De fapt, nu-l durea atît umărul, 
cît mai ales se simţea rău. Era bolnav şi, dac-ar fi 
fost om, ar fi stat întins în pat, cu termometrul sub 
limbă și cu doctorul lîngă el, luîndu-i pulsul. Acum 
urca încet și ostenit. 

EI, vînătorul neobosit în căutarea hranei, nu se 
mai gîndea la ea ; nu-i era foame și nici n-avea chef 
să mănînce. 

Cu limba fierbinte, lipăia ades apa rece a piriului 
şi încă mai des întorcea capul înapoi, adulmecînd 
vîntul, 

Ştia că mirosul omului, tunetul ciudat și fulgerul 
pe care nu și-l putea explica îl amenințau din urmă. 
Toată noaptea stătuse de veghe și acum înainta cu 
multă băgare de seamă. 

Thor n-ar fi știut să spună ce leac anume e bun 
pentru cîte o suferinţă și nu se pricepea de fel la 
botanică, totuși natura, creîndu-l, hotărîse ca el să 
fie propriul său medic. Așa cum pisica, cînd e bol- 
navă, caută iarba-miţei, şi Thor își căuta anumite 
leacuri ori de cîte ori se simţea rău. 

Nu tot ce e amar e chinină ; totuşi, leacurile lui 
erau îndeobște plantele amare. 

Urcînd prin trecătoare, cu nasul în pămînt, adul- 
meca în stînga și-n dreapta în hăţişurile și în tufi- 
şurile dese din jurul lui. Așa, ajunse într-un luminiș 
înverzit, acoperit cu kinnikinic, o plantă pitică cu 
fructe roșii, mici cît boabele de mazăre. Încă nu se 


copseseră ; verzi și amare ca fierea, conţineau un 
tonic astringent numit uva ursi 1. 

Thor se opri şi mîncă din ele cîteva. Mai încolo, 
găsi pomușşoare. Creşteau pe crengile unor arbuști 
asemănători coacăzului, dar cu fructele ceva mai 
mari şi tot amare, care începuseră tocmai să dea 
în pîrg. 

Indienii le mănîncă întotdeauna cînd au febră. 

Thor înghiţi cam o gură plină, apoi își urmă dru- 
mul, adulmecînd copacii. i sfîrşit găsi ceea ce 
căuta : un pin din trunchiul căruia se prelingeau, pe 
alocuri, picături de rășină. Rar urs să treacă pe lîngă 
un pin acoperit cu răşină și să nu se oprească, căci 
pentru el acesta e cel mai bun întăritor. 

Thor linse picăturile proaspete, absorbind în felul 
acesta nu numai terebentină, ci, într-un anumit fel, 
indirect, întreaga farmacie de leacuri care se găsește 
în ea. 

Cînd a ajuns, în sfîrșit, la capătul trecătorii, pîn- 
tecele îi devenise un adevărat depozit de doctorii, 
peste care a mai înghiţit şi o cantitate apreciabilă 
de ace de brad. După cum un cîine, cînd e bolnav, 
mănîncă iarbă, un urs mănîncă, dacă găsește, ace de 
brad, dar nu tace niciodată acest lucru cînd e sănă- 
tos; doar atunci cînd se pregătește pentru lungul 
somn de iarnă îşi mai înfundă o dată bine stomacul 
şi intestinele cu ele. 

Soarele încă nu răsărise cînd Thor a atins capătul 
trecătorii și s-a oprit cîteva clipe la intrarea scundă 
o unei peșteri care pătrundea adînc în munte. Ce 
amintire îi trezeau aceste locuri e greu de spus. Un 
lucru însă era sigur: din toată lumea, aşa cum o 
cunoştea el, aici era acasă. 

Peștera, înalţă de patru picioare și încă o dată 
pe atît de largă, era foarte adîncă și așternută cu 
nisip alb, moale. 

Cîndva, de mult, fusese străbătută de un pîrîu 
care secase, lăsînd în urmă un culcuș confortabil pe 


1 în romîneşte cunoscut sub denumirea „strugurii-ur- 
sului“, (n.t) 


timp de iarnă, pentru un urs adormit, ferindu-l 
de temperatura care uneori scade pînă la cincizeci de 
grade sub zero. 

Cu zece ani în urmă, mama lui Thor se instalase 
aici ca să-şi facă somnul de iarnă, iar cînd, la ivirea 
primăverii, ieşise legănîndu-se, trei ursuleţi se clă- 
tinau cu mers nesigur în urma ei. Unul din ei fusese 
Thor. Nu vedea încă şi abia dacă avea cîteva fire de 
păr, căci unui ursuleţ grizzly i se deschid ochii şi 
părul începe să-i crească aproape în acelaşi timp ca 
la puiul de om. 

De-atunci, Thor hibernase de opt ori în culcușul 
lui din peşteră. Ar fi dorit să intre, ar fi vrut să se 
culce acolo, în fundul grotei, şi să stea aşa pînă îi 
va trece răul. Două-trei minute a ezitat, mirosind cu 
părere de rău gura peşterii. Adierea vîntului ce ve- 
nea dinspre trecătoare îi spunea însă că trebuie să 
meargă mai departe. 

Spre apus, se înălța un povirniș care ducea drept. 
în vîrful crestei, şi Thor a apucat-o în sus pe el. 

Cînd ajunse în vîrf, soarele răsărise de mult. S-a 
oprit să se odihnească, privind în jos, spre cealaltă 
jumătate a domeniului său. Era o vale și mai fru- 
moasă decît aceea prin care călăriseră Bruce şi 
Langdon cu cîteva ore mai înainte. Avea peste două 
mile lărgime de la o culme la alta și, în lungul ei, se 
desfăşurau, într-o priveliște largă, nuanţe de auriu, 
verde şi negru, 

Văzută de pe culmea. pe care se afla Thor, valea 
apărea ca un pare imens. Povirnișurile înverzite se 
întindeau pînă aproape de crestele munţilor, iar cam 
la jumătatea lor, acolo unde se sfirşeau codrii, se 
iveau ici şi colo, ca semănate de mîna omului, crîn- 
guri de brazi și pini răspîndite pe tot cuprinsul poie- 
nelor. Unele din ele nu erau mai mari decît tufișurile 
decorative din parcurile orașelor ; altele însă se în- 
tindeau cît vedeai cu ochii. La poalele povîrnișurilor 
se contura liziera îngustă și neîntreruptă a păduri- 
lor. Între ele, larg deschisă, valea își desfășura lun- 
cile înverzite și ușor ondulate, împestrițate cînd de 


purpuriul loziei și al salviei-de-munte, cînd de ver- 
deie tufişurilor de măceș şi al crîngurilor. 

În fundul văii se rostogolea subţirel un pîriu. 

Thor a coborit vreo patru sute de yarzi spre 
nord, de-a lungul povîrnișului înverzit, trecînd din- 
tr-o pădurice într-alta cam la două sute de yarzi mai 
sus de marginea pădurii. Pe aceste înălțimi, la jumă- 
tatea drumului dintre luncile din vale și primele 
stînci pleşuve ale piscurilor, venea adesea să-și 
caute micul vînat. i 

La ora aceea a dimineții, grăsunii hirciogi se so- 
reau pe stînci. Șuieratul lor lung și timid, plăcut 
auzului, se contopea cu murmurul apelor într-o ca- 
dență armonioasă. Din cînd în cînd, cîte unul, cu un 
fluierat ascuţit, anunța primejdia şi, tăcîndu-se mic, 
se lipea de stîncă, așteptînd trecerea ursului. Atunci, 
pentru cîteva clipe, şuieratul lor nu mai tulbura 
murmurul dulce al văii. 

Lui Thor însă nu-i ardea de vînătoare. Întilnise 
de două ori în cale arici, una din mîncărurile lui pre- 
ferate, şi totuşi trecuse mai departe, fără să-i bage 
în seamă. Simţise mirosul cald şi proaspăt de caribu 
ieşind dintr-un tufiş, dar nu s-a oprit să cerceteze 
locul ; nu l-a stîrnit nici mirosul de bursuc care ajun- 
gea pînă la el dintr-o crăpătură îngustă şi întune- 
coasă a stîncii. 

Două ore a mers fără întrerupere, mereu spre 
nord, de-a lungul povirnișului, înainte de a cobori 
prin pădure, în vale, la pîrîu. 

Noroiul care-i acoperea rana începuse să se întă- 
rească. A intrat în apa adîncă pînă la umeri şi a stat 
aşa cîteva minute în bătaia valurilor, care i-au spălat 
aproape tot lutul de pe rană. A pornit-o din nou în 
susul pirîului și a mers încă vreo două ore, bînd 
mereu apă ca să-și potolească setea. Și, în sfîrșit, 
după șase ore de umblet, s-a oprit în loc: un fior plă- 
cut îl străbătuse pînă în creștet — fructele de kinni- 
kinic, pomuşoarele, rășina, acele de pin și de brad 
împreună cu apa multă pe care o băuse, amestecate 
toate laolaltă în stomac, își făcuseră efectul. Se sim- 
tea acum nespus de bine, atît de bine, încât, pentru 


prima oară, s-a întors în loc şi-a miriit ameninţător 
inapoi, spre dușmanii nevăzuţi. 

Îl mai durea încă umărul, însă răul îi trecuse. 
Cîtva timp a stat nemișcat, mîrîind din cînd în cînd, 
şi mormăitul furios care-i clocotea în piept avea 
acum o semnificaţie nouă. 

Pînă noaptea trecută nu știuse cu adevărat ce 
este ura. Luptase cu mulți urși, dar furia luptei nu 
înseamnă neapărat ură. Izbucneşte ca o flacără şi 
trece tot atît de iute ; nu lasă urme care să roadă. Îşi 
lingea rănile făcute de ghearele dușmanului mai 
degrabă mulțumit decît mîniat. 

Sentimentul care se ivise însă acum era cu totul 
altul. O ură feroce și nepotolită se născuse în el 
împotriva lucrului care-l rănise și-i provocase du- 
rere; ura mirosul omului, ura ciudatul animal cu 
fața albă pe care-l zărise căţărîndu-se pe marginea 
rîpei şi ura lui cuprindea tot ce era în legătură cu 
acea ființă. Era o ură izvorită din instinct, pe care 
experienţa căpătată o trezise brutal din amorţire. 

Fără să fi văzut sau simţit vreodată omul, ştia 
că-i este dușman de moarte, că trebuie să se teamă 
de el mai mult decit de orice sălbăticiune a munți- 
lor. Era în stare să atace fără frică pe cel mai uriaş 
dintre semenii lui, să țină piept cu îndrăzneală ori- 
cărei haite feroce de lupi și să înfrunte fără să dea 
măcar un pas înapoi inundația și focul. Dar în faţa 
omului era nevoit să fugă ! Trebuia să se ascundă ! 
Trebuia mereu să se păzească, oriunde ar fi fost 
atît pe crestele munţilor, cît şi în cîmpie — cu toată 
ființa şi cu toate simţurile încordate ! 

Numai natura ar fi putut să-i explice de ce, din 
instinct, simțea acest lucru ; înţelesese dintr-o dată 
că ființa nouă, piticul care pătrunsese în lumea lui, 
era mai de temut decît oricare alt dușman pe care îl 
cunoscuse vreodată. 

Îi vorbea despre om, din negura vremurilor, ex- 
perienţa neamului său ; despre omul primelor tim- 
puri, omul cu măciuca, despre omul cu sulița întărită 
în foc, despre omul cu săgeata și despre cel care 
pune capcane, în sfîrşit, despre omul cu pușca. 


Această ființă fusese dintotdeauna singurul şi unicul 
lui stăpin. Natura întipărise bine în el acest lucru, 
de-a lungul șirului de sute sau poate de mii de ge- 
neraţii. 

Și acum, pentru prima oară în viaţă, această 
parte adormită a instinctului său se redeșteptase 
dintr-o dată și înțelegea. Ura omul şi avea să urască 
de-acum înainte tot ceea ce-i purta mirosul. Dar, o 
dată cu ura, se născuse în el, pentru prima dată, și 
un alt sentiment: frica! Dacă omul n-ar fi adus, 
odinioară, moartea în rîndul semenilor lui, lumea nu 
l-ar fi cunoscut niciodată sub denumirea de cumpli- 
tul ursus horribilis. 

Cum înainta de-a lungul pîrtului, cu capul plecat, 
Thor adulmeca ușurel ici și colo, fări -şi înceti 
nească pasul. În mers, partea de dinapoi a trupului i 
se ridica și cobora într-o legănare caracteristică tutu- 
ror urşilor și mai cu seamă urșilor grizzly. Pietrișul 
scîrţiia sub apăsarea pașilor greoi, iar ghearele lungi 
îi cădeau cu zgomot apăsat pe pietre — clic-clic-clic 
—... şi înapoia lui, urmele labelor se rînduiau enorme 
şi adînci în nisipul fin şi umed. 

Valea în care pătrundea acum avea pentru Thor 
o semnificaţie deosebită. Încetinind pasul, se oprea 
din cînd în cînd și adulmeca aerul. Nu era mono- 
gam, dar de cîțiva ani, la vremea împerecherii, ve- 
nea în această minunată luncă dintre munţi, ca să-și 
întîlnească perechea, pe Iskwao. O găsea totdeauna 
în iulie așteptîndu-l, mînată de puterea instinctu- 
lui matern. Era o splendidă ursoaică grizzly, care 
venea tocmai dinspre soare-apune, din alți munți, 
ascultînd chemarea dragostei. Mare și puternică, cu 
o blană brună-aurie de toată frumuseţea, îi dăruia 
lui Thor cei mai frumoși ursuleţi grizzly din lanţul 
Munţilor Stîncoşi. Iskwao se reîntorcea în munții ei, 
iar puii vedeau aici pentru prima oară lumina zilei; 
creșteau, trăiau și se luptau departe, în văile şi pe 
povirnișurile dinspre apus. 

Dacă Thor şi-a alungat vreodată odraslele de pe 
domeniul lui de vînătoare sau i-a bătut în lupte, a 


făcut-o fără să ştie și să-i cunoască, căci aşa hotărise 
Natura. 

Ca mai toți celibatarii bătrîni, Thor nu iubea 
copiii. Suporta prezenţa unui ursuleţ tot atît de pu- 
țin ca un burlac arțăgos prezenţa unui ţînc ; nu era 
însă aşa de fioros cum părea și nu ucisese niciodată 
vreun pui de urs. Se mărginea doar să-l chelfănească 
zdravăn ori de cîte ori îndrăznea să se apropie de el, 
dar avea grijă să-l muştruluiască numai cu pernița 
netedă și moale a labei, atît cît să-l dea de-a dura 
peste cap ca pe o minge pufoasă. Era singura lui ma- 
nifestare de nemulțumire cînd vreo ursoaică străină, 
cu puii ei, îi încălca ținutul. Altfel, era un urs chiar 
amabil şi politicos. Niciodată nu alungase și nu ata- 
case pe nici una, oricît de rea și nesuferită ar fi fost; 
ba chiar nici atunci cînd o găsea mîncîndu-i din 
pradă. Se mărginea doar să tragă puilor ei o săpu- 
neală zdravănă, şi atit. 

E bine, oricum, să știți toate acestea, ca să înțele- 
geţi tulburarea care l-a cuprins pe Thor 'cînd, 
deodată, ocolind niște stînci ce-i stăteau în cale, îi 
veni în nări, de foarte aproape, un miros călduţ. Se 
opri, întoarse capul și blestemă în felul lui, cu un 
mormăit scurt şi ursuz. La cîţiva paşi de el, un pui 
de urs se tîra cu burta pe nisip, gudurîndu-se și tre- 
murînd de mama focului, ca un căţeluș înspăimîntat, 
care nu știe încă dacă cel ce se apropie îi e prieten 
sau dușman. Ursuleţul n-avea mai mult de trei luni, 
deci, oricum, o vîrstă mult prea fragedă ca să hoină- 
rească singur, fără maică-sa. Avea un botișor cafe- 
niu, mic şi ascuţit, dar pata albă de pe piept arăta că 
face parte din neamul urșilor negri ; nu era, așadar, 
un grizzly. Se străduia din răsputeri să spună în 
felul lui : „M-am pierdut, m-am rătăcit, mi-e foame 
și mi-a intrat un ghimpe de arici în labă...“, dar 
“Thor mîrîi din nou ameninţător, căutînd cu ochii în 
toate părţile ursoaica. Nu se vedea nicăieri și nu-i 
simţea nici mirosul ; întoarse iar capul spre pui. 

Muskwa — așa cum i-ar fi spus indienii — se 
apropia cîte puţin de el, tîrîndu-se pe burtă. La a 
doua ochire a lui Thor, tremură şi mai tare, rosto- 


golindu-se cu încă o jumătate de pas mai aproape. 
de uriaşul grizzly. Un avertisment înăbuşit ieşi din 
pieptul ursului. Părea că spune destul de limpede: 

— Nu te apropia, sau îţi ard una de te dau de-a 
dura ! 

Muskwa a înţeles. Stătu ca mort, cu nasul, labele 
şi burta lipite de pămînt. 

Thor mai privi încă o dată în jur, şi cînd şi-a în- 
tors din nou privirile, ursuleţul era la numai trei 
picioare de el, făcut una cu nisipul și scheunînd în- 
cetişor. 

Thor ridică puţin laba dreaptă : 

— Un pas mai mult şi te cîrpesc ! mormăi el. 

Muskwa se gudura și tremura. Își lingea botul cu 
limba mică şi roșie, pe jumătate înfricoșat, pe jumă- 
tate cerșind îndurare şi, cu toată laba ridicată a lui 
Thor, s-a apropiat, tirîndu-se încă şase degete. Ursul 
îşi înăbuși un mormăit și, indispus, lăsă să-i cadă 
laba grea înapoi pe nisip. 

Pentru a treia oară privi în jur, adulmecînd aerul 
şi mîrîind. Un flăcău tomnatice și arțăgos l-ar fi în- 
țeles foarte bine: 

— Unde dracu’ o fi maică-sa? părea să spună. 

Atunci se întîmplă ceva neașteptat. 

Muskwa se furișase pe nesimţite lîngă laba rănită 
a lui Thor. Ridicîndu-se puţin, a simţit în nări miro- 
sul rănii proaspete. A atins-o delicat cu limba-i 
moale și catifelată şi, deodată, o senzaţie de uşurare 
deosebit de plăcută îl învălui pe marele grizzly. Stătu 
cîtva timp nemișcat și tăcut, în timp ce ursulețul îi 
lingea rana. Apoi, aplecîndu-și capul mare, adulmecă 
ghemul pufos care venise atit de încrezător spre el. 
Micul orfan scînci încetişor. Thor mormăi iarăși, dar 
acum glasul lui domol nu mai avea nimic amenință- 
tor. Mîngîie cu limba lui mare și caldă faţa ursu- 
leţului. 

— Hai cu mine — părea a-i spune, și își reluă 
drumul spre nord. 

În urma lui, tropăind mărunt şi nesigur, venea 
orfanul ursuleţ cafeniu, cu mutrişoara mică şi 
ascuţită. 


Capitolul VI 


Pîrîul de-a lungul căruia mergea Thor era un 
afluent al Badinei și curgea aproape în linie dreaptă 
spre Skeena. 

Pe măsură ce înainta în susul apei, ţinutul se 
înălța, devenind tot mai accidentat. Marele grizzly 
străbătuse cam șapte-opt mile de la vîrful cumpenei 
apelor, unde dăduse peste Muskwa, şi pantele înce- 
puseră să-și schimbe înfăţişarea. Printre coastele 
stîncoase și abrupte, presărate de mase enorme de 
stînci, între rîpile înguste şi întunecoase şi povirnișu- 
rile prăpăstioase care se întindeau pînă hăt-departe, 
pîriul devenea din ce în ce mai zgomotos şi cursul 
lui tot mai greu de urmat. 

Thor pătrunsese acum într-una din fortărețele lui 
— o regiune în care, la nevoie, avea la îndemînă mii 
de ascunzători dac-ar fi dorit. Era un ţinut sălbatic 
și frămîntat, unde vînatul mare se găsea din belșug 
și unde mirosul omului nu-l putea ajunge niciodată. 

'Trecuse cam o jumătate de oră de la întîlnirea 
cu Muskwa. Pornise la drum fără grabă, cu pas greoi 
şi apăsat. Părea că uitase cu totul de prezența ur- 
sulețului. Totuşi, îl auzea şi-i simţea mirosul. Muskwa 
se căznea să-l urmeze ; trupul lui mic şi grăsun, cu 
lăbuţe scurte, nu era obișnuit cu drumuri aşa de 
lungi și anevoioase ; cu toate acestea păşea curajos şi 
doar de două ori în cursul acestei jumătăţi de oră a 
scîncit de prea mare obidă ; întîi, cînd s-a rostogolit 
din vîrful unei stînci în apa rîului, şi apoi, cînd a 
călcat prea apăsat pe ghimpele de arici pe care-l 
avea înfipt în labă. 

În cele din urmă, Thor a părăsit malul pîrîului 
şi a început să urce o rîpă adîncă, pînă cînd a dat de 
un luminiș, ca un fel de mic platou, aşezat la jumă- 


tatea unui povîrniș întins. Aici s-a oprit în preajma 
unei stînci bătute de soare şi împresurată de iarbă. 

Poate că prietenia nevinovată pe care i-o arătase 
Muskwa, uşurarea resimţită cînd îi linsese rana — 
într-un moment psihologic — şi stăruința de a-l 
urma, toate la un loc au făcut să vibreze ceva în 
inima lui aspră de sălbăticiune ; așa, că, după cea 
adulmecat cercetător în jur, s-a întins liniştit lingă 
stîncă. 

Abia atunci ursulețul, ajuns la capătul puterilor, 
a îndrăznit şi el să se culce. Era așa de istovit, încît 
într-o clipă a adormit buştean. De vreo două ori în 
cursul după-amiezii, Thor simţise arsura foamei, o 
foame din acelea care nu poate fi potolită cu furnici 
sau rîme şi nici chiar cu hîrciogi. Așadar, leacurile 
îşi făcuseră efectul; dar poate îl mîna și gîndul că 
micul Muskwa trebuie să fie lihnit de foame ; ori- 
cum, nu-i mai dădu răgaz ursuleţului să se odih- 
nească, ci se hotărî să o pornească mai departe, 

Era cam pe la ora trei, ceas cînd, în zilele de 
vară, peste văile munţilor din nord coboară liniştea 
şi toropeala. 

Hirciogii şuieraseră pînă osteniseră, și acum lene- 
veau la soare, pe stînci ; vulturii pluteau așa de sus 
deasupra piscurilor, încît păreau niște puncte negre 
în albastrul cerului ; uliii, sătui de pradă, dispăru- 
seră în pădure, iar caprele și oile sălbatice se odih- 
neau acolo sus, pe tancurile lor, aproape de linia 
cerului. Și dacă, din întîmplare, s-ar fi aflat vreun 
rumegător prin apropiere, pînă şi acela era acum. 
sătul și picotea. 

Vînătorii din munți ştiu că acum este momentul 
cel mai prielnic pentru cercetarea poviîrnișurilor și 
luminişurilor, cînd pot da peste urșii însetaţi de: 
carne, porniţi după pradă. Thor cunoştea și el această 
taină a vînătorii. 

Din instinct ştia că poate umbla fără teama de a 
fi zărit sau simţit, pentru că toate animalele erau 
sătule și dormeau. Acum putea să descopere vînatul 
şi să-l încolţească. 


Citeodată se întîmpla să omoare o capră sau un 
caribu chiar în plină zi, căci pe distanţe mici alerga 
mai iute decît capra sau oaia şi aproape tot atît de 
repede ca un caribu ; dar de obicei îşi ucidea vînatul 
spre apusul soarelui sau cînd începea să se lase în- 
tunericul. 

Se ridică greoi de lîngă stîncă şi zgomotul îl deş- 

” teptă pe Muskwa. 

Ursuleţul se sculă, clipi somnoros spre Thor, apoi 
spre soare şi se scutură așa de tare, încît căzu jos. 
Thor aruncă o privire cam acră spre ghemuleţul ce- 
nușiu din fața lui. 

Foamea îi dădea junghiuri şi simţea o poftă teri- 
bilă să mănînce carne, carne multă, roşie şi zemoasă, 
întocmai ca un om flămînd care tînjeşte după o 
fleică și n-are de mîncare decît pesmeciori şi maio- 
neză. Se întreba cu nedumerire cum va putea să 
vîneze un caribu cu ursulețul ăsta aproape mort de 
foame și curios nevoie-mare, care se ţinea scai de el. 

Muskwa părea să-i fi înţeles gîndul. O luă la 
goană înainte, apoi, după cîțiva metri, se opri şi 
privi îndărăt obraznic, cu urechiușele ciulite. Avea 
aerul unui copil care vrea să-i arate tatălui că este 
capabil să meargă la prima lui vînătoare de iepuri. 

'Thor își săltă cu un zgomot surd trupul greoi și 
dintr-o săritură îl ajunse ; o lovitură bruscă a labei 
drepte, și ursuleţul se văzu trimis, rostogolindu-se 
de-a dura, la cîţiva metri în spatele lui. 

Era un fel de a-l certa care spunea limpede : 

— Acolo-i locul tău, dacă vrei să mergi la vînă- 
toare cu mine! după care a pornit-o încetișor, cu 
ochii, urechile și nările încordate. 

A coborit pînă la vreo sută de yarzi deasupra pî- 
rîului. Acum nu mai căuta drumurile uşoare, ci cer- 
ceta locurile accidentate şi prăpăstioase. Înainta în- 
cet, în zigzag, înconjurind cu atenţie stîncile, 
adulmecînd fiecare rîpă şi scotocind tufișurile şi 
locurile din preajma copacilor doboriţi de vînt. Urca 
pînă aproape de stîncile pleşuve ale piscurilor, ca 
apoi să coboare iar pe nisipul şi pietrișul prundului. 


Vîntul îi aducea în nări felurite mirosuri ; nici 
unul însă nu era atît de atrăgător ca să-l ademe- 
nească şi să-l oprească locului. O dată l-a ajuns mi- 
ros de capră dinspre stîncile înalte, dar nu-i plăcea 
să vîneze pe stînci ; altă dată a simţit mirosul de 
oaie sălbatică, iar mai tîrziu, în cursul după-amiezii, 
a zărit un berbec care-l privea de pe un ţanc, la o 
sută de picioare deasupra capului. Ceva mai la vale, 
adulmecînd aerul, a simţit urmă de arici şi încă mult 
mai des pe cea de caribu. 

Prin partea locului erau şi alţi urşi, dar mai ales 
negri sau bruni, care aveau obiceiul să cutreiere de-a 
lungul pîrîului ; o singură dată doar a simţit miro- 
sul altui grizzly şi atunci a mîrîit supărat. 

De două ceasuri de cînd părăsiseră locul de 
odihnă, Thor nu-i dăduse nici o atenţie lui Muskwa, 
pe care foamea şi oboseala îl chinuiau tot mai mult, 
pe măsură ce trecea vremea. Nici un copil n-ar fi 
fost în stare să dea dovadă de mai mult curaj decît 
el. De multe ori, în locurile accidentate, se poticnea 
și cădea, iar acolo unde Thor trecea peste stînci nu- 
mai cu un singur pas, el trebuia să lupte cu despe- 
rare ca să-și facă drum. În trei rînduri, la trecerea 

îrîului, bietul Muskwa a fost gata-gata să se înece. 
n plus îl mai durea şi laba, era plin de lovituri, 
zdrobit, rupt de oboseală şi ud leoarcă; dar nu se 
lăsa. Uneori era foarte aproape de Thor, alteori tre- 
buia s-o ia la goană ca să-l ajungă din urmă. 

Cînd, spre apusul soarelui, Thor a dat peste vi- 
natul dorit, sărmanul Muskwa era istovit cu desă- 
vîrșire. Şi apoi nici nu înţelegea de ce Thor se 
trîntise deodată, lipindu-și trupul mare și greoi de 
o stîncă, la marginea unei fineţe mărăcinoase, de 
unde se putea privi în jos spre o vîlcea. 

Îi venea să scîncească, dar nu îndrăznea : îi era 
frică. Niciodată, în scurta lui viaţă, n-o dorise pe 
maică-sa alături ca acum. Nu pricepea de ce l-a pă- 
răsit printre stînci şi nu s-a mai întors. 

Langdon şi Bruce aveau să descopere tragedia 
ceva mai tîrziu. 


Muskwa nu se dumerea de ce nu mai vine ur- 
soaica să-l alăpteze, doar se făcuse ora de culcare şi 
ar fi trebuit să sugă. Era născut în martie şi, după 
legea ursoaicelor, puii mai trebuiau alăptaţi încă o 
lună. Ghemotocul acesta cafeniu era ceea ce Metoo- 
sin, indianul, ar fi numit un munookow, adică ceva 
foarte mic şi crud încă. Fiind urs, nu se născuse la 
fel ca toate celelalte animale. Mamă-sa, ca orice ur- 
soaică din regiunile îngheţate, îl adusese pe lume în 
bîrlogul ei, cu mult timp înainte de a-și fi terminat 
hibernarea, Îl născuse în timpul somnului de iarnă. 
Şase săptămîni, cît timp nu deschisese încă ochii și 
era golaş, îl alăptase, cu toate că ea nici nu mînca, 
nici nu bea apă și nu ieșise încă la lumina zilei. Cînd 
s-au sfîrşit cele șase săptămîni, a părăsit împreună 
cu el biîrlogul, ca să-şi caute, pentru prima oară, 
hrana. 

'Trecuseră de atunci încă şase săptămîni și el ar 
fi trebuit să cîntărească la vremea asta cam două- 
zeci de pfunzi. Dar acum, lihnit de foame şi de sete 
cum nu mai fusese niciodată în viaţa lui, cîntărea 
desigur cu mult mai puţin. 

La vreo trei sute de yarzi mai jos de locul unde 
stătea acum 'Thor, se întindea o pădurice de pini 
mică şi deasă, la marginea unui lac cît un degetar, 
a cărui apă şerpuia strecurîndu-se către celălalt ca- 
păt al vilcelei. Acolo, în pădurice, se afla un caribu 
sau poate chiar mai mulţi. Thor ştia asta sigur de 
parcă i-ar fi văzut. Pentru el, wenipow, mirosul co- 
pitatelor „culcate“, era tot aşa de deosebit de ne- 
chisoo, mirosul celor care „pasc“, ca ziua de noapte. 
Primul plutește imperceptibil în aer, ca adierea par- 
fumului din hainele şi părul unei femei care trece ; 
celălalt se lasă greu şi cald spre pămînt, ca mirosul 
unei sticle sparte de colonie. 

Chiar și Muskwa, care se furișase în spatele lui 
Thor şi se culcase alături, îi simţea mirosul. 

Vreo zece minute bune, Thor a stat nemișcat. 
Cerceta cu ochii vîlceaua, malul lacului şi marginea 
pădurii. Adulmeca spre partea de unde venea miro- 


sul, stabilindu-i locul tot aşa de precis ca acul unei 
busole. 

Trebuia să stea neclintit, deoarece se aflau foarte 
aproape de limita spaţiului de unde puteau fi 
simţiţi. 

În munţi, în asemenea locuri cum era vîlceaua 
aceea, curenţii formează adesea vîrtejuri, iar dacă 
Thor s-ar fi aflat cu cincizeci de yarzi mai sus de 
locul unde sta ghemuit, renul, cu mirosul lui fin, i-ar 
fi simţit imediat prezenţa. 

Cu urechiușele ciulite înainte, cu o licărire de 
înţelegere în ochi, Muskwa lua acum prima lecţie 
de pîndă a vînatului. 

Thor, ghemuit la pămînt, se tîra pe burtă, înain- 
tînd încetișor şi fără zgomot spre pîrîu. Gulerul de 
blană din jurul gîtului i se zbîrlise ca spinarea unui 
cîine întărîtat. Muskwa îl urma tîrîş. 

Ursul continuă să înainteze ocolit cam încă o sută 
de yarzi, și din cînd în cînd se oprea să adulmece 
în direcţia pădurii. În cele din urmă păru mulţumit. 
Vîntul îi sufla drept în faţă, aducîndu-i adieri îm- 
bietoare. O porni furişîndu-se, lipit de stîncă, cu 
paşi mici și cu mușchii încordaţi, gata de atac. În 
două minute ajunse la marginea păduricii de pini, 
unde se opri iar, 

Un trosnet de crengi rupte ajunse pînă la el. 
Renii caribu se sculaseră în picioare, dar nu dădeau 
semne de neliniște. Se duceau să se adape și să pască. 

Thor se strecură tiptil în direcţia zgomotului. 
Într-o clipă a fost în umbra păduricii ; se opri și, 
ascuns de frunziş, supraveghea lacul și pajiștea din 
față. Întîi a apărut un uriaş caribu mascul, cu coar- 
nele crescute numai pe jumătate şi încă acoperite 
de puf. În urma lui venea unul tînăr, cam de vreo 
doi ani; era gras şi blana-i catifelată lucea în lu- 
mina apusului. 

Vreo cîteva minute, taurul caribu cercetă atent 
locul, căutînd să prindă cu ochii, urechile şi nările 
vreun semn de primejdie. Cel tînăr, mai puţin bă- 
nuitor, rupea liniștit iarbă. 


Lăsîndu-și coarnele pe spate, taurul o porni în- 
cet spre lac, pentru adăpatul de seară. Tînărul îl 
urmă. 

În momentul acela, Thor ieși încetișor din ascun- 
zătoare şi, de acolo, de la cincizeci de picioare de- 
părtare de renul cel tînăr, îşi strînse într-o clipă 
corpul uriaș și, cu o zvicnire, sări. Străbătuse ca un 
bolid jumătate de distanţă, cînd în sfîrşit animalele 
l-au auzit. Țișniră din loc ca o săgeată, dar prea 
târziu. Thor se şi repezise cu iuţeala vîntului, căzînd 
în spinarea celui mai tînăr ; se lăsă apoi puţin pe o 
parte şi, parcă fără efort, îl dobori la pămînt, Urmă- 
rirea se terminase. 

Puternica lui labă dreaptă se înfipse în umărul 
animalului şi, în timp ce se rostogoleau la pămînt, 
îi apucă botul cu stînga, de parc-ar fi fost o mînă 
omenească. Aşa cum proceda totdeauna în asemenea 
împrejurări, Thor se lăsă să cadă sub caribu și, în- 
doindu-și puţin o labă de dinapoi, îi spintecă burta 
cu ghearele. În același timp, încleştindu-l, îi zdrobi 
coastele ca pe niște surcele, 

În sfîrşit se ridică, privi în jur şi se scutură cu 
un răcnet, care ar fi putut să însemne tot atît de 
bine un strigăt de triumf sau o invitaţie la masă 
pentru Muskwa. 

Ursuleţul n-a mai așteptat altă poftire. Pentru 
prima oară simţea gustul cărnii şi mirosul sîngelui. 
Amîndouă veniseră în momentul cel mai potrivit al 
vieţii lui, tot aşa cum i se întîimplase și lui Thor cu 
ani în urmă, 

Nu toţi urşii grizzly omoară vînat mare, ba chiar 
numai foarte puţini dintre ei. Cei mai mulţi sînt, în 
general, vegetarieni. Se hrănesc cu animale mici ca : 
hîrciogi, marmote şi arici. Numai întîmplarea face 
dintr-un grizzly vînător de caribu, capre, oi sălba- 
tice, cerbi sau chiar elani. 

Thor era unul dintre aceștia şi, ca el, urma să fie 
şi Muskwa, cu toate că era un urs negru, fără nici. 
un fel de înrudire cu ursus horribilis. 


Timp de o oră, cei doi s-au ospătat nu cu lăcomia 
cîinelui înfometat, ci pe îndelete şi cu plăcere, aşa 
cum gustă un cunoscător o mîncare aleasă. 

Muskwa, întins pe burtă aproape între labele 
uriașe ale lui Thor, lipăia sîngele și mîrîia ca un 
motănel care ţine în dinţi o bucată de carne. Thor, 
ca totdeauna, își alegea mai întîi delicatesele, deși 
leacurile îi goliseră burta de parc-ar fi fost o odaie 
fără mobilă. Trăgea întinzînd bucăţile de grăsime 
din jurul rinichiului şi maţelor şi le mesteca cu ochii 
închiși pe jumătate. 

Ultimele luciri ale soarelui se stingeau pe cres- 
tele munților şi întunericul începu să cadă repede. 
Se înnoptase cînd, într-un tîrziu, se săturară, Micu- 
tul Muskwa devenise acum tot atît de lat pe cît era 
de lung. 

Păstrător din fire, Thor nu risipea niciodată 
hrana. De aceea, cînd era sătul, nu-l mai interesa 
vînatul. Dacă în acel moment bătrînul caribu i-ar fi 
venit la îndemînă, probabil că l-ar fi cruțat. Avea 
mîncare de ajuns şi acum se gîndea unde ar putea 
s-o ascundă mai bine. Se înapoie în păduricea de 
pini, dar ursuleţul, îndopat pînă la refuz, nici nu se 
urni să-l urmeze, Ştia că Thor n-are să lase așa 
resturile ospăţului. Şi într-adevăr, zece minute mai 
tîrziu, Thor se întoarse, apucă de ceată, între făl- 
cile-i puternice, leşul caribu-ului şi-l tîrî spre pădu- 
rice, aşa cum ar tîrî un cîine o bucată de slănină de 
vreo zece pfunzi. Renul cîntărea însă vreo patru sute 
de pfunzi, dar chiar dac-ar fi cîntărit opt sute sau 
o mie, Thor nu s-ar fi lăsat şi tot l-ar fi tîrît în as- 
cunziş, doar că l-ar fi tras, mergînd de-a-ndăratelea. 

Aici, în marginea pădurii, descoperise o groapă 
în care vîrî leşul. Îl acope: cu crengi, buşteni, ace 
de pin şi putregai. Nu se ridică pe labele de dinapoi 
și nu-și lăsă „semnul“ pe scoarța unui copac ca aver- 
tisment pentru alți urşi. Adulmecă puţin în jur, apoi 
ieşi din pădure. De data aceasta, Muskwa porni după 
el. Îi venea cam greu să meargă, umflat cum era de 
atîta mîncare. 


Stelele umpluseră tot cerul și, la lumina lor, Thor 
începu urcuşul de-a lungul unei coaste prăpăstioase, 
care ducea pînă în vîrful muntelui. Au urcat fără 
oprire cu mult mai sus decît fusese vreodată Muskwa. 
Au trecut peste un petic de zăpadă şi au ajuns în- 
tr-un loc unde părea că un vulcan sfîrtecase mărun- 
taiele pămîntului. Cu mari sforţări ar fi putut un om 
să răzbească acolo, în locurile unde Thor l-a dus 
pe Muskwa. 

Într-un tîrziu, s-au oprit. Se aflau pe o brînă 
îngustă, sub un perete înalt de piatră. Dedesubt se 
căsca un haos de stînci prăvălite și, departe, foarte 
departe, se întrezărea valea, ca o prăpastie neagră 
şi fără tund. 

Thor se culcă greoi și, pentru prima oară de cînd 
fusese rănit în valea cealaltă, şi-a aşezat capul între 
labele lui mari, scoțînd un oftat adînc de ușurare. 

Muskwaâ s-a ghemuit, lipindu-se strîns de corpul 
lui Thor. Amîndoi s-au cufundat în somnul adînc şi 
liniştit al sătulului. Deasupra, stelele străluceau pu- 
ternic, iar luna se înălța încet, scăldind în lumina 
ei argintie piscurile şi valea. 


Capitolul VII 


În după-amiaza zilei în care Thor părăsise balta 
“de noroi, Langdon şi Bruce au coborit în valea din- 
spre apus, traversînd coama muntelui. Se făcuse ora 
două, cînd, în sfîrșit, Bruce s-a înapoiat după cei trei 
cai, lăsîndu-l pe Langdon sus, în vîrful crestei, să 
cerceteze cu binoclul împrejurimile. După întoar- 
cerea călăuzei, au pornit-o de-a lungul piriului, cu- 
treierînd timp de vreo două ceasuri locurile pe care 
mai înainte le străbătuse ursul. Cînd s-au oprit să 
poposească peste noapte, erau încă la o depărtare de 
două, poate chiar trei mile de locul unde Thor îl în- 
tilnise pe Muskwa. Nu găsiseră încă urmele lui pe 
nisipul din prundul pîriului, dar Bruce era sigur că 
în curînd vor da peste ele. Ştia, de altfel, că ursul 
o luase de-a lungul povîrnișului. 

— Cînd ai să pleci din ţinuturile astea şi ai să 
te apuci să scrii despre urși, să nu îndrugi tîmpenii 
ca cei mai mulţi din breasla ta, Jimmy — spuse 
Bruce, pe cînd stăteau liniștiți şi-şi fumau pipele, 
seara, după cină. Acum doi ani am luat cu mine pe 
timp de vreo lună un naturalist. A fost așa de în- 
cîntat de tot ce-a văzut, încît mi-a promis c-o să-mi 
trimită o grămadă de cărți despre urşi şi alte sălbă- 
ticiuni, şi-ntr-adevăr, mi-a trimis. La început, cînd 
le-am citit, să fiu al naibii dacă nu m-a pufnit rîsul : 
da’ pe urmă mi-am ieșit aşa de rău din fire, încît 
le-am zvîrlit pe toate-n foc. Urșii au fără îndoială cu- 
riozităţile lor și poţi să spui o groază de lucruri 
interesante despre ei, fără să faci pe nebunul cu tot 
dinadinsul, înșirînd baliverne. Pariez c-aşa-i ! 

Langdon aprobă din cap. 

— Ani de zile trebuie să hăituieşti și să omori ca 
să ajungi să descoperi adevărata plăcere a vînatului 


mare — zise el încetişor, privind în foc. Şi cînd, în 
sfîrşit, ai ajuns să o cunoşti şi. te absoarbe cu trup și 
suflet, observi cu uimire că în definitiv fiorul emo-. 
tiei adevărate nu este să omori, ci, dimpotrivă, să 
laşi să trăiască. Uite, eu, deşi vreau să pun mîna pe 
acest grizzly, ş-o să pun, căci nu părăsesc munţii 
pînă nu-l împuşc, totuşi azi, cînd aș fi putut omori 
doi urși, n-am tras măcar un foc. Cred, Bruce, că în- 
cep să deprind adevărata artă şi plăcere a vînătorii, 
şi cînd vînezi aşa cum trebuie, înveţi multe lucruri. 
Nu-ţi fă griji! În tot ce-o să scriu eu, va fi vorba 
numai de întîmplările petrecute aievea. Se întoarse 
brusc, privindu-l drept în ochi. Şi ce fel de prostii 
ai citit, mă rog, în cărţile acelea ? 

Bruce scoase un nor de fum din pipă, rămase o 
clipă pe gînduri, apoi răspunse : 

— Ce m-a scos ăl mai rău din sărite e că deştep- 
ţii ăştia s-au apucat să scrie că urșii ar avea „sem- 
nele“ lor. Auzi prostie! După spusele lor, ursul se 
ridică în două picioare, face un semn pe trunchiul 
unui copac şi, din momentul acela, tot ţinutul din 
jur e al lui, pînă cînd vine unul mai mare şi-l sno- 
pește în bătaie. Mi-aduc aminte că într-o carte se 
vorbea chiar de un grizzly care, după ce a tras un 
buştean sub un copac, s-a suit pe el și și-a pus semnul 
mai sus decît toţi ceilalţi. Ia închipuie-ţi aşa ceva! 
Adevărul e că nici un urs nu lasă urme care să aibă 
vreo semnificaţie. Am văzut urși grizzly muşcînd 
și zgîriind coaja copacilor, așa cum fac pisicile, iar 
vara, cînd năpirlesc și-i mănîncă pielea, ridicindu-se 
şi trecîndu-se de trunchiurile copacilor. Asta o 
ca să se scarpine şi nu ca să-și lase cartea de vi; 
pentru ceilalţi. Caribu-ul, elanul şi cerbul procedează 
la fel cînd trebuie să-şi lepede putul de pe coarne. 
Şi tot scriitorii ăştia mai cred că fiecare grizzly îşi 
are ţinutul lui propriu ; nici vorbă de așa ceva! Am 
văzut şi cîte opt grizzly în plină putere, căutîndu-și 
hrana laolaltă, pe acelaşi povîrniş. Cred că și tu-ți 
mai aminteşti cum am împușcat acum doi ani patru 
grizzly într-o văiugă nu mai lungă de o milă. Din 
cînd în cînd apare, e drept, printre grizzly, cîte un 


„şef“ ca amicul pe care-l urmărim, dar nici chiar 
ăsta nu-şi are domeniul lui personal, ba aș pune ră- 
măşag că sînt poate și peste douăzeci de alți urși în 
văile astea două. Naturalistul cu pricina n-ar fi pu- 
tut însă deosebi urma lăsată de un grizzly de aceea 
a unui urs negru, şi să fiu al naibii dacă avea măcar 
habar ce-i acela un urs brun ! 

Își scoase pipa din gură și scuipă cu dispreţ în 
foc. Langdon ştia că prietenul lui n-a terminat încă 
şi că abia acum se stîrnise cu adevărat la vorbă. Pen- 
tru elerau cele mai plăcute ceasuri acestea în care 
tăcutul Bruce se mînia şi începea să vorbească. 

— Urs brun, auzi! mormăi el. Închipuie-ţi, 
„Jimmy, credea că există urşi bruni ! Iar cînd i-am 
spus că nici gînd de așa ceva și că, de fapt, ursul 
brun de care citeşte el prin cărţi este în realitate sau 
un urs negru sau un grizzly cu blana de culoare ca- 
fenie, mi-a rîs în nas, mie, care m-am născut şi am 
crescut printre urși ! Mai tîrziu, cînd i-am vorbit de 
culoarea urşilor, aproape că-i ieşiseră ochii din cap. 
Era sigur că-mi bat joc de el. Mi-am dat seama pe 
urmă că asta trebuie să fi fost pricina pentru care 
mi-a trimis cărţile. Probabil a vrut să-mi dovedească 
că el avusese dreptate. Ascultă, Jimmy, nu există 
animal pe lume care să aibă o variaţie de culori atît 
de mare ca ursul. Am văzut urşi negri — albi ca ză- 
pada şi grizzly tot atît de tuciurii ca orice urs negru ! 
Am văzut urși negri și grizzly cu blana brună, aurie 
sau chiar aproape galbeni. Sînt tot atît de feluriți 
la culoare după cum sînt la fire şi la felul de a se 
hrăni. Mă bate gîndul că mai toți naturaliștii ăştia, 
îndată ce au dat cu ochii de un grizzly, se și apucă 
să scrie despre întreg neamul lor, ca și cum toţi ar 
semăna leit cu cel văzut de ei. Asta nu-i de loc cin- 
stit faţă de urşii grizzly. Să mă ia dracu dacă este ! 
Şi nu-i o singură carte în care să nu se spună de 
grizzly că ar fi cel mai fioros mîncător de oameni, 
cînd de fapt el nu atacă omul decît atunci cînd se 
vede încolţit. Altminteri, e curios ca un copil şi 
foarte blînd din fire, bine-nţeles dacă nu te apuci 
să-l stîrnești. Cea mai mare parte din ei sînt vege- 


tarieni, dar am văzut urşi grizzly doborînd capre, oi 
sălbatice sau caribu ; am văzut alții care-şi căutau 
hrana alături de aceleași animale, fără măcar să le 
atingă. Sînt ființe curioase şi se pot spune o mul- 
time de lucruri interesante despre ei, fără să te faci 
caraghios cu tot dinadinsul. 

Bruce scutură cenușa din pipă, părînd să-și subli- 
nieze astfel ultimele cuvinte. În timp ce-o umplea 
din nou cu tutun proaspăt, Langdon zise : 

— Fii sigur că amicul nostru e învăţat cu vîna- 
tul şi cu carnea ! 

— Eh, nu- chiar așa de sigur — răspunse Bruce. 
Mărimea nu e întotdeauna un indiciu. Odată am 
văzut un grizzly nu mai mare decît un cîine, dobo- 
rîna vînat. Aici în munţi, sute de animale mor iarna 
de frig, iar cînd vine primăvara, urșii le mănîncă . 
leșurile ; cu toate astea nu atacă animalele. E ade- 
vărat că unii grizzly se nasc vînători, dar alţii de- 
vin absolut din întîmplare. Acela care a ucis o dată, 
fără îndoială că va continua să ucidă. Într-o bună 
zi, pe cînd mă aflam pe coasta unui munte, am vă- 
zut o capră alergînd drept pe sub nasul unui grizzly. 
Ursul stătea liniștit, dar capra s-a speriat aşa de rău, 
încît a dat buzna peste el; bine-nţeles c-a omorît-o, 
Vreo zece minute a rămas grozav de nedumerit de 
cele întîmplate și a trebuit să mai treacă o altă ju- 
mătate de oră, în care timp a tot mirosit leșul cald, 
vină să se hotărască să-l sfişie. Probabil că pentru 
prima oară simțea gustul cărnii proaspete. Pe ursul 
ăla nu l-am omorit și, dacă mai trăiește, sînt con- 
vins că ain ziua aceea s-a învăţat la vînat mare. 

— Nu pot crede că mărimea nu contează — spuse 
Langdon Un urs mîncător de carne trebuie să fie 
mult mai mare şi mai puternic decît unul vege- 
tarian 

- Ei, iată una din curiozităţile despre care ai 
putea să serii — îl întrerupse Bruce, chicotind scurt, 
în felul lui ciudat De ce oare un urs se îngrașă așa 
de tare în septembrie, că de-abia mai poate merge, 
deși nu se hrăneşte decît cu fructe, furnici şi rîme ? 
Tu te-ai îngrăşa mîncînd coacăze sălbatice? Şi de 


ce creşte aşa de repede în timpul celor patru sau 
cinci luni de iarnă, cît stă în bîrlog ca mort, fără să 
mănînce și să bea ? Şi de ce vreme de o lună sau 
chiar două ursoaica își alăptează puii, în timp ce 
s-ar putea spune că încă doarme ? Cînd puii se nasc, 
ea abia dacă și-a făcut două treimi din somn. Şi 
iarăşi, de ce îi sînt puii atît de mici? Naturalistul 
meu rîdea de credeam c-are să plesnească cînd i-am 
spus că un pui de grizzly, la naştere, nu e mai mare 
decit un pisoi. 5 

— Naturalistul tău era desigur unul dintre smin- 
tiții aceia care sînt convinşi că ştiu tot; de altfel, 
nici nu e de condamnat — spuse Langdon. Cu patru 
sau cinci ani în urmă, nici eu n-aş fi putut crede una 
ca asta. M-am convins abia în Athabaska, cînd am 
scos din bîrlog puii aceia de urs. Unul cîntărea un- 
sprezece uncii, iar celălalt nouă. Îţi mai amintești ? 

— Cum să nu, Jimmy, n-aveau nici o săptămînă, 
iar ursoaica cîntărea doar opt sute de pfunzi. 

Cîtva timp pufăiră tăcuţi din pipă. 

— Aproape de necrezut — reluă convorbirea 
Langdon — și totuși e adevărat. Nu e un capriciu 
al naturii, Bruce, ci mai degrabă un semn de înţe- 
lepciune. Dacă ursuleţii ar fi, comparativ, tot atît 
de mari cît pisoii faţă de pisică, atunci ursoaica nu 
i-ar putea hrăni cele cîteva săptămîni cît nu bea şi 
nu mănîncă. Totuşi, stînd şi judecînd așa, nu pot în- 
telege un lucru : de ce puii unui urs negru obișnuit, 
care e cam de două ori mai mic decît un grizzly, sînt 
la naștere mai mari decît ai acestuia ? Cum naiba 
vine asta ? 

Bruce îl întrerupse rizînd îngăduitor : 

— E foarte uşor de înţeles, Jimmy. Îţi amintești 
că anul trecut culegeam fragi în vale, iar două ore 
mai tîrziu, sus pe munte, aruncam cu bulgări de 
zăpadă ? Vezi bine că, cu cît te urci spre vîrful mun- 
telui, se face tot mai frig. Nu-i aşa? Uite, acum, 
în prima zi a lui iulie, ai putea să degeri zdravăn sus 
pe unul din piscurile alea. Un grizzly hibernează la 
mari înălţimi, Jimmy, pe cînd ursul negru îşi alege 
biîrlogul cu mult mai jos, în vale. Cînd zăpada ajunge 


adîncă de aproape patru picioare pe înălțimile unde 
se adăposteşte peste iarnă un grizzly, ursul negru 
încă-și caută hrana în lungul văilor şi în desişul 
pădurilor de la poale. Asta-i pricina pentru care își 
începe somnul cu o săptămînă sau două mai tîrziu 
decît un grizzly, iar primăvara se trezeşte tot cu o 
săptămînă sau două mai devreme decît el; de aceea 
e mai gras cînd îşi începe hibernarea şi mult mai 
puţin slăbit cînd iese primăvara din vizuină. În fe- 
lul ăsta, ursoaica are mai multe rezerve pentru pui. 
Asta-i, după mine, explicaţia. 

— Nici nu cred să existe alta mai bună. Eşti 
straşnic, Bruce ! exclamă Langdon entuziasmat. Ai 
pus punctul pe i; niciodată nu mi-ar fi trecut prin 
cap una ca asta! 

— Sînt o mulţime de lucruri care nu-ţi trec prin 
cap pînă cînd nu te lovești de ele — spuse cu sim- 
plitate munteanul. Întocmai cum spuneai şi tu mai 
'mainte, plăcerea vinătorii începe atunci cînd ai în- 
teles că a vina nu înseamnă totdeauna a ucide, ci a 
lăsa să trăiască. Odată, am stat la pîndă șapte cea- 
suri pe un vîrf de munte, privind jocul unei turme 
de oi sălbatice ; ei bine, mi-a plăcut mai mult să mă 
uit la ele decît să le împușc. 

Bruce se ridică în picioare şi se întinse, așa cum 
făcea totdeauna după masă, cînd se pregătea de 
culcare. 

— Miine o să fie o zi frumoasă — anunţă el căs- 
cînd. Priveşte cît de albă e zăpada sus pe piscuri. 

— Bruce... 

— Ce-i? 

— Oare cît o fi cîntărind ursul nostru ? 

— O mie două sute de pfunzi, ba poate chiar ceva 
mai mult. N-am avut plăcerea să-l privesc atît de 
aproape ca tine, Jimmy ; de-aş fi avut, de mult îi 
era pielea pusă la uscat. 

— Trebuie să fie şi foarte tînăr, nu ? 

— Cred că are între opt şi doisprezece ani, după 
felul cum urca povîrnișul. Un urs bătrîn nu s-ar fi 
cățărat așa uşor. 


— Îmi închipui că ai întîlnit şi urși bătrîni, 
Bruce, nu ? 

„— Ba încă atît de bătrîni, că unii ar fi avut ne- 
voie de cîrje — răspunse Bruce, în timp ce-și scotea 
cizmele. Am împuşcat chiar şi urși care-şi pierdu- 
seră toţi dinţii de bătrîneţe. 

— Ce vîrstă să fi avut? 

— Treizeci sau treizeci şi cinci, poate chiar patru- 
zeci de ani, Noapte bună, Jimmy. 

— Noapte bună, Bruce. 

Cîteva ore mai tîrziu, Langdon s-a trezit sub un 
ropot de ploaie care-l sili să sară din pături şi să-l 
strige pe Bruce. Nu-și instalaseră cortul, aşa că, după 
cîteva clipe, l-a auzit pe acesta ocărind şi bleste- 
mîrdu-și prostia, 

Noaptea, neagră ca păcura, era săgetată din cînd 
în cînd de fulgere ce brăzdau cerul și de ecoul mun- 
ților, care rostogolea prelung bubuitul adînc al tu- 
netului, 

Langdon era deja în picioare. La lumina unui ful- 
ger îl zări pe Bruce învelit încă în pături, cu părul 
ud atîrnînd în şuviţe pe faţa-i prelungă şi uscăţivă, 
şiroind de apă. 

Privindu-l, Langdon izbucni în ris. 

— Miine o să fie o zi frumoasă, ai ? îl zeflemisi 
el, repetînd cuvintele pe care Bruce le spusese la 
culcare. Ia priveşte cit de albă e zăpada sus, pe 
piscuri ! 

Care a fost răspunsul lui Bruce nu se poate şti: 
l-a înghiţit bubuitul tunetului, 

La lumina unui fulger, Langdon a fugiţ să se 
adăpostească sub un brad mare şi stutos. A stat acolo 
ghemuit vreo zece minute, pînă cînd ploaia a trecut 
tot aşa de repede după cum venise. Tunetul s-a rosto- 
golit spre miazăzi, ducînd cu el lumina albăstruie și 
rece a fulgerelor. 

În întuneric, îl auzi pe Bruce bijbiind prin apro- 
piere. Un chibrit scăpără şi Langdon îşi zări tova- 
răşul uitîndu-se la ceas. 

— Aproape trei — spuse el. Plăcut duș, nu ? 


— Mă cam aşteptam la asta — răspunse Lang- 
don, făcînd pe indiferentul. Ştii, Bruce, ori de cîte 
ori zăpada e aşa de albă sus pe piscuri... 

— Ia mai tacă-ţi gura şi hai mai bine să facem 
focul. Noroc că ne-a tăiat capul să acoperim cel pu- 
țin mîncarea cu păturile. Eşti muiat rău? 

Langdon îşi storcea părul. Se simţea ca un şoa- 
rece murat. 

— Nu prea... Am stat sub un brad ; de altfel, am 
presimţit ce-are să se întîmple cînd mi-ai atras aten- 
ţia cît de albă e zăpada pe piscuri... 

— Nu poţi să uiţi naibii odată de zăpada aia? 
se stropşi la el Bruce. 

Apoi îl auzi rupînd crengi uscate și pline de ră- 
şină, de sub un brad. Se duse să-l ajute şi în curînd 


focul își înălța limbile în întuneric. În lumina flăcă- 
rilor şi-au privit amuzaţi chipurile. Bruce rînjea 
mulțumit sub claia de păr ud care îi acoperea faţa : 

— Dormeam buştean cînd a-nceput să toarne — 
explică el. Mi se părea c-am căzut într-un lac și 
m-am deșteptat încercînd să înot. 

În munţii din nordul Columbiei Britanice, o 
ploaie timpurie de iulie, pe la ceasurile trei dimi- 
neaţa, nu e prea caldă, așa că mai bine de o oră 
Langdon şi Bruce au stat lîngă foc, uscîndu-și 
hainele şi păturile. Se făcuse ora cinci cînd s-au 
aşezat să-și ia gustarea de dimineaţă, iar pe la șase 
călăreau deja în susul văii, urmaţi de calul de 
povară. 

După furtuna din timpul nopţii, dimineaţa stră- 
lucea însorită şi clară, iar Bruce a avut în sfîrşit 
satisfacția să-i amintească lui Langdon că prezi- 
cerea lui din ajun se adeverise. 

Caii mergeau la pas prin iarba înaltă şi deasă 
din care se scuturau picături de apă; valea cloco- 
tea de murmurul pîraielor umflate, iar pe vîrfurile 
munților zăpada se topise peste noapte aproape 
jumătate. Langdon avea impresia că și florile 
crescuseră mai înalte, mai frumoase. Aerul răcoros 
şi înmiresmat al dimineţii umplea valea şi peste 
toată firea se revărsa strălucirea soarelui, ca o 


mare caldă și aurie. Şi-au continuat drumul în 
susul rîului, aplecîndu-se din şa ca să examineze 
fiecare petic de nisip pe lîngă care treceau, în 
căutarea urmelor, Nu făcuseră nici un sfert de 
milă cînd deodată Bruce scoase o exclamaţie şi se 
opri. Arătă spre un petic rotund de nisip în care 
rămăsese imprimată urma uriaşă a labei lui Thor. 

Langdon descălecă şi o măsură. 

— El e! strigă cu o tresărire de emoție în 
voce. Bruce, oare n-ar fi mai bine să continuăm 
drumul fără cai? 

Munteanul clătină din cap. Totuși, înainte de 
a-și da cu părerea, descălecă şi cercetă prin lunetă, 
cu multă atenţie, coastele munţilor din faţă. Lang- 
don privi și el prin binoclu, dar nu descoperi nimic. 

— E încă în fundul văii, probabil la vreo trei- 
patru mile înaintea noastră — îl lămuri Bruce, 
Eu zic să mai mergem călare vreo două mile, pînă 
dăm de-un loc bun de priponit caii. Între timp 
se mai usucă tufișurile și iarba. 

Le-a fost destul de ușor să se ţină pe urmele 
lui 'Thor, căci ursul înaintase drept de-a lungul 
pîrîului. La vreo trei-patru sute de yarzi de stîn- 
cile lîngă care uriașul grizzly dăduse peste ursuleț, 
se afla un pile de pini în inima unei poienițe cu 
iarbă deasă. Acolo, vînătorii descălecară şi-şi pri- 
poniră caii 

Douăzeci de minute mai tîrziu, umblînd cu 
multă fereală, au ajuns la nisipul fin şi moale 
unde Thor şi Muskwa făcuseră cunoștință. Ploaia 
puternică ştersese paşii ursuleţului; rămăseseră 
însă, săpate adînc în nisip, urmele marelui grizzly. 

Dinţii călăuzei luciră într-un zîmbet cînd îl 
privi pe Langdon. 

— Nu-i prea departe — şopti el. Nu m-aş mira 
să-şi fi petrecut noaptea pe-aici, pe-aproape, și 
acum să umble adulmecînd undeva, înaintea 
noastră. 

își muie un deget în gură şi-l ridică deasupra 
capului, ca să vadă de unde bate vîntul. Dădu mul- 
tumit din cap. 


— Am face mai bine să urcăm sus, pe povîrniș 
— spuse el. 

Au mers mai departe, ocolind stîncile cu puştile 
gata pregătite, şi s-au îndreptat spre o rîpă pe unde 
li se părea că povîrnişul e mai uşor de urcat. Cînd 
au ajuns la marginea ei, s-au oprit din nou. Au 
remarcat că fundul rîpei era acoperit cu nisip pe 
care se puteau observa clar urmele altui urs. 

Bruce se lăsă pe genunchi. 

— Înc-un grizzly — spuse Langdon. 

— Da' de unde, e un urs negru — îl lămuri 
Bruce. Jimmy, de-atitea ori ţi-am spus, și tot nu-ţi 
intră odată în cap, care este diferența dintre un 
urs negru și un grizzly ! Tu nu vezi că asta e laba 
de dinapoi și călciiul e rotund ? Dac-ar fi un grizzly, 
ar lăsa o urmă ascuţită. Asta e prea lată și butu- 
cănoasă pentru un grizzly, iar ghearele sînt mult 
prea lungi faţă de talpă. E clar ca lumina zilei că-i 
vorba de un urs negru. 

— Şi merge în aceeași direcție cu noi. Haidem ! 
se hotărî Langdon. 

La două sute de yarzi mai sus, ursul părăsise 
rîpa şi urcase coasta muntelui. În iarba deasă, ca și 
pe pietrele primului pisc al povîrnișului, Langdon 
și Burce îi pierdură repede urma, dar pe vinători 
nu-i mai interesa acum asta. De la înălțimea la 
care se aflau, li se deschidea o priveliște minunată 
în jos, peste vale. 

Bruce nu-și mai dezlipea ochii de la albia 
pîriului. Ştia că acolo vor da peste grizzly și nu-l 
mai preocupa acum nimic altceva. În schimb, Lang- 
don era foarte atent la fiecare mișcare din jurul 
lor; oricare stîncă sau tufiș de mărăcini putea să 
ascundă ceva. Cerceta cu privirea încordată cres- 
tele, piscurile și potecile. În felul acesta descoperi 
ceva care-l făcu să-și apuce brusc tovarășul de braţ 
şi să-l trîntească jos, la pămînt, lîngă el. 

— Priveşte ! șopti el, arătînd cu mîna. 

Așa culcat cum stătea, Bruce privi în direcţia 
indicată, cu ochii măriți de uimire. 


Cam la treizeci de picioare mai sus, se înălța 
o stîncă pătrată din dosul căreia se vedea ieșind 
jumătatea din spate a unui urs negru. 

Era o matahală, a cărei blană stufoasă strălucea 
puternic în bătaia soarelui. 

O frîntură de secundă, Bruce privi atent ursul, 
apoi începu să rîdă. 

— Doarme, doarme dus, Jimmy! Vrei să vezi 
ceva de tot hazul? 

Puse jos pușca, îşi scoase cuțitul de vînătoare 
și, rîzînd pe întundate, îi încercă vîrful. 

— Dacă n-ai văzut niciodată un urs fugind 
mîncînd pămîntul, ai să vezi acum. Stai aici şi nu 
te mişca! 

Începu să se tîrască încetişor și fără zgomot în 
sus, spre stîncă, Langdon îşi ţinea răsuflarea la 
gîndul celor ce aveau să se întîmple. 

În timp ce suia, Bruce își întoarse de două ori 
capul spre Langdon şi pe buze îi flutura un zîmbet 
drăcesc. Fără îndoială că, dintr-un moment într-al- 
tul, avea să pornească o foarte ciudată goană a 
ursului spre vîrfurile Munţilor Stîncoşi. Spectacolul 
care se pregătea şi în mijlocul căruia se contura 
statura deşirată şi uscăţivă a lui Bruce, tîrîndu-se 
pe brinci în sus ca un șarpe, îi păru lui Langdon 
nespus de caraghios. 

n sfîrşit, Bruce ajunse la stîncă. Lama lungă 
a cuţitului sclipi o clipă în bătaia soarelui, apoi 
cobori ca un fulger, înfigîndu-şi adînc oţelul în 
partea de dinapoi a ursului. 

Ce-a urmat în secunda următoare, Langdon 
n-avea să uite niciodată. Ursul nu s-a mișcat. Bruce, 
foarte nedumerit, mai împlîntă o dată cuțitul, dar 
ursul rămase tot neclintit. Lunganul încremenise ca 
o stană de piatră lîngă stîncă şi, cu gura căscată 
de uimire, îşi întoarse capul spre Langdon. 

— Ce dracu' o mai fi şi asta? se miră el, ridi- 
cîndu-se încet în picioare. Va să zică nu doarme; 
e mort! 

Langdon sui într-o fugă pînă la el şi amîndoi 
ocoliră stînca. Bruce ţinea încă în mînă cuțitul, în 


timp ce, cu sprîncenele încruntate și c-o expresie 
ciudată, de nedumerire, pe faţă, privea tăcut la 
ursul mort. 

— N-am mai pomenit una ca asta — spuse el, 
vîrîndu-și încet cuțitul în teacă. E o ursoaică și, 
după cît se vede, avea pui. 

— Cred că umbla după hiîrciogi și scormonea 
pe sub bolovani — adăugă Langdon — cînd stînca 
s-a prăbușit și i-a zdrobit capul. 

Bruce dădu afirmativ din cap. 

— N-am mai pomenit una ca asta — repetă 
el. M-am întrebat de multe ori cum se face că 
stîncile sub care sapă urşii nu se prăvălesc peste 
ei, dar niciodată n-am văzut aşa ceva. Oare unde 
i-or fi puișorii ? Bieţii de ei! Se aplecă, examinînd 
țiîțele ursoaicei. Avea un pui sau cel mult doi, nu 
mai mari de trei luni — spuse el, ridicîndu-se. 

— Şi-o să moară de foame? 

— Probabil. Dacă a fost numai unul, a avut 
atita lapte încît nu mai trebuia să-și caute singur 
de mîncare. Ursuleţii seamănă foarte mult cu copiii. 
Pot fi înțărcaţi devreme sau, dimpotrivă, pot să 
sugă pînă se fac mari. Numai că iată ce se întîmplă 
cînd o ştergi de-acasă şi copiii rămîn singuri — 
filozotă Bruce. Jimmy, dacă te căsătorești, vezi ca 
nevastă-ta să nu facă treburi de-astea. Copiii pot 
să ardă sau să-și frîngă gîtul dacă sînt lăsaţi de 
capul lor. 

Părăsi locul, îndreptîndu-se spre creasta povîr- 
nișului de unde plecaseră. Langdon venea la un 
pas în urmă, străduindu-se să înţeleagă ce s-a putut 
întîmpla cu puiul de urs. 

În vremea asta, micul Muskwa, dormind încă 
acolo sus, ghemuit în blana lui Thor, își vedea în 
somn mama, care rămăsese zdrobită sub stincă şi, 
visînd-o, scîncea încetişor. 


Capitolul VIII 


Prîna pe care Thor şi Muskwa își făcuseră cul- 
cuşul începea să se încălzească sub razele soarelui 
de dimineaţă. 

La o vreme, pătruns de dogoare, Thor se trezi, 
se întinse zdravăn, dar rămase tot culcat, lenevind. 
După cele petrecute în ajun, întîi durerea cumplită 
din rană, apoi leacurile şi la urmă ospăţul bogat 
din vale, se simțea acum grozav de bine mîngiiat 
de atita revărsare de lumină şi căldură; nu se 
grăbea să plece. O bună bucată de vreme privi lung 
şi cu multă curiozitate la Muskwa. Noaptea fusese 
răcoroasă și ursuleţul se cuibărise la căldură între 
labele lui enorme; dormea dus, suspinînd în vis, 
așa cum fac copiii. 

Și iată că Thor a făcut un lucru cu totul neo- 
bișnuit pentru el; ceva ce nu i se mai întîmplase 
niciodată pînă atunci. A adulmecat ușurel ghemo- 
tocul mic și pufos dintre labe și, cu limba lui mare 
şi roșie, i-a lins binișor faţa. La mîngiierea aceasta 
atît de familiară, Muskwa, visîndu-se, poate, lingă 
mama lui, se ghemui şi mai aproape. 

După cum odinioară copiii de albi, prin naivi- 
tatea și drăgălășenia lor, au îmblînzit inima sălba- 
ticilor care voiau să-i omoare, așa și Muskwa a 
adus schimbări ciudate în viaţa și convingerile lui 
Thor. Uriaşul grizzly era încă grozav de nedumerit. 
Simţea cum i se frînge aversiunea inexplicabilă 
de pînă acum faţă de toţi ursuleţii, ba, chiar mai 
mult, simțea cum începe să-și schimbe. obiceiurile 
căpătate de-a lungul celor zece ani de singurătate. 
Încetul cu încetul își da seama că tovărășia lui 
Muskwa era, de fapt, ceva nou şi foarte plăcut. 


O dată cu apariţia omului în viața lui, se strecu- 
rase într-însul un sentiment nou, o emoție nouă sau 
— cine ştie — poate numai scînteia lor. 

Cînd n-ai dușmani și nu înfrunţi pericole, nu poţi 
să înţelegi pe deplin ce înseamnă prietenia şi poate 
că Thor, care dădea piept acum pentru întiia oară 
cu dușmani adevăraţi, cu o primejdie adevărată, în- 
cepea s-o înțeleagă. Se apropia și perioada împere- 
cherii, iar Muskwa păstra încă mirosul mamei lui, 

În timp ce ursuleţul visa dus, mîngiiat de câl- 
dura soarelui, Thor se simţi cuprins de o mare mul- 
țumire. 

Privi valea care strălucea înrourată de ploaia din 
timpul nopţii şi nu văzu nimic care să-i tulbure li- 
niştea. Adulmecă aerul încărcat de parfumul flo- 
rilor, de mireasma brazilor şi a ierbii fragede. În- 
cepu să-și lingă rănile și, mișcîndu-se, îl trezi pe 
Muskwa. Ursuleţul înălță capul. Orbit de soare, clipi 
de cîteva ori, apoi își frecă somnoros cu lăbuţa mu- 
trișoara tuciurie şi se sculă, Ca toţi copiii, era din 
nou gata să zburde, cu tot chinul şi oboseala din 
ziua precedentă, 

În timp ce Thor lenevea privind în vale, Muskwa 
s-a apucat să scormonească prin crăpăturile pere- 
telui de stîncă și din cînd în cînd se rostogolea de-a 
berbeleacul pe pietrele brînei. Thor își întoarse do- 
mol privirile spre ursuleţ şi se uită plin de curiozi- 
tate la giumbuşlucurile și tumbele caraghioase ale 
lui Muskwa. Se ridică greoi, scuturîndu-se ; vreo 
cîteva minute. udulmecă vîntul ce sufla din vale, 
nemișcat ca o stună de piatră. Muskwa alergă spre 
el, se opri şi își ciuli urechiușele. Ochii lui vioi şi is- 
coditori se plimbau de la Thor la spaţiul însorit din 
jur şi înapoi spre el, ca şi cum l-ar fi întrebat ce 
avea să urmeze. 

Ca răspuns la privirea nedumerită a lui Muskwa, 
ursul o porni în jos, spre vale. Ursuleţul venea după, 
el cu paşi mărunți și zoriţi, întocmai ca în ajun. Se 
simţea de două ori mai mare și mai puternic decît 
cu o zi în urmă şi nici măcar o dată nu a mai scîncit, 
după laptele mamei. Thor îi făcuse repede educaţia : 


îl învățase să mănînce carne. Micuţul ştia că acum- 
se vor întoarce la locul unde ospătaseră în noaptea. 
trecută, 

Coborîseră pînă la jumătate coasta, cînd Thor 
adulmecă un miros care îi smulse din piept un mu- 
get adînc de mînie. Se opri o clipă, zbirlindu-și ame- 
ninţător gulerul des de blană din jurul gîtului. Mi- 
rosul venea din direcţia ascunzătorii în care își 
lăsase prada ; era ceva ce nu putea tolera, şi tocmai 
în locul acela ! Simţise puternic în aer prezenţa altui 
urs. De obicei, asta nu-l supăra și nu l-ar fi ațîțat 
nici de astă dată, dacă ar fi fost vorba de o ursoaică. 
Dar nu: era miros de urs, pe care vîntul îl aducea 
dinspre rîpa' ce pornea drept în jos, spre păduricea 
de pini unde ascunsese leșul caribu-ului. 

Thor nu mai șovăi nici o clipă. Mormăind, începu 
să coboare cu asemenea iuțeală, încît Muskwa abia 
izbuti să se țină după el. Nu s-au mai oprit pînă la 
marginea platoului de deasupra lacului și pădu- 
ricii. Muskwa gîfiia cu limba scoasă. Își ciuli ure- 
chiușele, privind înainte, şi, deodată, toți mușchii 
trupușorului i se încordară. 

La șaptezeci și cinci de yarzi mai jos, cineva le 
prăda ascunzătoarea. Hoţul era un uriaș urs negru. 
Strașnic tilhar ! Avea poate cu vreo trei sute de 
ptunzi mai puţin decît Thor, în schimb era aproape 
tot atît de înalt, iar în soare blana lui avea lucirea 
catifelată a nisipului. Era cel mai mare şi mai cute- 
zător urs care pătrunsese vreodată pe domeniile lui 
“Thor. Scosese leșul renului din ascunzătoare şi toc- 
mai se ospăta de zor cînd Thor şi Muskwa l-au sur- 
prins asupra faptului, 

Ursuleţul se uită întrebător la Thor. 

— Şi acum ce ne facem? părea că spune. Ne-a 
șterpelit mîncarea ! 

Încetişor şi cu băgare de seamă, Thor începu co- 
borîşul. Nu mai părea grăbit. La marginea pajiştei, 
cam la o distanţă de treizeci-patruzeci de yarzi de 
intrus, se opri din nou. În comportarea marelui griz- 
zly nu se putea vedea nimic ameninţător. Doar gu- 


Jerul din jurul gîtului i se zburlise cumplit de tare, 
aşa cum Muskwa nu-l mai văzuse încă. 

Ursul negru se opri din mîncat şi ridică capul; 
cîteva clipe s-au privit fix unul pe celălalt. Thor 
bălăbănindu-şi încetișor capul uriaș într-o parte și-n 
alta, cu mişcarea unui pendul, cel negru încremenit, 
în nemişcare, ca un sfinx. Muskwa se oprise prudent 
la patru sau cinci paşi distanţă în spatele lui Thor. 
Înţelegea, cu mintea lui necoaptă, că dintr-o clipă 
în alta trebuia să se întîmple ceva ; și cu o pornire 
copilărească era gata să-şi pună coada între picioare 
şi s-o ia la sănătoasa, împreună cu Thor sau, de nu, 
să lupte vitejeşte alături de el. Privea nedumerit și 
uimit la mişcarea ritmică pe care o făcea Thor cu 
capul. Era un semn pe care toate vietăţile îl înțeleg. 
Însuşi omul a învăţat să-l cunoască : „Fereşte-te de 
grizzly-ul care-și clatină capul!“ Aceasta e prima 
poruncă pentru vînător. Marele urs negru ar fi tre- 
buit s-o ştie şi, la fel ca toți urşii de pe domeniile 
lui Thor, să dea înapoi, să se întoarcă şi să fugă. 
'Thor îi lăsase destul timp pentru asta. Numai că el 
venea pentru prima dată aici în vale; în plus, se 
simţea temut și puternic ; nu fusese niciodată înfrînt 
pînă acuma de vreun semen al său. Era, ca şi Thor, 
stăpîn fără rival în ţinuturile lui. 

Aşa că nu se clinti din loc, ba chiar ceva mai 
mult: a fost primul care a provocat, mormăind 
ameninţător. Thor porni spre el cu mers domol și 
apăsat. 

Muskwa mai făcu cîţiva pași, cam pînă la jumă- 
tatea drumului, apoi se aşeză jos, cu burta lipită de 
pămînt. 

Cînd a fost numai la zece picioare de duşman, 
Thor se opri. Acum capul i se mişca cu mai mare 
iuţeală înainte şi-napoi, iar dintre fălcile întredes- 
chise îi izbucni un muget adînc, ca un tunet. Ursul 
cel negru își arătă colții şi Muskwa începu să scîn- 
cească. Pas cu pas, Thor înainta cu tot corpul lui 
uriaș aplecat înainte, cu fălcile căscate atîrniid 
aproape de pămînt. Îi mai despărțea doar un yard, 
cînd amîndoi se opriră, siînd neclintiţi vreo cîteva 


secunde în așteptare, ca doi oameni învrăjbiţi de 
ură, care încearcă să se străpungă cu tăișul privirii. 

Muskwa gemu încetişor, tremurînd ca apucat de 
friguri. Thor îi auzi scîncetul. 

Ce-a urmat, s-a petrecut cu atita iuțeală, încît 
ursulețul a amuţit de groază, cu burta lipită de pă- 
mâînt, încremenit ca o stană de piatră. Cu o scrîşnire 
surdă, asemenea unui răcnet răgușit de mînie, așa 
cum nu pot scoate decît urşii grizzly, Thor se aruncă 
asupra dușmanului său negru. Acesta se ridică pu- 
ţin, doar atît cît ar fi trebuit ca să se poată trînti cu 
ușurință pe spate de îndată ce amîndoi vor ajunge 
piept la piept. Thor era însă un luptător mult prea 
încercat ca să se lase prins în cursă. Știa că lovitura 
pe care ar fi primit-o de la laba dindărăt a adversa- 
rului i-ar fi spintecat numaidecît burta. Evitînd-o, 
Thor îşi înfipse aprig cei patru colți lungi și puter- 
nici în umărul adversarului și, în acelaşi timp, îi 
dădu o lovitură teribilă cu laba stîngă. 

Din cauza scormonitului în căutarea hranei, Thor 
avea ghearele tocite ; la cel negru însă, obişnuit cu 
căţăratul în copaci, erau ascuţite ca niște pumnale 
şi întocmai ca ele se înfipseră adînc în umărul rănit 
al lui Thor, făcînd să-i țîșnească din nou sîngele. 

Cu un muget ce înfioră pădurea, uriașul grizzly 
se trase îndărăt, ridicîndu-se în toată înălțimea lui 
de nouă picioare. Pînă adineauri îi dăduse doar un 
avertisment ursului negru și l-ar fi lăsat să se re- 
tragă chiar şi după prima încăierare. Acum însă în- 
cepea lupta pe viaţă și pe moarte ! Hoţul nu numai 
că-i devastase ascunzătoarea, dar, lucrul cel mai rău, 
îi deschisese rana făcută de om. Dacă cu cîteva clipe 
în urmă luptase doar pentru legea şi dreptul său, 
fără dușmănie și fără dorința de-a omori, de data 
aceasta însă devenise înspăimîntător la vedere, aşa 
cum stătea cu gura larg deschisă, măsurînd aproape 
opt degete de la o falcă la alta, cu buzele răsfrînte 
ce lăsau să i se vadă dinţii strălucitori de albi, cu 
gingiile roşii, iar muşchii din jurul nărilor umflaţi 
ca nişte frînghii. Între sprîncene i se săpase o cută 
adîncă ca o lovitură de secure, ochii injectați de 


vine sîngerii luceau fioros, iar din pupilele negre- 
verzui, micşorate de ură, ţișneau flăcări. 

Dacă în secunda aceea un om i-ar fi apărut îna- 
inte, n-ar fi fost nici o îndoială că din această întil- 
nire doar unul singur avea să supravieţuiască. 

Thor n-avea obiceiul să lupte stînd în două pi- 
cioare. Își aşteptă deci adversarul, așa, vreo cinci- 
şase secunde, iar cînd acesta făcu primul pas îna- 
inte, se lăsă din nou să cadă iute în patru labe. Ursul 
negru îl întîmpină la jumătatea drumului. Muskwa 
încremeni, lipit una cu pămîntul, îngrozit, cu ochii 
țintă la ceea ce avea să vină, 

A fost o luptă cum numai munţii și jungla pot 
să vadă ; valea întreagă se cutremura de răcnetele 
lor. Cele două fiare se înșfăcară cu labele puternice 
de dinainte, într-o încleștare aproape omenească, în 
timp ce se sfîrtecau cu dinții și cu labele de dinapoi. 
Vreo două minute rămaseră strîns îmbrăţișați, ros- 
togolindu-se unul peste celălalt de cîteva ori. Ursul 
negru îl sfişia fără milă cu ghearele, în timp ce Thor 
se lupta mai mult cu dinţii, ajutat de formidabila 
sa labă dreaptă. În rostogolire, se silea să rămînă, 
pe cît posibil, deasupra adversarului, aşa cum făcuse 
cînd spintecase burta caribu-ului. De nenumărate 
ori își înfipse colții adînc în carnea dușmanului, dar 
celălalt, mai iute, îi sfişiase aproape de tot umărul 
drept cu dinţii. Deodată se încleştară de fălci. 

Muskwa auzi ciocnirea şi scrîșnirea dinţilor, apoi 
pîriitul oribil al osului rupt — şi ursul negru fu 
aruncat la pămînt, ca şi cum i s-ar fi frînt gâtul, În 
aceeași clipă, teribilul grizzly îl apucă de beregată. 

Chiar și așa ursul negru continua să lupte. Gura 
căscată, din care năpădea sîngele, îi atîrna însă fără 
putere, căci Thor îl strîngea de gîtlej cu fălci de 
oţel. 

Muskwa se sculă tremurind încă, cuprins de o 
emoție nouă şi ciudată. Ceea ce se întîmpla acum nu 
mai era o joacă, aşa cum văzuse la mama lui, ci 
pentru prima oară privea o luptă adevărată. Fiorul 
ei îi înfierbîntase sîngele și inimioara începu să-i 
bată iute. Cu un mîrîit subţirel şi caraghios, se azvîrli 


în luptă. Încercă zadarnic să-şi înfigă dinţișorii cînd 
în părul des, cînd în pielea tare din coapsa ursului i 
negru. Trăgea ici-colo, ce apuca, şi mîrîia amenință- 
tor. Proptit bine pe lăbuțele de dinainte, cu gura 
plină de păr, smulgea de blană, cuprins deodată de 
© furie oarbă, inexplicabilă. 

Dintr-o mişcare, ursul negru se răsuci pe spate 
și, cu laba de dinapoi, îl sfișie pe Thor de-a lungul 
pîntecului. Lovitura fusese aşa de puternică, încît 
ar fi spintecat dintr-o dată burta unui caribu sau a 
unui cerb, omorîndu-l pe loc. Lui Thor îi lăsă doar 
„o rană adîncă și roșie, lungă de trei picioare. Înainte 
de a-și putea repeta lovitura, marele grizzly se dădu 
la o parte cu iuţeala fulgerului, şi talpa ursului îl 
atinse în plin pe Muskwa, azvîrlindu-l, ca din praş- 
tie, la vreo douăzeci de picioare. Izbitura nu l-a ră- 
nit, dar îl lăsă lat la pămînt, complet năucit. 

În aceeași clipă, Thor slobozi din strînsoare gî- 
tul dușmanului şi se azvirli într-o parte, la vreo 
două-trei picioare de urs. Sîngele îi curgea şiroaie 
din răni. Umerii, pieptul şi gîtul ursului negru erau 
năclăite de sînge și bucăţi mari de carne îi atîrnau 
sfîrtecate. Încercă să se ridice, dar Thor se năpusti 
din nou asupra lui şi-l apucă, de data aceasta fără 
putinţă de scăpare. Într-o încleştare de moarte, îi 
cuprinse cu fălcile partea de deasupra nasului. S-a 
mai auzit o pîrfitură îngrozitoare şi apoi totul se 
sfîrşi. Ursul negru își dădea ultima suflare. Nu mai 
era în stare să opună nici o rezistenţă, dar Thor 
nu avea cum să ştie lucrul acesta; continuă să-l 
sfiîșie cu ghearele labelor de dinapoi, să-l rupă și 
să-l lovească încă o bună bucată de vreme după 
ce acesta murise. 

Cînd în cele din urmă s-a oprit, priveliștea locu- 
lui de luptă era înfiorătoare. Pămîntul răscolit și 
înroşit de sînge se acoperise cu fișii mari de blană 
şi bucăţi de carne, iar învinsul zăcea cu pîntecele 
despicat de la un capăt la altul. 

Pe coasta muntelui, la o depărtare de două mile, 
Tangdon şi Bruce, rezemaţi de-o stîncă, albi la faţă 
<a varul şi abia trăgîndu-şi sufletul de emoție și 


încordare, urmăriseră lupta prin binoclu. De la 
distanța aceea fuseseră martorii îngrozitorului spec- 
tacol. 

Pe ursuleţ însă nu l-au putut vedea. 

În timp ce Thor, gâfiind și sîngerînd, stătea dea- 
supra dușmanului neînsufleţit, Langdon lăsă să-i 
cadă binoclul. 

— Sfinte Dumnezeule ! şopti el. 

Bruce sări în picioare. 

— Haidem ! strigă el. Ursul negru e mort! Dacă 
ne grăbim, putem pune mîna pe grizzly-ul nostru ! 

Acolo jos, pe pajiște, Muskwa alergă spre Thor 
cu o bucată de blană neagră în gură, caldă încă. 
Şi Thor, aplecîndu-și capul mare şi însîngerat, îl 
linse, mîngiindu-i mutrişoara tuciurie. 

Ursulețul își făcuse dovada curajului ; poate că 
Thor văzuse şi înţelesese. 


Capitolul IX 


După lupta cea mare, cei doi nu s-au mai atins 
de rămășițele caribu-ului. Thor nu se simţea în stare 
să măniînce, iar Muskwa, de atîta încordare și emo- 
ție, n-ar fi putut înghiţi nici măcar o bucăţică. Con- 
tinua să muşte din bucata de blană neagră, mîrîind 
şi mormăind în legea lui, ca şi cum în el rămăsese 
nădejdea să termine ceea ce începuse celălalt. 

Cîtva timp, marele grizzly rămase cu capul ple- 
cat, în vreme ce bălți de sînge se adunau sub el. Stă- 
tea cu faţa întoarsă spre vale, răcorit de adierea sub- 
tire a unui firicel de vînt. Sutla atît de slab, încît 
cu greu s-ar fi putut spune de unde vine. Născut în 
adîncul riîpelor, suia în vîrtejuri, înteţindu-se peste 
coame și vîrfuri de stîncă, iar din cînd în cînd ci- 
te-o boare slabă aluneca jos, în lungul văii, pierzîn- 
du-se ca un fior în cetina deasă a crîngului de pini 
şi brazi. 

Cu una din aceste adieri veni abia simţit, dar în- 
grozitor, mirosul de om! Așa cum stătea îndreptat 
cu faţa spre răsărit, Thor îşi reveni brusc, cu un ră- 
bufnit de mînie, din amorţeala în care căzuse. Muş- 
chii i se încordară şi, înălțind capul, adulmecă aerul. 
Ursuleţul, care încetase să se mai lupte zadarnic cu 
bucata de blană, se opri şi-şi ridică botul în vînt, 
Cald și pătrunzător, simţi în nări mirosul omului. 

Langdon și Bruce, alergînd, transpiraseră, iar mi- 
rosul omului transpirat e mai puternic şi se împrăş- 
tie cu iuţeală la mari depărtări. 

O furie nouă îl cuprinse pe Thor. Pentru a doua 
oară simţea căldura trupului de om nădușit de efor- 
tul urmăririi într-un moment cînd era rănit şi sîn- 
gera. Îl asociase deja, în mintea lui, cu durerea, și 
acum sentimentul acesta se întipărea în el adînc şi 
puternic. 


Întoarse capul spre leșul sfirtecat şi mîrîi arătîn- 
du-și colții, cu un ton ameninţător, în direcţia din 
care bătea vîntul. Deşi rănit, nu se gîndea să fugă. 
Dacă în clipa aceea Bruce şi Langdon s-ar fi ivit 
deasupra crestei, Thor i-ar fi atacat cu o ferocitate 
pe care cu greu glonţul ar mai fi putut s-o oprească, 
ferocitate care a făcut faima cumplită a neamului său. 

Dar adierea a trecut şi totul se potoli. Numai 
murmurul apelor umplea valea. Tolăniţi pe stînci, 
hîrciogii fluierau încetişor, iar în cîmpia smălțuită 
cu flori, potîrnichile se chemau una pe alta, luîndu-şi 
zborul în stoluri albe. 

Toate acestea l-au liniștit încetul cu încetul pe 
"Thor, așa cum mîngiierea blindă a unei femei do- 
moleşte mînia bărbatului. A mai continuat totuşi 
vreo cîteva minute să mormăie și să miîrîie, încer- 
cînd zadarnic să prindă din nou mirosul. Supăra- 
rea i s-a stins treptat şi, în cele din urmă, se sculă 
şi, urmat de Muskwa, o porni spre rîpa acoperită 
cu stînci și şisturi argiloase, pe unde coboriseră îm- 
preună cu puţin mai înainte. Urcînd, nu mai puteau 
fi văzuţi din vale, și cum rănile pe care le căpătase 
în lupta cu ursul nu sîngeraseră ca cele făcute de 
glonţ, ci se închiseseră repede, n-au lăsat pe pămînt 
pete care să-i trădeze trecerea. 

Cînd au ieşit din rîpă, au dat peste o îngrămă- 
dire haotică de stînci, cam pe la jumătatea coastei 
muntelui. Aici erau şi mai bine ascunși vederii din- 
spre vale. S-au oprit şi au băut apă dintr-o băltoacă 
ivită din topirea zăpezilor de pe piscuri, apoi şi-au 
continuat drumul. Au trecut, fără să se oprească, pe 
brîna unde dormiseră cu o noapte înainte. De data 
aceasta însă Muskwa nu s-a mai simţit așa de obosit 
cînd ajunseră la ea. Două zile fuseseră de ajuns ca 
să producă o schimbare surprinzătoare în ursulețul 
acesta de o șehioapă. Nu mai arăta aşa de rotofei ; 
se făcuse mai vînjos şi mult mai puternic. Se călise 
şi, sub tutela energică a lui Thor, se transformase re- 
pede, dintr-un mormoloc neștiutor, într-un adevărat 
pui de urs; 


Se cunoştea că Thor mai trecuse cîndva pe-aici, 
căci avea pasul sigur al celui care ştie încotro merge. 
Continuă să urce pînă cînd drumul păru că se ter- 
mină în fața unui perete prăpăstios de stîncă ; se în- 
dreptă fără să şovăie spre o crăpătură nu mai mare 
decît corpul lui şi, trecînd prin ea, îl scoase pe Mus- 
kwa de partea cealaltă, pe cel mai sălbatic şi mai 
aspru povîrniş pe care ursulețul îl văzuse vreodată. 
Semăna cu o imensă carieră de piatră, ce pătrundea 
adînc în inima pădurii, iar în sus se înălța pînă 
aproape de crestele munţilor. 

Lui Muskwa i se păru de-a dreptul cu neputinţă 
să-şi croiască drum prin îngrămădirea aceea haotică 
de stînci. Văzîndu-l pe Thor căţărat pe primele blo- 
curi de piatră, ursuleţul se opri şi începu să scîn- 
cească. De cînd plecase la drum, era pentru prima 
oară că-l părăsea curajul ; cum marele grizzly nu dă- 
dea nici o atenţie gemetelor lui, îl apucă groaza şi 
începu să ţipe după ajutor din toate puterile, cău- 
tînd cu desperare o cale printre stînci. Thor își con- 
tinuă netulburat drumul încă vreo treizeci de yarzi, 
după care se opri, privi în jur şi aşteptă. Asta i-a 
mai dat puţin curaj ursuleţului. Se agăţă de stînci 
cum putu, cu ghearele, cu bărbia, cu dinţii, sforțin- 
du-se din răsputeri să înainteze. După vreo zece 
minute, frînt de oboseală, îl ajunse pe Thor şi, deo- 
dată, îi dispăru toată spaima. 

Thor stătea acum pe o potecă lată cam de optspre- 
zece degete, netedă, solidă şi bine bătătorită. Era 
cu totul neobişnuită şi ciudată o astfel de potecă 
în locuri atît de sălbatice. Ai fi putut crede că o ar- 
mată întreagă de lucrători, veniți să sfărime cu cio- 
canele tone de gresie şi şisturi, au umplut golurile 
dintre stînci cu pietriș, croind o cale dreaptă şi în- 
gustă, tare ca cimentul. Dar nu ciocanele făcuseră 
cărarea, ci copitele a sute sau poate mii de genera- 
ţii de oi sălbatice, care o străbătuseră, tăind drept 
peste munte. Era drumul cornutelor. 

Poate că primele dintre ele au înserânat drumul 
cu mult înaintea descoperirii Americii de către Co- 
lumb şi au trecut, probabil, mulţi ani pînă cînd 


turmele au reuşit să bătătorească cu copitele un 
drum așa de neted printre stînci. Thor folosea îr- 
totdeauna poteca pentru a trece dintr-o vale în alta, 
şi poate mai des decît el treceau pe aici nenumă- 
rate alte vietăţi ale munţilor. 

În timp ce aștepta ca Muskwa să-și tragă pu- 
ţin sufletul, auzi un zgomot neașteptat şi ciudat, ca 
un gîlgîit de ris, ce venea din susul povîrnișului, 
cam la o distanţă de patruzeci-cincizeci de picioare. 
Și iată că, de după o stîncă enormă, apăru un res- 
pectabil pore spinos. După legile Nordului, nici unui 
om nu-i e îngăduit să-l ucidă, căci el e „prietenul 
celui rătăcit“ în munți. Prospectorul sau vînătorul 
mort de foame pot oricînd, la nevoie, să-l găsească 
şi să-l mănînce în lipsă de altceva. E aşa de încre- 
zător şi inofensiv, încît şi un copil îl poate omori. 

Porcul spinos este optimistul ținuturilor sălba- 
tice, cel mai fericit, cel mai vesel şi cel mai blind 
animal care-a existat vreodată. Vorbeşte de unul 
singur, flecărește și chicoteşte fără întrerupere, iar 
cînd merge, pare o imensă pernă de ace pusă în 
mișcare. Habar n-are de ceea ce se petrece în jurul 
lui, de parc-ar umbla dormind. 

Și acum, în timp ce înainta spre Thor şi Mus- 
kwa cu un aer mulţumit, vorbea vesel cu el însuși, 
chicotind din cînd în cînd și gungurind ca un copil. 

Era enorm de gras și păşea încetişor, legănîn- 
du-și într-o parte și-n alta ţepii de pe coadă și de 
pe şolduri, care făceau clic ! clic ! pe pietre. Mergea 
cu capul plecat, privind numai locul pe unde îna- 
inta. Era aşa de absorbit de conversaţia lui, încît 
nu-l zări pe Thor decît atunci cînd ajunse la cinci 
picioare de el. Într-o clipă se făcu ghem și începu 
să vocifereze supărat. Apoi tăcu chitic, pîndind cu 
ochișorii lui mici şi roşii pe uriașul grizzly. 

Thor nici gînd n-avea să-l omoare, dar cum că- 
rarea era tare îngustă și nu voia să-și întrerupă 
drumul, făcu încet un pas înainte, apoi încă unul. 
Atunci Porky se întoarse iute cu spatele la el, pre- 
gătindu-se să-l plesnească cu coada lui puternică, 


plină de ţepi ; Thor, care mai avusese de-a face în 
repetate rînduri cu porci spinoşi, se opri şovăind. 

Muskwa privea scena cuprins de mirare. Mai avea 
încă ceva de învăţat, căci de unde să știe el că spi- 
nul care-i intrase în labă din întîmplare era al unui 
porc spinos ! Văzîndu-l pe Thor pus în grea încurcă- 
tură, dădu îndărăt, gata s-o ia la goană în caz de pri- 
mejdie. 

Thor mai înaintă un pas. Atunci Porky făcu dev- 
dată ciac ! ciac ! ciac ! — cel mai grozav zgomot pe 
care era capabil să-l scoată — şi porni de-a-ndărate- 
lea spre 'Thor, izbind atît de puternic aerul cu coada 
lui lată şi groasă, încît ghimpii ar fi putut intra de-un 
sfert de deget în trunchiul unui copac. 

Văzînd că lovitura i-a dat greș, se făcu iar ghem, 
numai că Thor îl ocolise, păşind peste stîncă, unde: 
s-a oprit să-l aștepte pe Muskwa. 

Grăsunul Porky, foarte mulțumit de victoria ob- 
ținută, se destăcu iar, îşi lăsă ţepii în jos şi înaintă 
spre Muskwa, chicotind plin de voie bună. 

Instinctiv, ursuleţul se trase cît putu mai mult. 
spre marginea cărării şi, tot înghesuindu-se, căzu 
puţin la vale de pe marginea potecii. Cînd, în sfir- 
şit, cu mari eforturi, s-a căznit să se urce din nou 
pe cărare, Porky era deja la vreo patru-cinci pași 
dincolo de el, văzîndu-și liniștit de drum, absorbit 
cu totul de veselia lui. 

Grăsunul scăpase de o mare primejdie, dar aven- 
tura nu era încă terminată pentru el. De-abia se de- 
părtase puţin cînd, de după o stîncă mare, se ivi un 
“bursuc, ademenit de mirosul plăcut și proaspăt al. 
mâncării lui favorite : porcul spinos. 

Banditul ăsta nemernic al munţilor era de trei 
ori mai mare decît Muskwa, tot numai muşchi, oase, 
gheare şi dinţi ascuţiţi. Avea o pată albă pe nas și 
pe frunte, picioarele scurte şi groase, coada stufoasă, 
iar ghearele labelor de dinainte aproape tot atît de 
lungi ca ale unui urs. 

Thor îl opri din avînt cu un mormăit amenință- 
tor, așa că bursucul făcu repede stînga-mprejur, te— 
mîndu-şi pielea. 


Între timp, Porky îşi continua liniștit și fără grabă 
drumul, cu mersul lui domol şi legănat, căutîndu-și 
hrana, vorbind singur şi cîntînd în legea lui. Uitase 
cu desăvirşire de primejdia prin care trecuse cu 
cîteva minute mai înainte şi hahar n-avea că Thor 
îl salvase de la o moarte tot atît de sigură ca și 
cînd l-ar fi înghiţit o prăpastie de o mie de picioare 
adîncime, 

Thor și Muskwa porniră mai departe pe poteca 
întortocheată, urcînd pînă aproape de vîrful mun- 
telui. Se aflau acum la vreo trei sferturi de milă 
deasupra albiei pîrîului. În unele locuri, creasta 
muntelui, de-a lungul căreia șerpuia poteca, se făcea 
atît de îngustă, încît puteau privi în jos în amîn- 
două văile. 

De acolo de sus, Muskwa le vedea pe toate cu- 
fundate într-o ceaţă verde-aurie : adîncimile fără 
sfîrşit, pădurea ce se-ntindea de-a lungul rîului ca 
o linie neagră și crîngurile de pini și cedri de pe po- 
vîrnișurile îndepărtate, care semănau cu niște tufi- 
șuri de mărăcini sau iarba-bivolului, 

Vîntul sufla cu putere, biciuindu-l înverșunat. 
De cîteva ori a simţit sub tălpile picioarelor fiorul 
rece și neplăcut al zăpezii și, în două rînduri, o pa- 
săre uriașă, pe care n-o mai văzuse niciodată pină 
atunci — un vultur — a părut că se năpustește asu- 
pra lui. Ba a doua oară s-a lăsat atît de aproape, în- 
cît a putut să-i audă chiar filfiitul aripilor, să-i ză- 
rească capul mare şi fioros şi ghearele desfăcute, gata 
să apuce. Thor s-a răsucit spre vultur, mîriind ame- 
ninţător. Dacă Muskwa ar fi tost singur, nu mai în- 
cape îndoială că vulturul l-ar fi apucat cu gheare 
ucigașe şi l-ar fi dus cu el în înălțimi. Dar așa, cînd 
s-a rotit a treia oară, era mult mai jos de locul unde 
se aflau ei. Coborîse spre vale, să caute altă pradă. 

Thor şi Muskwa au simţit şi ei mirosul vînatului 
şi s-au oprit. 

La vreo sută de yarzi în josul pantei, pe o ieşi- 
tură a povîrnișului abrupt și stîncos, acoperită cu pe- 
tice de iarbă moale şi deasă, se încălzea la soare o 
turmă de oi. Să tot fi fost vreo douăzeci-treizeci, cele 


mai multe dintre ele cu puii lor. Mai la o parte, spre 
marginea de răsărit, trei berbeci mari și bătrîni stă- 
teau de pază lungiţi pe un petic de zăpadă. | 

Cu aripile uriașe, de aproape șase picioare lun- 
gime, larg desfăcute, ca două evantaie imense, vul- 
turul le dădea tîrcoale plutind fără zgomot, ca o pană 
purtată de suflarea vîntului. Nici oile și nici ber- 
becii nu-i simţiră prezența deasupra lor. Mieii stă- 
teau mai toţi pe lîngă mamele lor, doar vreo doi-trei 
mai zburdalnici se zbenguiau pe povirniș, sărind și 
alergînd. 

Ochii cruzi ai vulturului s-au aţintit asupra lor. 
Se depărtă brusc, cam la o bătaie de puşcă, zbu- 
rînd împotriva vîntului, apoi, cu o legănare graţi- 
oasă, se întoarse şi, cum venea o dată cu vîntul, cu 
aripile nemișcate, se lăsă fulgerător în jos, năpus- 
tindu-se ca un trăsnet asupra mieilor, 

Părea c-a venit şi a trecut asemenea unei umbre 
uriaşe; doar un behăit înfricoșat ca un strigăt de 
moarte i-a însemnat trecerea, şi acolo unde pînă mai 
înainte se jucaseră trei mieluşei, acum nu mai ră- 
măseseră decît doi. 

Într-o clipă, o panică extraordinară cuprinse vă- 
găuna. Oile fugeau neliniștite în toate părţile, behă- 
ind. Cei trei berbeci săriră în sus şi rămaseră nemiș- 
caţi ca trei bucăţi de stîncă. Capetele lor înălțate 
scrutau adîncurile și piscurile de teama unei noi pri- 
mejdii, și iată că unul din ei îl zări pe Thor. Un be- 
hăit puternic, pe care vînătorul l-ar fi putut auzi la 
o distanţă de aproape o milă, dădu alarma, şi berbe- 
cele o luă la goană spre vale, urmat imediat de o 
avalanșă de copite ce răsunară ca un duruit pe stînca 
abruptă şi prăpăstioasă a muntelui. Pietre și bolo- 
vani se prăvăleau rostogolindu-se într-un şuvoi nă- 
valnic, care creştea pe măsură ce turma se pierdea 
în adîncul văii, stîrnind în urmă un vuiet prelung. 

Toate acestea erau nespus de interesante pentru 
Muskwa, care ar mai fi stat acolo să privească, cu 
ochii măriţi, la ceea ce avea să se întîmple, í dacă Thor 
n-ar fi pornit-o din nou la drum. Și iarăşi au mai 
mers o vreme, pînă ce cărarea începu să coboare 


spre partea de sus a văii, de unde Thor fusese alun- 
pat de primele împuşcături ale lui Langdon. Se 
aflau' acum cam la șase sau opt mile spre nord de 
pădurea în care cei doi vînători își fixaseră tabăra. 
Odată ajuns aici, Thor a luat-o spre afluenții infe- 
riori ai riului Skeena și, după o oră de drum, a atins 
din nou coastele inverzite, lăsînd sus, în urma lui, 
stîncile golașe și virfurile cenușii. Valea caldă și pri- 
mitoare în care coborau i s-a părut lui Muskwa un 
crîmpei de rai față de stîncile pleșuve şi aspre, pus- 
tiite de vintul rece şi tăios al înălțimilor, străjuite 
de monstrul cu aripi enorme, în ochii căruia văzuse 
lucirea fioroasă a morţii. 

Ursuleţul își dădea acum instinctiv seama că Thor 
urmărea ceva. Nu mai umbla de ici-colo, hoinărind, 
ci o porni de-a curmezișul povîrnişului drept spre 
miazănoapte, cu capul aplecat în jos. Îşi vedea se- 
rios de drum, şi nici busola cea mai fină n-ar fi 
putut arăta o linie mai dreaptă care să ducă atît de 
direct spre apele Skeenei. 

Părea extrem de preocupat, şi Muskwa, care se 
ținea curajos după el, se întreba cînd oare avea 
de gînd să se oprească. 

Ceva mai frumos și mai încîntător în lumea asta 
largă nu putea fi pentru un grizzly şi un ursuleţ cu 
mutrișoara smolită, ca minunatele coaste însorite 
pe care Thor părea atît de grăbit să le părăsească. 


Capitolul X 


Datorită lui Langdon, Thor şi Muskwa au scăpat 
de o altă primejdie de moarte în ziua cînd avusese 
loc lupta celor doi urși. 

La trei minute după ce vînătorii, gîfiind și tran- 
spiraţi, ajunseseră la locul bătăliei, Bruce se arătă 
nerăbdător să plece în urmărirea lui Thor. Ştia că 
enormul grizzly nu putea fi departe şi că, probabil, 
o luase pe munte în sus. În plus, descoperise urmele 
ursului pe pietrișul rîpei, cam tocmai la vremea 
în care Thor și Muskwa puneau piciorul pe poteca 
cornutelor, 

Langdon nu s-a lăsat convins de argumentele 
lui Bruce în ce priveşte urmărirea ursului. Mişcat 
pînă în adîncul sufletului de ceea ce văzuse şi ve- 
dea acum în jurul lui, vînătorul naturalist a refuzat 
să părăsească locul răscolit și însîngerat unde marele 
grizzly se bătuse cu ursul negru pe viaţă și pe moarte. 

— Chie. dacă n-aş mai avea ocazia să trag mă- 
car un singur foc de pușcă în tot timpul drumului şi 
tot n-aș sta la îndoială să merg cinci mii de mile ca 
să vă un asemenea spectacol — spuse el. Merită 
să retlectezi şi să cercetezi mai îndeaproape la ceea 
ce s-a întîmplat, Bruce. Pe grizzly nu ni-l fură ni- 
meni, pe cînd priveliștea din faţa noastră va dispă- 
rea în cîteva ore şi aș dori mult să ştiu cum şi de 
ce s-au încăierat. 

Neobosit, a străbătut cîmpul de bătaie, cercetind 
pămîntul răscolit, petele mari şi întunecate de sînge, 
bucăţile de blană sfişiate şi rănile teribile de pe 
corpul ursului mort. 

Pe Bruce îl interesa însă mai mult leșul cari- 
bu-ului, aşa că vreo jumătate de oră s-a ocupat 
doar de el; apoi l-a chemat pe Langdon la margi- 
nea crîngului de pini. 


— Ai vrut să ştii din ce s-au luat? Ei bine, 
Jimmy, eu am aflat misterul — zise el. 

Zicînd acestea, a intrat în pădure, urmat de 
Langdon, şi, ajuns la ascunzătoare, s-a oprit, ară- 
tindu-i o groapă pătată de sînge, în care Thor își 
dosise prada. 

— Ai avut dreptate, Jimmy, ursul nostru e în- 
tr-adevăr carnivor. Noaptea trecută a omorît, uite 
colo, pe pajiște, un caribu. E sigur că l-a omorît el 
şi nu ursul negru, căci urmele de la marginea pă- 
durii sînt de grizzly. Vino să-ţi arăt unde s-a nă- 
pustit asupra victimei. 

Au ieşit din pădure, şi Bruce l-a dus pe Lang- 
don la locul unde Thor doborise animalul. Bucăţi 
mari de carne și pete de sînge arătau locul în care 
Thor și Muskwa mîncaseră. 

— După ce-a înfulecat cît i-a trebuit, a ascuns 
leșul în pădure — explică Bruce — iar azi-dimi- 
neaţă, cînd ursul negru a trecut pe-aici, a adulme- 
cat mirosul cărnii şi i-a jefuit ascunzătoarea. Nu- 
mai că grizzly-ul nostru, venind să-şi ia gustarea 
de dimineaţă, l-a prins asupra faptului. Ce-a urmat 
apoi, ai văzut. Asta-i tot. 

— Şi crezi c-o să se reîntoarcă? îl întrebă 
Langdon. ii 

— Ferit-a sfîntul ! Nu s-ar mai atinge de restu- 
rile astea chiar de-ar fi să crape de foame. O să se 
păzească de locul ăsta ca de dracu! b 

Lăsîndu-l pe Langdon să mediteze singur pe 
cîmpul de bătălie, Bruce o luă pe urmele lui Thor. 
Adăpostit în umbra pădurii, Langdon a rămas mai 
bine de-o oră cufundat în însemnările lui, ridicîn- 
du-se din cînd în cînd să stabilească un fapt nou 
sau să verifice altele descoperite mai înainte. 

Între timp, munteanul își croia drum, pas cu 
pas, în susul rîpei. Thor nu lăsase urme de sînge, 
dar acolo unde alții n-ar fi văzut nimic, el a găsit 
semnele trecerii lui. 

Cînd s-a întors la locul în care Langdon își com- 
pleta notele, faţa îi radia de mulţumire. 


— A trecut peste munte — anunţă el fără multă 
vorbă. 

Cam pe la amiază, au ajuns la îngrămădirea 
haotică de stînci şi înaintară pe poteca cornutelor, 
pînă la locul unde Thor şi Muskwa priviseră întîm-. 
plarea cu vulturul. S-au oprit să mănînce, apoi au 
cercetat atent valea, prin binoclu. Bruce a stat tă- 
cut o bună bucată de vreme, după care, luîndu-și 
luneta de la ochi, s-a întors spre Langdon : 

— Acu’ cred că m-am lămurit care-i domeniul. 
amicului nostru : hălăduiește prin aceste două văi. 
Noi ne-am fixat tabăra cam prea departe spre sud. 
Uite, vezi pădurea ceea ? Acolo ar trebui să ne mu- 
tăm, Ce-ar fi să ne-ntoarcem îndărăt prin trecă- 
toare, să luăm caii și să ne stabilim acolo sus? 

— Şi să lăsăm, adică, ursul pe mîine? 

Bruce încuviință din cap. 

— Nu ne putem lua după el, iar caii să-i lăsăm 
legaţi tocmai jos, în fundul văii. 

Langdon își vîri binoclul în toc şi se ridică în 
picioare. Deodată, mușchii i se crispară. 

— Ce-a fost asta ? 

— N-am auzit nimic — spuse Bruce. 

O clipă au rămas alături, ascultînd cu atenţia 
încordată. 

O ratală de vînt șuieră pe lîngă ei, stingîndu-se 
în depărtare. 

— Ascultă! şopti Langdon, cu vocea deodată 
schimbată, de emoție. 

— Câinii | aaa Bruce. 

— Da, cîinii ! 

Se aplecară înainte, ascultind vîntul, cu auzul 
încordat şi respiraţia oprită. Vag de tot, ajungea 
pînă la ei, de jos, din adîncul pădurii, lătratul în- 
depărtat al cîinilor. 

În vale sosise Metoosin și-i căuta. 


Capitolul XI 


Thor se găsea în-starea aceea deosebită pe care 
indienii o numesc pimootao, adică, în mintea lui de 
sălbăticiune, era limpede, așa după cum doi şi cu 
doi fac patru, că trebuie să meargă spre nord și 
numai spre nord. 

Cam pe cînd Langdon și Bruce, sus pe creastă, 
ascultau atenți lătratul îndepărtat al cîinilor, bie- 
tul Muskwa era cuprins de o neagră desperare. În 
tot timpul drumului alergase după Thor fără o clipă 
de odihnă. La o oră după ce părăsiseră poteca cor- 
nutelor, au ajuns, urcînd panta văii, tocmai la cum- 
păna apelor, de unde un pîrîu se desparte pornind 
spre sud, către regiunea lacului Tacla, iar celălalt 
spre nord, către Babine, un afluent al rîului 
Skeena. De aici au coborit repede la vale, spre ți- 
nuturi mai joase, unde ursuleţul a dat pentru întîia 
dată de mlaștini şi pe-alocuri de o iarbă atît de înaltă 
şi deasă, încît nu mai era chip să-l poată vedea pe 
Thor ; îl auzea doar cum îşi croia drum undeva, în 
faţa lui. 

Fîul Babine, de-a lungul căruia înaintau, se lăţea 
şi se adîncea din ce în ce. Acum erau nevoiţi să oco- 
lească bălți întunecate şi parcă încremenite, care i se 
părură lui Muskwa nemăsurat de adînci. Și numai da- 
torită lor ursuleţul avu parte pentru prima oară de 
puțin răgaz ca să mai răsufle, căci Thor se tot oprea 
adulmecînd cînd ici, cînd colo. Căuta ceva, un lucru 
pe care părea că nu-l găseşte, şi de fiecare dată, cînd 
porneau din nou la drum, Muskwa simţea că îl pără- 
sesc de tot puterile. 

Se aflau la vreo şapte mile spre nord de locul 
unde Bruce şi Langdon cercetau valea prin binoclu 
cînd, în sfîrșit, au ajuns la marginea unui lac. 


Pînă acum, Muskwa văzuse numai bălți limpezi. 
şi însorite, așa că lacul i s-a părut mohorît și neprie- 
tenos, străjuit de pădurea care cobora pînă la ma- 
lurile lui, făcîndu-l să pară, în unele locuri, aproape. 
negru. Păsări ciudate ţipau în stutul des, iar în aer 
plutea un miros nou şi neobișnuit, ceva care-i stîrnea! 
bietului Muskwa o foame nebună și-l făcea să-: şi 
lingă buzele. 

Vreo două minute, Thor s-a oprit adulmecînd. 
Mirosea a pește. Încetişor și cu băgare de seamă, a 
luat-o pe marginea lacului, pînă a dat de gura unui 
pîrîu nu mai lat de douăzeci de picioare, dar liniştit, 
adînc și întunecat. A suit pe pîrîu în sus, cam vreo. 
sută de yarzi, pînă a ajuns într-un loc unde cîțiva 
copaci prăbușiţi de-a curmezişul rîului formau un fel 
de zăgaz, în care apa era acoperită cu o spumă verde. 
Thor ştia ce se ascunde sub ea. A trecut foarte liniș- 
tit peste trunchiurile prăvălite şi, pe la mijloc, se 
opri. Cu laba dreaptă a îndepărtat ușurel spuma, 
dînd la iveală un ochi limpede de apă. 

Cu ochii lui mici și strălucitori, Muskwa îl ob- 
serva atent de pe mal. Îşi dădea seama că Thor căuta 
ceva de mîncare, dar cum avea s-o scoată din apă, 
asta nu înţelegea şi privea foarte nedumerit. 

întins pe burtă, cu capul și laba dreaptă mult 
peste zăgaz, Thor o vîri încet și cu multă atenţie în . 
apa destul de adîncă, lăsînd-o să atîrne așa, ne- 
mișcată. Vedea clar pînă în fundul rîului. Cîtva 
timp nu zări nimic altceva decît prundișul apei, niște 
crengi și capătul unei rădăcini ; apoi o umbră lungă 
şi subţire lunecă ușurel pe sub el: era un păstrăv 
lung de cincisprezece degete. Cum se mișca la o prea 
mare adîncime, ursul n-a încercat să-l prindă. A con- 
tinuat să aştepte cu răbdare şi iată că răbdarea i-a 
fost aproape imediat răsplătită. Un alt păstrăv fru- 
mos, cu pete roșii, se ivi de sub spumă. 

Cu o iuţeală neașteptată, care-l făcu pe ursuleț să 
scîncească de spaimă, laba uriașă a lui Thor azvirli 
în sus o coloană de apă înaltă de douăsprezece pi- 
cioare şi, în același timp, peştele căzu cu zgomot pe 


mal, la mai puţin de trei picioare de ursuleţ. Într-o 
clipă, acesta se aruncă asupra păstrăvului care se 
zbătea, înfigîndu-și în el dinţişorii ascuţiţi. 

Thor se ridicase de la locul lui, dar, văzînd că 
Muskwa înhăţase peștele, şi-a reluat poziţia de mai 
nainte. Ursuleţul nici nu-și omorîse încă bine vic- 
tima cînd o a doua coloană de apă ţișni în sus şi un 
alt păstrăv zbură spre mal. De data aceasta însă, 
Thor venea fuga după el, căci era mort de foame. 

A fost un ospăț straşnic în după-amiaza aceea, pe 
malul plin de umbră și răcoare al pîrîului. De cinci 
ori 'Thor a mai scos pești de sub spuma verde a apei, 
dar ursuleţul se săturase din plin cu primul păstrăv 
şi n-ar mai fi putut înghiţi o bucăţică în plus, pentru 
nimic în lume. 

S-au odihnit cîteva ceasuri la răcoare, în preajma 
zăgazului. Dar de astă dată Muskwa n-a mai dormit 
dus ca de obicei. Începuse să înţeleagă că viaţa îi 
impunea și lui o responsabilitate personală. Își ciulea 
mereu urechiuşele la cel mai mic zgomot și știa 
exact de cîte ori Thor a mişcat sau a oftat în somn. 

După adevăratul maraton pe care-l făcuse în ziua 
aceea, ţinîndu-se după Thor, se simţea tare obosit şi 
îngrijorat. Îi era frică să nu-și piardă prietenul 
acesta puternic, care-i procura hrana şi care-l adop- 
tase. S-a hotărît așadar să nu-i ofere nici un prilej 
ca să-l părăsească la un moment dat, pe negîndite. 
Lui Thor, însă, nici prin gînd nu-i trecea să se lepede 
de micuțul lui tovarăș pe care, de fapt, începuse să-l 
iubească. 

Nu numai pofta de peşte sau frica de dușmani 
l-au adus pe Thor în ţinuturile joase ale afluenților 
Babinei, ci şi faptul că de vreo săptămînă simţea 
crescînd în el o neliniște care se întețise mult în ulti- 
mele două zile de luptă și fugă. O doririţă ciudată şi 
nesatisfăcută îl cuprinsese și, în timp ce Muskwa 
picotea în culcuşul lui dintre tufișuri, Thor a rămas 
cu urechile încordate, încercînd să prindă anumite 
zgomote și adulmecînd mereu aerul. 

Îşi dorea perechea. 


Era puskoowepesim — „luna împerecherii“ — și 
ca totdeauna, pe la sfîrșitul lui iunie, Thor îşi căuj 
ursoaica, ce venea la el din munţii dinspre apus. 
Grizzly-ul își avea obiceiurile lui bine stabilite ; tot- 
deauna făcea acest ocol, pătrunzînd apoi din nou î 
cealaltă vale, cu mult mai jos, spre Babine. În dr 
se hrănea doar cu pește și, cu cît mînca mai mult, c 
atît răspîndea un miros mai puternic, Se prea poati 
ca Thor să fi descoperit că izul de păstrăv auriu îl 
făcea mai atrăgător pentru iubita lui. În orice caz, 
mînca pește din gros şi mirosea cumplit. 

Cu două ore înainte de apusul soarelui, Thor s-; 
sculat, s-a întins alene și a mai scos trei pești din 
apă. Muskwa a mîncat doar capul unuia, lăsînd restul 
pentru Thor. Au pornit-o iar la drum. Ursuleţul 
pătrundea acum tot mai mult într-o lume cu desă: 
vîrşire nouă pentru el. Nu mai auzea nici unul di 
zgomotele cu care era obişnuit. Murmurul apelor din 
văile de sus dispăruse și, o dată cu el, marmotele, 
potîrnichile şi hîrciogii dolofani ce alergau de colo 
pînă colo. Apa lacului stătea încremenită, întunecată, 
şi adîncă, cu ochiuri negre ce se ascundeau sub rădă- 
cinile copacilor, unde soarele nu pătrundea niciodată. 
Pădurea cobora deasă pînă jos în lac, îmbrăţişindu-l. 
Nu mai erau nici stînci pe care să te cațări, ci doar. 
trunchiuri de arbori putreziţi şi moi, copaci doboriți 
de vînt şi tufișuri izolate, Pînă şi aerul era altfel. 
Totul părea încremenit. Uneori călcau pe un covor 
minunat de muşchi moale, în care Thor se afunda, 
pînă la genunchi. Pădurea, învăluită de o întunecime 
ciudată, părea plină de umbre misterioase, și în 
văzduh plutea un miros greu de putregai. Thor îşi 
încetini pasul. Tăcerea, întunericul şi aerul înăbuși-! 
tor îl făceau să fie prudent. Înainta încet, stînd din 
cînd în cînd să privească în jur şi să asculte. Adul- 
meca marginile băltoacelor ascunse sub rădăcini şi 
la orice zgomot nou se oprea cu capul plecat şi ure- 
chile ciulite. De cîteva ori, Muskwa a văzut umbre 
uriașe plutind prin întuneric. Erau bufniţe mari şi 
cenușii, care iarna se fac albe ca zăpada. Într-un 
rînd, pe cînd aproape se întunecase, au dat de un 


animal fioros, cu ochi holbaţi, ce străluceau ciudat în 
întuneric. Cu salturi elastice şi suple, se făcu nevă- 
vut într-o clipă la vederea uriașului grizzly. Fusese 
un ris. 

Nu se înserase bine, cînd amîndoi au pătruns în- 

“cetişor şi fără grabă într-un luminiș. Aici, Muskwa a 
dat mai întîi de malul unui pîrîu şi, ceva mai încolo, 
de un heleșteu întins. Peste tot plutea un miros cald 
de vietate. Nu era miros de pește, și totuși se înălța 
din heleșteul în mijlocul căruia se aflau trei sau 
patru movile rotunde, asemenea unor întărituri ten- 
cuite cu nămol. 

De cîte ori venea prin partea aceasta a văii, Thor 
nu uita să viziteze colonia de castori şi, cîteodată, se 
mai servea la dejun sau la cină cu cîte unul mai 
tînăr şi grăsuţ. Acum însă nu-i era foame și se gră- 
bea. S-a oprit totuşi pentru cîteva minute, în întu- 
neric, pe marginea heleșteului. 

Castorii îşi începuseră lucrul de noapte. În scurt 
timp, şi micul Muskwa a priceput semnificaţia dire- 
lor sclipitoare ce brăzdau ca fulgerul suprafaţa apei. 
Vedea acum cîte un cap întunecat şi turtit la extre- 
mitatea fiecăreia din ele ; începeau din marginea cea 
mai îndepărtată a heleşteului şi se îndreptau spre o 
barieră lungă şi joasă, ce închidea apa la o sută de 
yarzi spre răsărit. 

Thor nu știuse pînă acum de existenţa barierei, 
dar, cunoscînd bine obiceiurile castorilor, şi-a dat 
seama că prietenii săi inginerii — cu carnea cărora 
se mai delecta din cînd în cînd — îşi lărgeau dome- 
niul, construind un dig. 

Stînd şi privind, au văzut doi lucrători grăsuni ce 
împingeau în lac un trunchi lung de patru picioare, 
care căzu în apă plescăind puternic. Apoi, unul 
din ei a navigat pe el spre locul construcţiei, în 
timp ce tovarășul său s-a dus la altă treabă. Ceva 
mai tîrziu s-a auzit o trosnitură în pădure, tocmai 
în partea cealaltă a heleșteului, unde un castor 
reuşise să doboare un copac. Thor a luat-o spre 
zăgaz. Aproape în aceeași clipă, în mijlocul lacului 
a răsunat o pocnitură formidabilă, după care a 


urmat iar un plescăit puternic. Un castor, dintre 
cei mai bătrîni, îl zărise pe grizzly şi, cu partea 
lată a cozii, dăduse — ca avertisment pentru ai 
săi — o lovitură teribilă pe suprafața apei, care a 
vuit ca o detunătură de puşcă în liniștea serii. Din 
toate părţile s-a auzit îndată zgomotul făcut d 

castorii ce săreau în apă, scufundîndu-se. Lacul 
“s-a acoperit de valurile făcute de graba cu care 
cei douăzeci de lucrători ce-și întrerupseseră lucrul 
se băgau acum speriaţi sub apă, înotînd spre adă- 
postul întăriturilor de crengi tencuite cu nămol, 
din mijlocul lacului. 

Muskwa era atît de absorbit de spectacolul acestei 
fortoteli, încît aproape a uitat să se mai ţină după 
“Thor. L-a ajuns din urmă în dreptul stăvilarului, 
unde l-a găsit inspectînd noua construcţie și în- 
cercîndu-i rezistența cu greutatea lui. Cum stă- 
vilarul părea destul de solid, s-au încumetat pe. 
acest pod, parcă anume făcut pentru ei, spre locu- 
rile mai înalte de pe partea cealaltă. Citeva sute 
de yarzi mai încolo, Thor a dat de o potecă de 
caribu, bine bătătorită. Mergînd pe ea, au ocolit 
într-o jumătate de oră capătul heleșteului și au 
ajuns la un pîrîu ce izvora din lac, curgînd spre. 
nord. 

Bietul ursule era tare obosit. În fiecare clipă se 
uita la Thor, nădăjduind să-l vadă odată oprin- 
du-se, căci moțăiala din după-amiaza aceea nu-i 
odihnise picioarele și nici nu-i luase durerea din 
pernițele moi ale lăbuţelor. Se săturase şi-i era 
lehamite de atîta umblet. Dac-ar fi fost după do- 
rința lui, o lună încheiată nu s-ar mai fi urnit din 
loc nici măcar un pas. De fapt, nu umblatul i se 
părea anevoios, ci faptul că trebuia să se țină de 
“Thor, care, cu mersul lui grăbit, îl silea să alerge 
după el fără încetare, ca un ţînc dolofan de patru 
ani agăţat cu desperare de mîna unui bărbat voinic, 
cu pasul lung și zorit. Bietul Muskwa n-avea însă 
nici măcar de ce să se agațe. Lăbuţele îi erau numai 
o rană, își zgîriase vîrful umed al nasului prin de- 
sişuri şi prin iarba tăioasă din mlaștini, iar șalele 


îl dureau îngrozitor. Simţea că nu-l mai ţin pi- 
cioarele, totuși continua să meargă cu energia des- 
perării și cum, la un moment dat, pe prundul pî- 
rîului au dat de nisip şi pietriș, mersul i s-a părut 
mai puţin anevoios. 

Pe cer, stelele au apărut argintii și străluci- 
toare. 

'Thor era pornit, se vede, pe kuppatipsk pimootao, 
cum ar fi spus un vînător indian, adică avea de 
gînd s-o ţină așa, hoinărind fără oprire, toată noap- 
tea. Nu se știe ce s-ar fi întîmplat cu Muskwa, dacă 
spiritele tunetului, ale ploii și ale fulgerului nu 
s-ar fi vorbit să-i îngăduie puţină odihnă. 

Încă vreo oră cît mai străluciră stelele, Thor a 
continuat să umble așa, ca un nebun, în vreme ce 
bietul ursuleț abia se mai tîra, şchiopătînd de toate 
patru labele, Apoi se auzi pe neașteptate un tunet 
înfundat dinspre apus. Bubuitul lui creştea cu re- 
peziciune, venind dinspre ţinuturile calde ale Pa- 
cificului. Thor deveni neliniștit şi adulmecă aerul. 
Dire palide de lumină începură să brăzdeze întu- 
nericul ce acoperea totul ca o perdea imensă. Stelele 
se stinseră. O clipă se auzi șuieratul sinistru al 
vîntului, apoi totul s-a înecat în ropotul ploii. 

Thor descoperise o stîncă înclinată și scobită, 
sub care s-a grăbit să se adăpostească, împreună cu 
Muskwa, încă înainte de începerea furtunii. Se 
pornise un adevărat potop. Părea că o bună parte 
din Oceanul Pacific s-ar fi golit dintr-o dată, pră- 
vălindu-i -se, asupra lor. În mai puţin de o jumătate 
de oră, piriul de-a lungul căruia veniseră deveni 
un adevărat torent. Fulgerele, trăsnetele și tunetele 
l-au îngrozit peste măsură pe micul Muskwa. Il 
mai zărea pe 'Thor numai din cînd în cînd, la lu- 
mina orbitoare a fulgerelor, apoi totul se cufunda 
din nou într-un întuneric de păcură. Vîrturile” 
munţilor păreau gata să se prăbușească în vale, iar 
pămîntul se cutremura, zguduindu-se din temelii. 

De frică, ursulețul s-a strîns mereu mai aproape 
de Thor ca, în cele din urmă, să i se ghemuiască 
cu totul între labele de dinainte, pe jumătate în- 


gropat în părul lung de pe pieptul uriașul 
grizzly. 

Thor nu era de loc impresionat de convulsiil 
acestea zgomotoase ale naturii. Īl interesa numai. 
un singur lucru: să nu i se ude blana, căci nu-i 
plăcea să se scalde decît pe soare, avînd la înde 
mînă o stîncă bine încălzită, pe care să se poat 
întinde. 

După ce potopul s-a mai domolit, ploaia a con: 
tinuat să cadă molcom încă o bună bucată di 
vreme. Zgomotul ei îl legăna acum plăcut p 
Muskwa, care se simţea fericit așa, la adăpostul 
stîncii, ghemuit lîngă Thor, și adormi într-o cli 
pită. Ursul a rămas încă multă vreme treaz, mo- 
tăind cînd și cînd. Neastîmpărul din el nu-l lăsa să 
adoarmă. 

Îndată după miezul nopții, ploaia s-a oprit, dan 
cum întunericul era de nepătruns, iar pîrîul se 
revărsase peste maluri, Thor a rămas liniştit în 
culcușul lui și ursuleţului i-a fost dat să doarmă 
împărăteşte. 

Se făcuse ziuă cînd, în sfîrşit, Thor, mişeindu-se, 
îl trezi pe Muskwa şi amîndoi ieșiră din adăpost. 

Ursuleţul se simțea mai întremat decît în noaptea. 
trecută, totuși era cam înțepenit și îl mai dureau 
încă picioarele. l 

Thor își continuă drumul de-a lungul pîrîului, Pe 
aici, terenul era mai neted, cu multe porțiuni joase. 
acoperite, ici-colo, cu petice mlăștinoase, unde; 
creștea din belșug iarbă bogată și fragedă, alături. 
de rădăcini de tot felul și mai ales de crini săl-! 
batici, cu tulpina subțire şi lungă, după care Thor. 
se da în vînt. Cum, totuși, un grizzly nu se putea. 
sătura numai cu astfel de delicatese vegetale, 
pentru care i-ar fi trebuit oricum prea mult timp, | 
socoti că n-are vreme de pierdut. 4 

De cîte ori iubea, Thor devenea un îndrăgostit 
plin de ardoare ; numai că asta i se întîmpla doar 
cîteva zile pe an, și atunci își schimba complet. 
felul de trai. Cît timp îl stăpînea dragostea, uita că 
singurul lui ţel şi preocupare în viață era să mă- 


nînce şi să se îngrașe şi, o bună bucată de timp, 
nu mai trăia, cum făcea de obicei, ca să mănînce, 
ci mînca doar cît să trăiască. Din cauza aceasta, 
bietul Muskwa umbla aproape lihnit de foame de 
la o masă la alta. Dar iată că pe la începutul după- 
amiezii au dat peste o băltoacă lată de două- 
sprezece picioare și plină de păstrăvi, pe lîngă care 
Thor n-a mai fost în stare să treacă indiferent. 

Peștii, care nu reușiseră să ajungă pînă la lac 
şi aşteptaseră prea multă vreme după perioada 
ploilor pentru a mai putea cobori în apele adinci ale 
Babinei şi Skeenei, se refugiaseră în băltoaca 
aceasta adîncă de vreo două picioare, la un capăt, 
iar la celălalt, numai de cîteva degete, în care li 
se pregătea sfîrşitul. 

După ce a chibzuit puţin, uriașul grizzly s-a vîrît 
pe unde era băltoaca mai adîncă; de sus, de pe 
mal, Muskwa zări păstrăvii strălucitori ţişnind spe- 
riaţi spre partea unde era apa scăzută. Thor înainta 
încetişor. Cînd a ajuns la o adincime de numai opt 
degete, peştii, cuprinși de panică, au încercat să se 
refugieze înapoi la adîncime ; atunci Thor se apucă 
să lovească în dreapta și-n stînga cu laba, arun- 
cînd în sus coloane mari de apă. Prima, mai că l-a 
dat peste cap pe Muskwa și, o dată cu ea, a căzut 
pe mal un păstrăv mare de doi pfunzi. Ursuleţul 
l-a prins iute, l-a tras deoparte și s-a apucat să-l 
mănînce. 

Apa băltoacei deveni în scurt timp așa de agitată 
din cauza loviturilor, încît peștii își pierdură com- 
plet capul și fugeau zăpăciţi de la un capăt la altul, 
aruncîndu-se de-a dreptul în laba lui Thor, care 
azvîrli astfel pe mal o duzină de păstrăvi. 

Erau atît de absorbiți, Muskwa cu peştele lui, iar 
Thor cu pescuitul, încît nici unul n-a băgat de 
seamă sosirea unui musafir. Amîndoi l-au zărit cam 
în același timp și, vreo treizeci de secunde, au 
rămas încremeniţi de uimire”? ursuleţul cu peștele 
în gură, iar Thor în mijlocul băltoacei. 


Musafirul era un grizzly. Liniştit şi cu un aer 
firesc, de parcă el ar fi pescuit, s-a apucat să 
mănînce din peștele prins. 

Nu se mai pomenise în ţara urșilor o astfel 
de jignire de moarte şi o sfidare mai neruşinată. 
Pînă și Muskwa şi-a dat seama de asta și i-i 
aruncat lui Thor o privire întrebătoare: probabil 
avea să urmeze o luptă teribilă şi, în așteptarea ei, 
își lingea de mai înainte botişorul. 

Thor ieși fără grabă din apă. Ajuns la mal, se 
opri, şi cei doi grizzly se priviră lung unul pe 
celălalt. Noul venit continuă să ronţăie tacticos din 
pește, dar, ciudat! nici unul din ei nu mormăia. 
ameninţător și nu dădea vreun semn de dușmănie ; 
ba, mai mult chiar, spre marea mirare a lui Muskwa, 
Thor se apucă și el să înfulece pește, la cîțiva pași 
de musafirul nepoftit, 

Poate că omul este, într-adevăr, cea mai frumoasă 
creaţie a naturii, dar, în ceea ce privește respectul 
datorat bătrîneţii, nu e cu nimic mai bun, ba uneori. 
chiar cu mult mai puţin bun ca un grizzly. 

Pentru nimic în lume Thor n-ar fi jefuit un 
urs bătrîn, nu s-ar fi bătut cu el şi nu l-ar fi alun- 
gat de la propria lui mîncare, lucru cu care, din 
nefericire, nu se pot mîndri toţi oamenii. Într-a- 
devăr, musafirul era bătrin şi bolnav. Avea 
aproape aceeași înălțime ca Thor, dar era așa de 
împovărat de ani, încît pieptul îi arăta de două ori 
mai îngust, iar gîtul şi capul, caraghios de 
subţiri. 

Indienii au o denumire specială pentru un astfel 
de urs. Îl numesc Kuyas Wapusk, adică este așa de 
bătrîn, încît nu mai are mult de trăit. Cînd îl în- 
tîlnesc prin păduri, îl lasă să treacă nevătămat, iar 
ceilalți urşi, și ei îl îngăduie, fără să se supere dacă 
le ia din mîncare atunci cînd trece din întîmplare 
pe lîngă ei ; numai omul alb îl omoară. 

Bătrînul grizzly era mort de foame. Nu mai avea 
gheare, părul i se subţiase şi pe alocuri căzuse de 
tot, lăsînd să i se vadă pielea. Pentru mestecat, nu-i 


mai rămăseseră decit gingiile tari şi roşii. Dacă 
mai apuca toamna, avea să hiberneze pentru ultima 
oară. Poate că moartea urma să-l ajungă chiar mai 
degrabă. În acest caz, Kuyas Wapusk avea s-o pre- 
simtă ; se va tîrî din vreme în vreo grotă ascunsă 
sau într-o crăpătură adincă de stîncă, ca să-și dea 
acolo ultima suflare. 

Probabil că așa se întîmplă, pentru că, atît cît 
știau Langdon și Bruce, nici un om n-a găsit vre- 
odată în Munţii Stîncoşi scheletul sau leșul unui 
grizzly mort de moarte naturală. 

Thor, uriașul fugărit, rănit și hăituit de om, părea 
să înţeleagă că acesta era, poate, ultimul prînz 
adevărat al lui Kuyas Wapusk pe pămînt : era prea 
bătrîn ca să mai poată pescui singur, prea bătrîn 
ca să vîneze şi mult prea bătrîn ca să mai poată 
dezgropa chiar şi fragezii bulbi de crini sălbatici. 

L-a lăsat să ospăteze liniștit pînă la ultimul pește, 
apoi s-a depărtat, pornind din nou la drum, cu 
Muskwa după el. 


- 

Aproape două ore fără oprire, Thor l-a tirit 
pe Muskwa după el pe drumuri obositoare, tot mai 
departe spre nord. Străbătuseră cam douăzeci di 
mile de la poteca cornutelor, dar pentru ursulețul 
cu mutrișoara tuciurie ele însemnau cît un ocol în, 
jurul lumii. În mod obișnuit, nu s-ar fi încumetat 
la o astfel de călătorie decît abia la vîrsta de doi, 
ba poate chiar trei ani, 

Cît timp au străbătut valea, Thor nu şi-a pierdut 
măcar o dată vremea hoinărind pe povirnișuri, ci 
a luat-o drept de-a lungul pîrîului, pe unde era mai 
uşor de mers. Cu vreo trei-patru mile mai la vale: 
de băltoaca unde îl lăsaseră pe ursul cel bătrîn, și-a. 
schimbat brusc drumul. O porni direct spre apus și, 
puţin mai tîrziu, începură să urce din nou pe munte. 
Vreun sfert de milă au suit pe o coastă lungă și 
înverzită, care i-a dus, din fericire pentru picioa- 
rele obosite ale lui Muskwa, la o trecătoare netedă. 
şi dreaptă. Traversînd-o, au ajuns fără multă greu- 
tate pe povîrnișurile altei văi. 

Era chiar valea unde, cu douăzeci de mile mai. 
spre sud, Thor omorise ursul negru. 

Din momentul în care marele grizzly şi-a arun- 
cat privirea spre hotarele din nordul domeniului 
său, o schimbare vizibilă s-a produs în felul lui de 
a se purta. Graba i-a pierit ca prin farmec. După 
ce-a privit în vale, adulmecînd aerul vreo cinci- 
sprezece minute, a început să coboare încetişor, şi 
cînd a ajuns la pajiștile înverzite din fundul văii, 
unde se afla piriul, s-a întors din nou cu faţa în. 
direcţia vîntului, care bătea dinspre sud-vest. Acesta 
însă nu-i aducea mirosul mult așteptat și dorit al 
ursoaicei lui. Instinctul, mai tare decît rațiunea, îi 


spunea că este sau, în orice caz, trebuie să fie pe 
aproape. Nici prin gînd nu-i trecea că i s-ar fi putut 
întîmpla vreun accident, că ar fi bolnavă sau că 
au omorît-o vînătorii. 

De aici pornea totdeauna s-o caute și, mai curînd 
sau mai tîrziu, o găsea. Îi cunoştea bine mirosul, și 
acum cerceta fundul văii, mergînd dintr-o parte în 
alta așa fel, încît să nu-i poată pierde urma. 

Cînd tînjea bolnav de dragoste, Thor semăna 
într-o oarecare măsură cu omul, adică, ca să zicem 
aşa, se prostea de-a binelea. Nimic nu-l mai interesa. 
Își uitase pînă şi obiceiurile, aşa de bine înrădăci- 
nate şi statornicite cum sînt veşnice stelele pe cer. 
Renunţase la toate, chiar şi la mîncare, aşa că hîr- 
ciogii şi manmotele se puteau plimba în voia lor 
peste tot, fără teamă. Febra așteptării îl făcea ne- 
obosit. Rătăcea zi şi noapte fără răgaz, în căutarea 
iubitei. 

Era, aşadar, foarte firesc să uite aproape cu de- 
săvîrşire și de micul Muskwa, Cel puţin de zece ori 
pînă la apusul soarelui a trecut pîrîul de pe un mal 
pe altul, iar ursulețul, scîrbit de atîta umblet şi 
gata să se lase păgubaș, abia de se mai tîra după 
Thor. Frînt de oboseală şi mai mult mort de frică, 
se arunca după el în apa adîncă, înotînd, înghițind 
apă şi zbătîndu-se de mai-mai să se înece. Iar cînd 
uriașul grizzly porni să străbată pentru a zecea sau 
a douăsprezecea oară pîriul, Muskwa, revoltat, se 
încăpăţină şi nu vru să-l mai urmeze şi-şi continuă 
singur drumul de-a lungul malului pe care se afla. 
La scurtă vreme după aceea, Thor făcu iar cale-n- 
toarsă. 

Şi iată că, imediat după apusul soarelui, s-a pe- 
trecut ceva cu totul neaşteptat. O pală de vînt a 
pornit ușurel spre răsărit, aducînd de pe povîrni- 
șurile de la vreo jumătate de milă spre apus un 
miros care-l făcu pe Thor să se oprească o clipă 
în drum, nemișcat; apoi o ţişni din loc într-o 
fugă nebună. 

Se pare că din toate creaturile cu patru picioare, 
ursul este cea mai caraghioasă cînd o ia la goană. 


"“Muskwa, surprins, porni glonţ după el, grăbin- 
du-se din răsputeri să-l ajungă, dar cu fiecare nouă 
săritură distanța dintre ei se mărea, şi poate l-ar fi 
pierdut cu totul din vedere, dacă Thor nu s-ar fi 
oprit la poalele primei pante, căutînd iar să si 
orienteze. Muskwa abia l-a putut zări cum o lua di 
nou în sus pe coastă. Cu un scheunat desperat strig: 
după el să-l aștepte măcar un pic, și goana reîncepu.. 

Două sau trei sute de yarzi mai sus pe coast 
muntelui, povîrnişul se adîncea ca o văgăună, şi 
aici, adulmecînd în toate părţile şi cercetînd aerul 
întocmai cum făcuse și Thor ceva mai înainte, si 
afla frumoasa lui ursoaică de dincolo de munți. 
Adusese cu ea pe ultimul născut din puii ei de acum. 
un an. 

De cum a văzut-o, Thor s-a oprit şi, de la distanţa 
aceea de vreo cincizeci de yarzi, o privi. Iskwao, „fe= 
meia lui“, îl urmărea cu ochii. Apoi începu o adevă- 
rată curte, în felul urșilor. 

Parcă dintr-o dată toată graba, nerăbdarea şi do- 
rința de a-şi întîlni ursoaica îl părăsiseră pe Thor, 
iar dacă Iskwao fusese pînă atunci cuprinsă de ace- 
lași dor, acum părea cu totul indiferentă. Flegmatic, 
Thor privi o vreme în jur, ca şi cum n-ar fi avut alt. 
lucru mai bun de făcut, în timp ce Muskwa, profi- 
tînd de acest răgaz, îl ajunse şi se aşeză hotărît 
lîngă el. Aştepta să înceapă o nouă bătălie. 

Netulburată, Iskwao răsturnă cu laba o piatră 
lată și se apucă să lingă tacticos rîme și furnici, ca 
și cum Phor ar fi fost la o mie de mile depărtare de 
gîndurile ei. Acesta, nevrînd să se lase mai prejos în 
privința nepăsării, smulse preocupat un smoc de 
iarbă şi-l înghiţi. Iskwao făcu un pas, apoi încă 
unul și, cu același aer firesc, Thor făcu la fel, dar, 
ca din pură întîmplare, paşii îi aduceau din ce în 
ce mai aproape unul de altul. 

Muskwa era uluit; nu mai puţin părea să fie şi 
celălalt ursuleţ, ceva mai mare decît el. Şedeau 
amîndoi poponeţ, ca doi căţei, unul aproape de trei 
ori mai mare ca celălalt, întrebîndu-se ce avea să se 
întîmple. După alte cinci minute, Thor şi Iskwao 

ajunseră în sfîrşit la cîțiva paşi unul de alti 
foarte ceremonioși, își frecarä nasurile. : 

Şi iată că tocmai atunci îi trăsni prin minte ursu- 

leţului de un an să se apropie de ei. Era la vîrsta la 
care indienii îi dau un nume mult prea lung pentru 
el : Pipoonaskoos, adică „ţîncul“. Plin de îndrăzneală, 
se îndreptă hotărît spre cei doi grizzly. Totuşi, cîteva 
clipe, Thor păru că nu-l observă, apoi îşi întinse cu 
iuţeală laba dreaptă, cît era de lungă, și-i dădu un 
dos de palmă bietului Pipoonaskoos de-l zvirli în 
în sus, trimiţîndu-l de-a dura aproape de Muskwa. 
Maică-sa nici nu luă în seamă felul în care i-a fost 
alungată odrasla şi continuă, plină de dragoste, să-şi 
frece nasul de al lui 'Thor. 
. Crezînd că toate acestea erau doar preliminariile: 
unei noi bătălii îngrozitoare, Muskwa porni cu iu- 
țeală în întîmpinarea ursuleţului și, cu un mîrîit de 
sfidare, se aruncă cu toată puterea asupra lui. 

Pipoonaskoos era „băiatul mamei“, un alintat ; ca 
mulți alți pui de urs, la vîrsta de aproape doi ani 
continua. să se ţină după maică-sa, în loc să se des- 
curce singur. Supsese pînă la cinci luni, iar acum 
maică-sa continua să-l îndoape cu tot felul de bună- 
tăţi ; strălucea de umflat și gras ce se făcuse și era 
moale ca o cîrpă. Arăta, cu alte cuvinte, ca un 
„domnișor“ al munţilor. 

Pe Muskwa, în schimb, întîmplările din ultimele 
zile îl făcuseră grozav de aţos și, cu toate că era de 
trei ori mai mic decît Pipoonaskoos, ba în plus îl 
mai dureau rău șalele și picioarele, se năpusti glonț 
asupra lui. 

Zăpăcit încă de lovitura primită și văzînd atacul 
acesta neașteptat, Pipoonaskoos începu să strige 
după ajutor, ca din gură de șarpe. Nu se luptase 
pînă acum niciodată şi, de frică, căzu pe spate, ros- 
togolindu-se cînd pe o parte, cînd pe alta, dînd din 
picioare, zgîriind şi ţipînd ori de cîte ori dinţii lui 
Muskwa, ascuțiți ca niște ace, îi sfredeleau pielea 
moale. La un moment dat, Muskwa îl apucă, din în- 
tîmplare, de nas, mușcîndu-l adînc. Dacă a mai fost 
cumva pînă atunci un pie de curaj în domnişorul. 


Pipoonaskoos, apoi de data asta mușcătura l-a dal 
gata. Răcnea cît îl ţinea gura, înştiinţind-o pe mai 
că-sa că era pe cale să fie omorît, în timp ce Muskwi 
se ținea agăţat de el din toate puterile. 

Nici de data asta Iskwao nu luă în seamă strigă: 
tele lui desperate, ci continua să-și frece nasul de 
lui Thor. 

În cele din urmă, Pipoonaskoos reuși totuşi să-şi 
elibereze botișorul însîngerat şi, văzîndu-se ca pri! 
minune scăpat de Muskwa — numai datorită greu: 
tăţii lui mai mari — a apucat-o la sănătoasa, ei 
frica morții în oase. Dar Muskwa nu s-a lăsat. A po: 
nit vitejește după el, gonindu-l în jurul văgăunii ; e! 
toate că avea picioarele mai scurte, aproape izbutist 
să-l ajungă, cînd Pipoonaskoos, aruncînd o priviri 
înspăimîntată în urmă, se izbi de o stîncă, rămînîni 
lat jos. Iute, Muskwa s-a aruncat asupra lui. Cini 
ştie cît ar fi continuat să-l muște și să mîrîie în por- 
nirea lui cumplită, dacă n-ar fi zărit, din întîmplare, 
pe Thor şi pe Iskwao dispărînd încetișor dupi 
creasta povirnișului, în vale. Uitîndu-și de luptă, 
rămase încremenit de mirare ; așadar Thor, în loc 
să-l facă bucăți pe urs, plecase cu el! Pipoonaskoos 
se ridicase între timp de jos și-i privea. Nedumerit, 
Muskwa s-a uitat la Pipoonaskoos și Pipoonaskoos, 
la Muskwa, apoi ursuleţul cu mutrișoara tuciurie și-a 
lins o dată botișorul, ca şi cum n-ar fi știut ce să 
aleagă : plăcerea de a-l bate pe Pipoonaskoos sau da: 
toria de a-l urma pe Thor. Celălalt nu-i dădu îns: 
răgaz şi, gemînd plîngăreţ, o porni şontîe după. 
maică-sa. 

Urmară ore pline de peripeții pentru cei doi pui 
de urs, rămași de capul lor ; toată noaptea, Thor și 
Iskwao au stat singuri în desișurile de sălcii şi pini 
de pe malul pîrîului. Pipoonaskoos mai încercă o. 
dată în zorii zilei să se strecoare pînă la mama lui, 
dar 'Thor i-a făcut vînt cu laba, aruncîndu-l drept 
în mijlocul pîrîului. Această a doua dovadă evidentă 
de nemulţumire a lui Thor l-a făcut pe Muskwa să 
înţeleagă că cei mari n-aveau chef de tovărășia lor 
şi rezultatul acestei concluzii a fost că între el şi. 


Pipoonaskoos au încetat pentru moment ostilitățile, 
dar nu prudenţa şi bănuiala. 

Cum nici în ziua următoare 'Thor şi Iskwao n-au 
dat semne de viaţă, Muskwa, de cum s-a luminat un 
pic de ziuă, și-a luat inima-n dinţi şi s-a aventurat 
singur prin împrejurimi, în căutarea hranei. Îi plă- 
cea iarba fragedă, dar nu-l sătura. De cîteva ori 
l-a văzut pe Pipoonaskoos tot scurmînd pămîntul 
moale de la marginea pîrîului. Alungîndu-l de la 
gaura abia începută, ca să vadă şi el ce era acolo, 
a mai scormonit un pic şi a dat la iveală un bulb 
alb şi fraged, care i s-a părut mai dulce și mai bun 
decît orice pe lume, mai gustos chiar decît peştele. 
Era frumoasa-primăverii !, care a rămas, de altfel, 
pentru el, cea mai aleasă delicatesă din toate cîte 
avea să înveţe, cu timpul, să mănînce. Doar una sin- 
gură s-ar mai fi putut compara cu ea şi anume 
limba-viperei. Cum creșteau din abundență pe acolo, 
Muskwa a scormonit cu atîta rîvnă în căutarea lor, 
încît, după ce-a mîncat pe săturate, nu-şi mai simțea 
lăbuţele de durere. 

Și iată că, încă o dată, tot din pricina lui Thor, 
s-a încins între Muskwa şi Pipoonaskoos o nouă 
bătălie. 4 

Către sfîrşitul după-amiezii, pe cînd urşii cei 
mari se odihneau alături într-un desiş, Thor, fără 
nici un motiv aparent, şi-a căscat fălcile uriașe și-a 
dat drumul unui sunet surd şi prelung, foarte ase- 
mănător cu acela pe care-l scosese cînd a omorît 
ursul negru. Iskwao își ridică la rîndul ei capul și-i 
ţinu isonul ; în ciuda urletelor înfiorătoare, amîndoi 
păreau foarte bine dispuși şi mulţumiţi. 

Pentru care motiv, în timpul împerecherii, urşii 
se complac într-un astfel de duet care îţi îngheață 
sîngele în vine, e un mister pe care doar ei singuri 
ar putea să-l explice. Auzind cumplitul concert, 
Muskwa, aflat la marginea desișului, şi-a închipuit 
că sosise clipa mult așteptată în care, în sfîrșit, Thor 


1 Claetonia Virginica — plantă din America de Nord 
cu flori albe sau violete. (n.t.) 


zvînta în bătaie pe mama lui Pipoonaskoos. Fără să 
mai aştepte, porni în căutarea „domnişorului'“. Ne- 
fericitul ursuleţ tocmai atunci apăruse furișindu-se 
de după un tufiş. Țişnind ca o săgeată, Muskwa se 
repezi asupra lui, şi Pipoonaskoos, pînă să se du- 
merească, se trezi dat de-a dura cît era de dolofan 
și grăsuliu. Cîteva minute s-au îmbrîncit, s-au muş- 
cat și s-au zgîriat unul pe altul; la drept vorbind, 
doar Muskwa mușca și zgîria, iar Pipoonaskoos își. 
folosea timpul şi puterile ţipînd cît îl ţinea gura 
după ajutor. În cele din urmă, reuşind să scape, a 
luat-o la goană. Fără cruțare, Muskwa l-a fugărit 
prin tufişuri pînă la rîu și iar înapoi pe povirniș, 
în sus şi-n jos, pînă cînd, obosit peste măsură, a 
trebuit să se culce pe burtă, ca să-şi tragă sufletul. 

În momentul acela l-a văzut pe Thor ieşind din 
desiş. Era singur și, pentru prima oară după două- 
zeci şi patru de ore, a părut că observă prezența lui 
Muskwa. Adulmecă scurt vîntul în susul şi-n josul 
văii, apoi se întoarse şi porni drept spre povîrnişu- 
rile ce se înălțau în depărtare, dincotro veniseră în 
după-amiaza precedentă, 

Muskwa era tare mulțumit, dar nedumerit. Ar fi 
vrut să se bage și el în desiş, să miîrîie şi să tragă de 
blana ursului care cu siguranță zăcea acolo mort, iar 
la urmă să-și încheie socotelile şi cu Pipoonaskoos. 
O clipă-două a stat nehotărît, apoi a luat-o la goană 
să-l ajungă pe Thor. Puțin după plecarea lor, Iskwao 
a ieşit din desiș, a adulmecat vîntul, întocmai cum 
făcuse Thor, şi a pornit în direcția opusă, urmată de 
Pipoonaskoos. Mergea încet și hotărît în sus, spre 
soare apune. 

Astfel a luat sfîrşit dragostea lui Thor şi prima 
bătălie a lui Muskwa. Din nou împreună, se întor- 
ceau spre răsărit, ca să înfrunte primejdia cea mai 
groaznică care a pîndit vreodată sălbăticiunile mun- 
ților, primejdia nemiloasă şi fără cruțare ce aducea 
moartea. 


Capitolul XIII 


În prima noapte după despărțirea de Iskwao şi 
Pipoonaskoos, marele grizzly și ursulețul cu mutri- 
şoara tuciurie au hoinărit fără gînd de somn pe sub 
lumina stelelor strălucitoare. De data aceasta însă 
Thor n-a umblat după carne. S-a cățărat pe o coastă 
prăpăstioasă, a coborît povîrnişul unei văgăuni și, 
într-o vîlcea pitită la poalele muntelui, a dat peste 
o pajiște înverzită, plină de limba-viperei. Tulpina 
lor subţire, acoperită de frunze ca ale crinului şi îm- 
podobită doar cu un singur ciorchine de flori a cîte 
cinci petale, ascunde o rădăcină în formă de bulb, 
cu gust plăcut şi dulce; Thor și-a petrecut toată 
noaptea în căutarea lor, scormonind şi mâîncînd. 
Muskwa însă se îndopase mai înainte, după pofta 
inimii, cu rădăcini de frumoasa-primăverii, așa că 
nu-i mai era foame, şi cum în cursul zilei se odih- 
nise destul — dacă nu punem la socoteală bătălia — 
a simţit deodată că noaptea aceea, cu stelele ei stră- 
lucitoare, era nespus de frumoasă. 

Luna a răsărit, pe la ora zece, aşa de mare, de 
roşie şi de frumoasă, încît Muskwa a rămas uluit, 
căci n-o mai văzuse în felul acesta în scurta lui 
viaţă. Părea că se rostogolește peste piscuri, şi lu- 
mina ei se revărsa ca un incendiu peste Munţii Stîn- 
coşi, într-o văpaie feerică. Vîlceaua, care avea vreo 
zece acri de pajiște bogată, părea luminată ca ziua. 
Lacul de la poalele muntelui sclipea ca argintul, iar 
rîuleţul care-l hrănea cu zăpezile topite ale înălți- 
milor curgea în cascade ce păreau, în lumina lunii, 
şiraguri de diamante. Poiana era presărată pe alocuri 
cu crînguri de pini şi brazi aşezate parcă acolo în- 
adins, de mîna omului, ca să-i sporească frumuseţea. 
Mai într-o parte, pe o lungime de aproape o milă, 


se înălța o coastă îngustă şi înverzită, la capătul 
căreia, nevăzută de cei doi urși, se odihnea, furată 
de somn, o turmă de oi sălbatice. 

Muskwa hoinărea pe ici, pe colo, ţinîndu-se me- 
reu în apropierea. lui “Thor. Cerceta desişurile cu 
umbră întunecată ale brazilor şi pinilor de pe mar- 
ginea lacului; a dat astfel de o baltă cu nămol 
moale şi răcoros — o adevărată desfătare — ce ve- 
nea ca un leac pentru picioarele lui rănite. De vreo: 
douăzeci de ori s-a tot bălăcit în nămol, în cursul 
acelei nopţi. s i 

Chiar și după ivirea zorilor, Thor nu s-a îndurat 
să părăsească vilceaua. Soarele ajunsese aproape de 
amiază şi el încă mai rătăcea de-a lungul pajiștii și 
pe marginea lacului, scormonind ici-colo, după rădă= 
cini, şi mîncînd iarbă fragedă. La drept vorbind, asta 
nu-i displăcea de loc lui Muskwa ; putea astfel să-și 
ia gustarea de dimineaţă cu bulbi dulci și tineri de 
limba-viperei. Era însă nedumerit de un lucru: de 
ce nu intră Thor în lac, să mai scoată niște păstrăvi ? 
Avea încă de învăţat că nu în toate apele se află 
pește. Așadar, s-a hotărît să pescuiască singur, și 
cînd, după multă trudă, a reuşit să prindă uñ fel de 
rădaşcă neagră de apă, cu coaja tare, o pereche de 
cleşte ca acele l-au apucat de nas şi l-au făcut să 
tipe de durere. 

Pe la ora zece, cum cîmpia însorită devenise un 
cuptor prea încins pentru blana deasă a ursului, Thor 
a cercetat stîncile din apropierea cascadei pînă a 
descoperit un loc răcoros ca beciurile de odinioară. 
Era o peșteră mică, ai cărei pereţi de stîncă se înne- 
griseră şi se umeziseră de atitea şiroaie de apă cîte 
s-au strecurat în ea de sus, din zăpezile piscurilor. 
Asta era tocmai ce-i plăcea mai mult lui Thor în 
timpul unei zile toride de iulie. Pentru Muskwa însă, 
locul era prea întunecat şi posomorit și, fără îndo- 
ială, mai puţin plăcut decît lumia soarelui. A stat 
ce-a stat și, în cele din urmă, l-a lăsat pe Thor în 
gheţăria lui, iar el a plecat să exploreze marginile 
amăgitoare ale stîncilor. 


y 


La început, totul a mers bine, pînă cînd, la un 
moment dat, i-a venit să se cațăre pe o stîncă în- 
vlinată de culoare verzuie, peste care curgea un 'strat 
vubţirel de apă. Tot prelingîndu-se așa de secole, 
lăcuse stînca netedă ca suprafaţa unei perle lustruite 
şi lunecoasă ca gheaţa. Pînă să se dumerească bine, 
pămîntul a început să-i fugă de sub tălpi și simţi 
cum, fără voia lui, o porneşte la vale din ce în ce“ 
mai iute, spre lacul ce se afla la o sută de picioare 
mai jos. Se rostogolea cînd pe stînci, cînd prin băl- 
loace, zvirlit ca o minge de cauciuc peste micile cas- 
cade ale pîriului. I se tăiase răsuflarea, nu mai vedea 
nimic și era năucit de apă şi lovituri, iar viteza, în 
loc să scadă, sporea pe măsură ce aluneca la vale. 
Tot ce izbutise să facă la începutul acestei călătorii 
vertiginoase a fost să scoată cîteva strigăte d: 
groază, care l-au deşteptat pe Thor. 

Ursuleţul se apropia ca un bolid de locul und> 
apa, venind dinspre creste, se vărsa în lac într-o 
cadă înaltă de vreo zece picioare. De aici, Muskwa 
a fost azvîrlit cît colo într-o clipă, ca de pe o tra: 
bulină, şi, izbind cu zgomot suprafața apei, disnut 
ca un bolovan în adîncul negru și rece care-l sufoca. 
„Colacul de salvare“ cu care-l înzestrase natura, sub 
forma unui strat gros de grăsime, l-a adus însă din 
nou la suprafață. Desperat, începu să dea din toate 
patru labele, încercînd pentru prima oară să înoate ; 
în cele din urmă, reuşi să iasă la mal, dar abia îl 
mai ţineau picioarele de oboseală și emoție. Mai 
gîtiia încă, foarte înspăimîntat, cînd Thor cobori de 
pe stînci, venind lîngă el. 

Muskwa primise o bătaie zdravănă de la mama 
lui cînd îi intrase în labă ghimpele de pore spinos și, 
ori de cîte ori i se întîmpla ceva, îi ardea cîte o labă- 
două, căci, după ea, bătaia era cel mai straşnic leac. 
Fără îndoială că și acum i-ar fi aplicat aceeaşi mus- 
trare, ca singura metodă educativă cunoscută şi fo- 
losită de mamele ursoaice, 

Thor s-a mărginit numai să-l miroasă şi, văzînd 
că nu i s-a întîn plat nimic, s-a apucat să caute bulbi 
de limba-viperei. Nu-și terminase încă bine treaba, 


“cînd s-a oprit deodată şi-a rămas neclintit, ca o stană 
de piatră. 

Muskwa s-a sculat și el de jos, s-a scuturat și și-a. 
ciulit urechile. Un zgomot nou se auzea undeva, 
departe. 

Cu o mișcare înceată şi elegantă, marele grizzly 
s-a ridicat pe picioarele de dinapoi în toată înălțimea 
lui şi, întors spre nord, ascultă cu auzul încordat şi 
nările fremătînd. Nu putea prinde nici un miros, dar 
auzea. 

De dincolo de colinele peste care veniseră urca 
spre el, abia simțit, un sunet nou, pe care nu-l mai 
auzise pînă acum. 

Era lătratul cîinilor. 

Vreo cîteva minute, Thor a stat pe picioarele de 
dinapoi ca împietrit ; numai mușchii nasului îi tre- 
murau, fremătînd. Acolo, în văgăuna aceea de sub 
munte, chiar şi sunetul străbătea cu greu. S-a lăsat 
iute pe labe și a apucat-o spre miazăzi, către coasta 
înverzită pe coama căreia dormise în cursul nopţii 
turma de oi. 

Muskwa s-a grăbit să-l urmeze. l 

La vreo sută de yarzi mai sus, Thor s-a oprit din 
nou şi s-a întors cu fața spre nord, înălțîndu-se iară 
în două picioare. Muskwa a făcut la fel. O adiere 
bruscă a vîntului din vale le-a adus, de data asta 
limpede, lătratul cîinilor. Copoii ! dresați ai lui Lang- 
don le luaseră urma şi, de la mai puţin de o jumă- 
tate de milă distanţă, lătrau întărîtaţi, anunţindu- 
stăpînii că prada era aproape. Langdon și Bruce tre- 
săriră de bucurie, în timp ce sus, pe coamă, Thor 
se înfioră. 

Instinctul îi spunea din nou că un duşman îi în- 
călca ţinutul. Nu-i era frică, dar simţea că trebuie 
să fugă. Începu să urce muntele pînă ce ajunse în- 
tr-un loc sălbatic și prăpăstios, unde s-a oprit. Acum 
era hotărît să aştepte primejdia care se apropia cu 
iuţeala vîntului. O auzea urcînd colina care ascundea 


1 în text, airedales, rasă de cîini asemănătoare cu 
copoii. (n.t.) 


vederea spre vîlcea. Creasta ei se înălța pînă în 
dreptul ochilor lui Thor, lăsîndu-l să vadă, pentru o 
clipă, silueta singuratică a căpeteniei de haită profi- 
lîndu-se pe cer. Imediat, la vreo treizeci de secunde, 
se iviră și ceilalți şi cu toţii, nemişcaţi în vîrful co- 
linei, priviră o vreme în jos, către vilceaua de la 
poale, adulmecîndu-i mirosul puternic ce umplea 
aerul. 

Neclintit, Thor și-a observat atent dușmanii şi, 
din adîncul pieptului, îi izbucni un mormăit surd şi 
amenințător. Pînă cînd haita n-a năvălit spre vă- 
găună, aducînd cu ea lătratul asurzitor, marele griz- 
zly nu s-a hotărît să bată în retragere. 

Nu fugea și nu-i era frică. Pleca pur şi simplu, 
pentru că aşa trebuia — să plece! Nu căuta ceartă 
şi nu dorea nici măcar să-și apere stăpînirea asupra 
cîmpiei şi a lacului de la poale; mai existau doar 
atîtea alte poieni și lacuri. Din fire, nu era bătăios 
şi nu-i plăcea să se ia la harţă. 

Era însă oricînd gata să-și înfrunte dușmanul și, 
mergînd, mormăia amenințător, în timp ce în el 
creştea o mînie întunecată. 

Dispăru printre stînci, sui o brînă, cu Muskwa 
turișîndu-se după el, se cățără pe un povîrniş abrupt 
şi se strecură printre masive de piatră mari aproape 
cît casa. Niciodată însă n-a apucat prin locuri pe 
unde Muskwa nu l-ar fi putut urma cu ușurință. La 
un moment dat, sărind de pe brînă pe o stîncă de 
gresie mult înclinată în afară şi văzînd că Muskwa 
nu se poate căţăra, cobori îndată şi căută alt drum. 

Lătratul cîinilor se auzea acum înfundat, jos în 
vîlcea. Încetul cu încetul, începu să urce repede, ca 
purtat de aripi, şi Thor își dădu seama că haita suia 
panta înverzită. Se opri o clipă şi adulmecă ; de data 
aceasta vîntul îi umplu nările cu mirosul puternic 
al cîinilor, făcînd să i se crispeze toţi mușchii corpu- 
lui și strecurîndu-i în vine un foc nimicitor. O dată 
cu el, simţise mirosul omului. 

O porni din nou la drum şi, de data asta, sui 
ceva mai repede. Auzea acum lătratul sălbatic, de 
bucurie, al cîinilor la o depărtare de cel mult o 


sută de yarzi de la luminișul din mijlocul învălmă- 
şelii haotice de stînci în care ajunsese. Spre partea 
dinspre munţi se înălța, perpendicular şi abrupt, un. 
perete de stîncă, iar de partea cealaltă, la cîțiva me- 
tri distanţă, se căsca o prăpastie adîncă de aproape 
o sută de picioare. Din faţă, drumul era închis de 
un bloc uriaş de piatră căzut din coasta muntelui, 
ce lăsase o trecere îngustă doar atît cît să poată 
încăpea trupul lui Thor. 

Uriașul grizzly l-a dus pe Muskwa pînă aproape 
de trecătoare, apoi se întoarse brusc, punîndu-l pe 
ursule la adăpost în spatele lui. 

În faţa unei astfel de primejdii, o ursoaică l-ar fi 
ascuns pe Muskwa într-o văgăună a peretelui de 
stîncă, dar Thor n-a procedat așa. Aștepta acum să 
înfrunte dușmanul ce se apropia, ridicat pe labele 
de dinapoi, în toată înălțimea lui. 

La vreo douăzeci de picioare distanță de el, dru- 
mul pe care venise se încolăcea în jurul unui masiv 
proeminent al peretelui abrupt de stîncă, și Thor îl 
tintea cu ochii injectaţi și înspăimîntători, urmărind 
capcana pe care le-o întinsese urmăritorilor. 

Cîinii se apropiau, lătrînd din toate puterile. 
Străbătuseră, alergînd umăr lîngă umăr, cei cincizeci 
de yarzi, de partea cealaltă a masivului și, o clipă 
mai tirziu, căpetenia haitei năvăli în arena unde îi 
aștepta Thor. Grosul cetei îl urma așa de aproape, 
încît primii cîini au fost striviţi pe loc, înainte de a 
se mai putea opri la timp. 

Mugind înfiorător, Thor se năpustise peste ei. Cu 
uriașa lui labă dreaptă lovea încoace şi-ncolo, zvîr- 
lindu-i ca din praştie în toate părţile. Privind, 
Muskwa avea impresia că măturase într-o clipire ju- 
mătate din ceată. Zdrobise între fălci, cu o singură 
mușcătură, spinarea celui mai apropiat cîine, iar ur- 
mătorului îi smulse capul dintr-o lovitură. Apoi se 
azvîrli printre ei şi, mai înainte ca cei rămași în 
viaţă să-și poată reveni din panică, înșfăcă pe unul 
şi îl trimise zburînd peste marginea prăpăstiei, pînă 
la stîncile ce se înălțau la o sută de picioare mai jos. 


Totul s-a petrecut în mai puţin de o jumătate 
de minut şi, în acest răstimp, cei nouă cîini rămași 
în viaţă s-au împrăștiat care încotro. 

Cu toate acestea, copoii lui Langdon nu s-au dat 
bătuţi. Se trăgeau cu toţii dintr-o rasă de adevăraţi 
luptători, iar Bruce şi Metoosin îi dresaseră în așa 
chip, încît i-ar fi putut ţine spînzuraţi de urechi, 
fără ca vreunul din ei să icnească măcar. 

Soarta tragică a celor trei i-a inspăimîntat tot 
așa de puţin cum nu l-a înfricoșat pe Thor urmă- 
rirea lor. 

Iute ca fulgerul, îl încercuiră din nou, rămînînd 
proptiţi pe labele din faţă, gata să sară în lături sau 
înapoi dacă uriașul grizzly i-ar fi atacat pe neaștep- 
tate, în timp ce, cu un lătrat grăbit şi îndirjit, își 
anunțau stăpînii că prada este încolțită. Aceasta era, 
de altminteri, îndatorirea lor, adică să ațîțe şi să 
obosească vînatul, să-i întîrzie fuga şi să-l ţină cît 
mai mult pe loc, pentru ca, la sosirea lor, vînătorii 
să sfîrşească lupta doborîndu-l cu un glonţ. 

Între urs și cîini, înfruntarea era cruntă, dar 
dreaptă, iar omul venea să-i pună capăt mișelește, 
cu pușca. 

Dacă copoii își aveau şiretlicurile lor, nici Thor nu 
era mai prejos. În timp ce cîinii, după trei sau patru 
atacuri zadarnice, reuşiseră să scape fiind cu mult 
mai iuți, Thor se retrăgea încetişor spre stînca uriaşă 
lîngă care se ghemuise Muskwa, lăsindu-și duşmanii 
să înainteze treptat. 

Auzind lătratul din ce în ce mai îndiriit al cîi- 
nilor şi văzînd neputința lui Thor de a-i alunga sau 
sfişia în bucăţi, Muskwa s-a speriat așa de rău, că 
a luat-o deodată la sănătoasa, alegîndu-şi un ascun- 
ziș mai de nădejde în crăpăturile stîncii din spa- 
tele lui. 

Între timp, Thor se tot dădea mereu înapoi, iar 
cînd a atins stînca cu şoldurile lui uriașe, întoarse 
capul, căutîndu-l cu privirea pe ursuleţ. 

Muskwa însă nu se vedea nicăieri. Se mai uită 
după el de vreo două ori şi, crezînd că ursuleţul ple- 
case, continuă să bată în retragere, pînă cînd blocă 


crăpătura îngustă pe care o păstra ca o portiță de. 
scăpare. 

Cîinii lătrau acum ca ieşiţi din minţi, cu părul 
de pe spinare zbirlit drept ca peria, şi mîrîiau făcînd 
spume la gură, descoperindu-și colții pînă la gin- 
giile roşii. Se apropiară strîns de Thor, provocîndu-l 
să se oprească şi să-i atace sau să încerce să-i prindă 
şi, în frenezia lor, lăsară în spate un loc liber de 
mai bine de zece yarzi. 

Aşa cum făcuse cu citeva zile mai înainte, cînd 
vînase caribu-ul, Thor măsură distanţa și, fără să-i 
avertizeze cu vreun mormăit, se aruncă asupra duş- 
manilor aşa de fulgerător, încît îi sili aproape să 
zboare în lături, ca să-și salveze vieţile. Nu se opri 
să le facă faţă, ci o luă drept spre proeminența din 
masivul de stîncă, unde observase că poteca era in- 
gustă de numai cinci picioare. În drum, îl prinse pe 
cel mai aproape dintre cîini, îl trînti la pămînt și, 
zdrobindu-l sub labă, se apucă să-l rupă în bucăţi. 
Urletele lui sfişietoare de agonie se auziră pînă la 
Bruce şi Langdon, care, gifiind şi rupţi de oboseală, 
se grăbeau să urce panta dinspre văgăună. 

Thor se lăsase pe burtă în cărarea strîmtă și, în 
timp ce lătratul cîinilor se dezlănţuia cu o nouă furie, 
continuă să-şi sfişie victima, umplînd locul de păr, 
sînge și măruntaie. Apoi se ridică de jos şi încă o 
dată îl căută cu ochii pe Muskwa. l 

Ursulețul se ghemuise ca o minge, tremurînd din 
tot trupul, la două picioare adîncime, într-o crăpă- | 
tură. Poate Thor şi-a închipuit că fugise pe munte 
în sus, căci, fără să mai piardă vremea, părăsi grăbit 
cîmpul de luptă. Adulmecase vintul plin de mirosul 
puternic de nădușeală al lui Bruce şi Langdon. 

Timp de vreo zece minute, Thor nu le mai dădu 
nici o atenţie celor opt cîini care se ţineau lătrînd 
de călciiele lui. Din cînd în cînd se mai oprea, le- 
gănîndu-și capul. Numai că, pe măsură ce se re- 
trăgea, copoii deveneau tot mai îndrăzneţi şi, la un 
moment dat, unul dintre ei își făcu vînt înainte peste 
ceilalţi şi-şi înfipse colții în piciorul lui Thor. Asta a 
întrecut măsura. Mugind, Thor se întoarse furios. 


vreo cincizeci de yarzi înapoi, de-a lungul potecii, în 
urmărirea haitei, întîrziindu-şi astfel cu cinci minute 
preţioase drumul spre vîrful muntelui. 

Dacă vîntul ar fi bătut din altă direcţie, poate că 
ceata de cîini ar fi izbutit să-l oprească, stîrnindu-l 
la luptă, dar cum suflarea lui îl înștiinţa de fiecare 
dată de înaintarea lui Langdon şi Bruce, aducîndu-i 
mereu mai aproape mirosul cald al corpurilor lor, 
marele grizzly nu se lăsă abătut din drum și, suind, 
avea grijă să ţină direcţia în aşa fel, ca vîntul să-i 
fie mereu favorabil. Putea ajunge în vîrful muntelui 
mai ușor și mai repede luînd-o pieptiș pe scurtătură, 
dar numai atît timp cît vintul îi sufla în faţă se 
simţea în siguranţă. Vînătorii ar fi putut totuși, cu 
un efort, să-i înșele mirosul, ocolindu-l şi tăindu-i 
bruse drumul. 

Într-o jumătate de oră, atinse ultimele creste 
stîncoase ale masivului, de unde mai avea de străbă- 
tut pînă la culmea muntelui încă vreo două-trei sute 
de yarzi, pe teren descoperit. 

Părăsi, aşadar, adăpostul stîncilor şi o luă la 
goană atît de repede, încît cîinii rămaseră dintr-o 
dată mult în urma lui. Două-trei minute, silueta lui 
se detașă limpede pe fondul arid al muntelui ; cîteva 
clipe, se profilă minunat pe un petic de zăpadă ima- 
culată, unde nici o stîncă sau tufă nu-l mai ascun- 
deau de ochii vînătorilor din vale, apoi dispăru cu 
totul vederii. 

De la o distanţă de cinci sute de yarzi, Bruce și 
Langdon au început să tragă, şi Thor auzi chiar dea- 
supra capului țiuitul plîngător al primului glonț, 
apoi, imediat, bubuitul armei. 

Un al doilea aruncă în aer zăpada la cinci yarzi 
în faţa lui. Sări fulgerător spre dreapta, expunîn- 
du-se în felul acesta din profil. Mai auzi o a treia 
împuşcătură — apoi nimic. 

În timp ce ecoul detunăturilor se pierdea printre 
stînci şi piscuri, primi dintr-o dată o lovitură la baza 
craniului, cinci degete înapoia urechii drepte. Par- 
că-l izbise o măciucă căzută din înaltul cerului, pră- 
buşindu-i la pămînt ca pe un buştean. 


Din fericire însă, glonţul a ricoșat. N-a curs decît 
puţin sînge, dar pe moment Thor a rămas complet: 
năucit, ca un om cînd primește pe meaşteptate o 
directă în bărbie. 

Înainte de a se putea ridica, cîinii se şi arunca- 
seră asupra lui, apucîndu-l din toate părţile, care de 
gîtlej, care de ceată. 

Mugind fioros, Thor sări în picioare şi, scuturîn- 
du-i de pe el, reuşi să se elibereze. Lovea sălbatic în. 
dreapta şi-n stînga, iar Langdon şi Bruce îi auzeau. 
urletul, în timp ce, cu degetul pe trăgaciul puștilor, 
așteptau să-i vadă pe cîini îndepărtîndu-se îndeajuns. 
de urs ca să-i poată da lovitura finală. 

Yard cu yard, Thor îşi croia drum în sus, mîrîind 
spre haita furioasă. Înfrunta hotărît mirosul omului, 
tunetul misterios, fulgerătura care-l arsese şi moar- 
tea însăşi. Cinci sute de yarzi mai la vale, Langdon, 
văzîndu-l cum se depărtează, înjura cu desperare 
cîinii care se ţineau prea aproape de urs şi nu-l lăsau 
să tragă. 

Pînă la linia orizontului, haita însetată de sînge, 
acoperi retragerea lui Thor, servindu-i drept pavăză. 
Apoi cîini și urs dispărură după creastă. O vreme, 
s-au mai auzit lătrăturile, apoi zgomotul s-a îndepăr- 
tat tot mai mult, pe măsură ce uriașul grizzly îi 
trăgea după el, departe de ameninţarea omului, pe 
un drum lung şi periculos, din care multora le era, 
sortit să nu se mai întoarcă. 


Capitolul XIV 


De acolo, din ascunzătoarea unde se pitise, 
Muskwa a auzit ultimele ecouri ale bătăliei dintre 
stînci, Se refugiase într-o crăpătură, în formă de V, 
a peretelui abrupt de piatră, virîndu-se în ea cît 
putuse mai adînc. L-a văzut pe Thor trecînd prin 
fața ascunzătorii, după ce omorise al patrulea cîine, 
şi i-a auzit clinchetul ghearelor pe masivul de stîncă 
pe cînd se retrăgea pe potecă, în sus. În cele din 
urmă, și-a dat seama că marele grizzly plecase cu 
dușmanii pe urmele lui. 

Totuşi, îi era frică încă să iasă. Urmăritorii aceștia 
misterioşi, care urcaseră din vale, îl înspăimîntaseră 
de moarte. Nici o clipă nu-i fusese frică de Pipoonas- 
koos. Chiar ursul cel negru și mare pe care-l omo- 
rise Thor nu l-a înspăimîntat atît ca străinii aceştia 
cu buze roşii și colţi albi. Aşa că a rămas în ascun- 
zătoarea lui, ghemuit cît mai în fund, întocmai ca o 
încărcătură în ţeava unei puşti!. Urmărea încă lă- 
tratul cîinilor, cînd alte zgomote mai apropiate l-au 
făcut să tresară din nou de spaimă. De după stînca 
ce făcea un pinten în peretele muntelui, se iviră, 
alergînd, Langdon și Bruce. La vederea cîinilor 
morţi, se opriră, şi Langdon, care se afla la vreo 
douăzeci de picioare de Muskwa, scoase o exclamaţie 
de oroare. 

Era pentru prima oară că ursuleţul auzea voci 
omeneşti şi pentru prima oară mirosul transpiraţiei 
lor îi umplea nările. Împietrit de groază, abia mai 
îndrăznea să răsufle, cu ochii țintă la unul din vînă- 
torii care apăruseră tocmai atunci în fața crăpăturii. 
Vedea pentru prima dată omul. 


1 E vorba de puştile vechi, ce se încărcau pe la gura 
țevii. (n.t) 


Încă o clipă, şi oamenii dispărură. Ceva mai tîr- 
ziu, Muskwa a auzit împuşcături, apoi lătratul din 
ce în ce mai îndepărtat al cîinilor, iar în cele din 
urmă totul se linişti. 

Era cam pe la ora trei, moment al zilei cînd în. 
munți firea se odihneşte şi o pace desăvirşită se aş- 
terne pretutindeni. 

Multă vreme, Muskwa nu s-a clintit din loc, ci a 
stat ascultînd cu atenţia încordată. Nu se mai auzea. 
nimic, dar acum o altă îngrijorare se strecura în el. 
Se temea să nu-l piardă pe Thor şi, cu fiecare clipă 
care trecea, trăgea nădejde că are să-l vadă întor: 
cîndu-se. 

Aproape un ceas a mai rămas ca lipit de stîncă, 
pînă cînd, un cip-cip-cip îl trezi din amorţeală. De 
după peretele abrupt de piatră îşi făcuse apariţia. 
un iepuraș de stîncă, micuț şi vărgat, care se apucă. 
să cerceteze cu prudenţă unul din cîinii morţi. l 

Asta-i mai dădu ceva curaj ursuleţului. Ciulin- 
du-și puțin urechiuşele, gemu încetişor, cerînd, 
parcă, înțelegerea şi prietenia micii creaturi de lîngă 
el, în momentele acelea îngrozitoare de singurătate. 
şi spaimă. Încet-încet, se strecură, tîrîndu-se, afară 
din ascunzătoare şi, în fine, căpşorul lui mic, rotund 
şi păros apăru într-un tîrziu din crăpătură, privind 
cercetător în jur. Cum văzu că pe potecă nu era ni- 
meni, se hotărî să se îndrepte spre iepuraş, dar 
acesta, cu un țipăt ascuţit de spaimă, o zbughi înapoi 
în ascunziş, lăsîndu-l din nou pe Muskwa singur, cu 
grijile lui. Ursuleţul stătu cîteva clipe nehotărit, 
adulmecînd aerul încărcat de mirosul sîngelui, al 
omului şi al lui Thorřapoi o porni hotărît pe munte, 
în sus. Ştia că Thor o luase într-acolo şi-n mintea şi 
sufletul lui — dacă le avea — nu mai exista acum 
decît o singură dorinţă : să-și regăsească prietenul 
cel puternic, care îl ocrotea. 

Groaza că poate l-a pierdut pentru totdeauna l-a 
făcut să uite de frica cîinilor şi de oameni, pe care 
atît de puţin îi cunoscuse în scurta lui viaţă. N-avea 
nevoie de ochi ca să găsească urma lui Thor. O 
simţea caldă în nări şi, fără să mai zăbovească, porni 


să urce muntele în zigzag, cît putu mai repede. Pe 
alocuri, înaintarea era extrem de anevoioasă pen- 
tru nişte piciorușe ca ale lui; mergea totuși cu în- 
drăzneală înainte, încurajat de mirosul proaspăt al 
urmelor lui Thor, care-i dădea speranţe. 

După o oră, reuși să ajungă la locul dezgolit care 
ducea în sus, prin briul de zăpadă, către piscuri, dar: 
abia pe la ceasurile patru începu să urce ultimii trei 
sute de yarzi care-l mai despărțeau de vîrful munte- 
lui. Îşi închipuia că acolo sus avea să-l găsească pe 
Thor și, în nerăbdarea lui, cuprins de frică, continua 
să geamă încetișor de unul singur, înfigîndu-și cu 
nădejde ghearele micuţe în pietrișul coastei. 

Îndată ce a luat hotărîrea să pornească la drum, 
a mers într-una, fără să se mai uite măcar o dată 
în sus, spre vîrf, Ar fi trebuit pentru asta să se 
oprească din urcuş şi să întoarcă capul, povîrnişul 
fiind foarte abrupt. 

Așadar, Muskwa nu i-a văzut pe Langdon şi 
Bruce trecînd creasta, pe cînd se afla cam la jumă- 
tatea drumului, și nici n-a putut să-i simtă, căci vîn- 
tul potrivnice bătea spre ei în loc să sufle în jos. 
Astfel, fără să-și dea seama de prezenţa lor, a ajuns 
la brîul de zăpadă. A adulmecat bucuros urmele 
uriaşe ale lui Thor şi s-a ţinut după ele. 

Deasupra lui, Bruce și Langdon îl așteptau ghe- 
muiţi la pămînt, cu puștile alături. Amîndoi își sco- 
seseră cămăşile groase de flanelă și le țineau pregătite: 
gata în mînă, şi de îndată ce Muskwa ajunse cam la 
douăzeci de yarzi de ei, s-au aruncat asupra lui ca 
o avalanșă. Doar cînd s-a trezit cu Bruce lîngă el 
şi-a dat seama ursuleţul că e cazul s-o ia la sănă- 
toasa. A văzut și-a simţit primejdia abia în ultima 
fracțiune de secundă și, în clipa în care Bruce s-a 
aruncat asupra lui, cu cămașa întinsă ca o plasă, sări 
scurt, ferindu-se într-o parte. 

Bruce căzu lat, cu faţa în jos, strîngînd la piept 
o cămașă plină de zăpadă, în care crezuse c-a prins 
ursulețul, iar cum Langdon se repezise și el aproape 
în acelaşi timp, s-a încurcat în picioarele lungi ale 


prietenului său și s-a rostogolit, venind de-a di 
pe panta înzăpezită. 

În vremea asta, Muskwa o zbughi în jos pe munta 
cît îl țineau picioruşele lui scurte. În mai puţin di 
o secundă, Bruce era din nou pe urmele lui, ajutat 
de Langdon, care venea în fugă la zece pași mai îna; 
poi. Deodată, Muskwa coti atît de brusc, încît Bruce, 
care venea cu mare repeziciune la vale, nu s-a mă 
putut opri decît la vreo treizeci-patruzeci de paşi mai, 
jos de el, şi atunci numai după ce lunganul de mun: 
tean s-a trîntit jos cît era de lung, proptindu-și zdra 
vän, în pămîntul moale, călcîiele, mîinile, coatele ş 
umerii, 

Langdon însă reuşise să-și schimbe direcţia |; 
timp și-l urmărea acum pe ursuleţ îndeaproape. Vă: 
zînd că Muskwa încearcă să cotească din nou, se 
aruncă cu faţa la pămînt şi cu cămașa întinsă ; cînd) 
s-a ridicat, obrajii îi erau numai zgiîrieturi şi scuip 
de mama focului, limpezindu-și gura de noroi şi 
pietriș. 

Din nenorocire pentru Muskwa, a doua cotitură 
l-a adus drept între picioarele lui Bruce şi, înainte 
ca să-l poată evita cu o întoarcere, s-a trezit învăluii 
dintr-o dată într-un întuneric care-l sufoca, în timp 
ce deasupra lui răsuna un chiot drăcese şi trium- 
tător : 

— L-am prins! strigă Bruce. 

În cămașa care-l acoperea, Muskwa zgiria, muşc 
şi mîrîia, dindu-i serios de furcă lui Bruce, pînă 
cînd Langdon sosi cu cea de-a doua cămașă. Îl înfă- 
şură la iuțeală ca pe un papoose!, cu picioarele şi 
trupul legate atit de strîns, încît nu mai putea face 
nici o mişcare. Numai capul, singura parte care se 
mai vedea din el și care se mai bucura de oarecare 
libertate, îi rămăsese descoperit. Avea o înfățișare 
așa de înspăimîntată și arăta atît de caraghios încît, 
un minut sau două, Langdon şi Bruce, uitîndu-și de- 
zamăgirea și paguba din ziua aceea, riseră cu hohote. 


1 Copil mic de indian din America de Nord. (n.t.) 


După aceea s-au așezat jos, de o parte şi de alta a 
lui Muskwa, şi, umplîndu-și pipele cu tutun, le-au 
aprins. Bietul ursuleţ nu se simțea în stare nici 
măcar să protesteze. 

— Grozavi vînători mai sîntem şi noi! zise 
Langdon. Am plecat după un grizzly şi ne-am ales 
cu ăsta! 

Privi cercetător spre pachetul de cîrpe și noduri. 
Dintre legături, Muskwa îl fixa cu atîta atenţie și 
seriozitate, încît Langdon rămase pentru un moment 
mut de uimire ; apoi, scoțîndu-și încetișor pipa din 
gură, a întins mîna. 

— Hai, micuţule, puiule — îl dezmierdă el cu 
blîndeţe. 

Muskwa îşi ciuli urechiușele. Ochii îi străluceau 
ca sticla. Mai la o parte, Bruce zîmbea drăceşte, aş- 
teptînd cu satisfacție deznodămîntul pe care-l cu- 
noştea dinainte. 

— Așa-i că tu nu muşti, mititelule ?... Tu ești un 
puişor blînd și drăguţ, da, da, şi ştii că nu vrem să-ţi 
facem nici un rău... 

În clipa următoare, un țipăt sălbatic făcu să ră- 
sune munţii, căci dinţișorii lui Muskwa, ascuţiţi ca 
acele, se înfipseseră în degetele lui Langdon. 

Urletele de veselie ale lui Bruce ar fi fost în stare 
să înspăimînte vînatul şi la o distanţă de o milă 
în jur. 

— Ptiu, drace împieliţat! icni Langdon, apoi, 
sugîndu-şi degetul rănit, se porni să rîdă alături de 
Bruce. Al dracului mai e, nici n-ai fi zis că-i așa de 
fioros — adăugă el. O să-l botez Balaurul, Bruce. 
Pe cinstea mea că un pui de urs ca ăsta mi-am 
dorit eu de cînd am venit prima oară în munţi. 
O să-l iau cu mine acasă. Așa-i că are o mutră 
nostimă ? 

Muskwa întoarse capul, singura parte mobi 
din trupul lui înfăşat ţeapăn, ca o mumie, şi-l cer- 
cetă pe Bruce. 


1 


Langdon se sculase în picioare și privea înapoi, 
spre creste. Faţa îi devenise împietrită şi aspră. 

— Patru cîini — zise el, ca şi cum ar fi vorbii 
cu sine însuși. Trei acolo, în vale, și unul sus, pe 
creastă. Tăcu un timp, apoi adăugă : Nu mai înţele 
nimic ; doar cîinii ăștia au încolţit în vînătoril 
noastre cincizeci de urși şi niciodată n-am pierdut 
vreunul. 

Bruce îl legă pe Muskwa cu o curea de piel 
făcîndu-și un fel de mîner de care să-l poată duci 
pe ursuleţ ca pe o găleată de apă sau ca pe o bu: 
cată de şuncă. Se ridică de jos, cu Muskwa atîrnînd 
la capătul legăturii. 

— Am alergat după un carnivor, şi un urs grizzl 
învăţat la carne este ce poate fi mai rău pe fața 
pământului cînd se luptă sau este încolţit. Cîinii 
n-au să reușească niciodată să-l ţină în loc, Jimmy, 
iar dacă nu se întunecă mai repede, o să-i pierde! 
pe toţi. Numai căderea nopții o să-i poată hotărî să 
înceteze urmărirea, dacă, bineînţeles, pînă atunci 
mai rămîne vreunul în viață. Desigur, vulpoiul ăsta 
bătrîn ne-a simţit și aș putea pune rămășag că știe 
ce l-a doborît la pămînt aici, în zăpadă. Acum 
merge întins și nu cred c-o să dăm peste el decît 
la vreo treizeci de mile dd-aici. 

După ce Langdon a adus puștile, au pornit-o 
amindoi spre vale, cu Muskwa spînzurind de 
cureaua lui Bruce. Pe platforma de stîncă pătată 
de sînge, unde Thor se răzbunase pe cfîinii care-l 
încolțiseră, Langdon s-a oprit și s-a aplecat asupra 
ogarului decapitat de grizzly. 

— E Biscuit — zise el — şi noi care credeam 
că e cel mai fricos dintre toți! Uite-i acolo pe 
Jane şi Tober, iar bătrînul Fritz zace sus pe creastă ! | 
Trei din cei mai buni cîini pe care-i aveam ! 

Bruce, care cerceta valea, îi arătă cu degetul 
“ceva, dincolo de stînci. 

— Mai e încă unul, azvirlit acolo — șopti el 
emoţionat. Jimmy, ăsta-i al cincilea ! 


Pumnii lui Langdon se strînseră cînd privi peste: 
marginea prăpastiei, şi un geamăn înăbușit îi zgudui 
pieptul. Bruce tăcea impresionat, căci îi înțelegea 
durerea. 

De acolo, de unde se aflau, se putea observa 
bine pata neagră de pe pieptul cîinelui care zăcea 
zdrobit pe stînci, la o sută de picioare sub ei; și 
numai unul singur din toată ceata — favoritul lui 
Langdon — avea un asemenea semn. 

— E Dixie — murmură el. 

Pentru prima oară simţi cum îl cuprinde un val 
de mînie și, cînd își întoarse capul de la priveliștea 
aceea grozavă, fața îi era albă ca varul. 

— Acum, Bruce, am destule motive ca să mă 
rătuiesc cu blestematul acesta de grizzly — adăugă 
el. Nici trăgîndu-mă cu cai sălbatici nu o să mă 
poţi urni de aici pînă nu-l omor. Dacă e nevoie, 
stau și pînă la iarnă. Jur c-am să-l omor, dacă n-o 
să fugă din locurile astea! 

— Nici gînd de așa ceva — zise Bruce cu con- 
vingere, pornind cu Muskwa în jos, pe potecă. 

Năucit, ursuleţul nici nu încercase măcar pînă 
acum să se revolte, socotind pierdută orice nădejăe 
de scăpare. Se străduise la un moment dat, încor- 
dîndu-și toţi mușchii corpului, să miște un picior 
sau o labă, dar se văzu înfășat mai strîns ca însăși 
mumia lui Ramses. Încetul cu încetul, îi veni însă 
în minte că și dinţii i-ar putea fi de vreun folos 
cînd, bălăbănindu-se încolo și-ncoace, s-ar întîmpla 
să atingă cu botul piciorul dușmanului. 

A aşteptat, așadar, momentul potrivit şi acesta 
s-a ivit cînd Bruce, coborînd de pe o stîncă, a făcut 
un pas mai mare. O secundă numai, corpul lui 
Muskwa s-a sprijinit pe suprafaţa ei și, cît ai clipi, 
ursuleţul își înfipse colții adînc şi zdravăn în pi- 
ciorul lunganului. 

Urletul lui Langdon, care tulburase liniştea sin- 
gurătăţilor la o milă depărtare în jur, n-a fost ni- 
mic pe lîngă cel scos de Bruce, cînd a simţit muș- 
cătura. Fusese aproape o dată și jumătate mai 


sălbatic, iar după părerea bietului Muskwa, căruia 
îi îngheţase sîngele în vine de groază, cu mult mai 
teribil chiar decît lătratul cîinilor. Cuprins d 
spaimă, a dat drumul piciorului la iuțeală, dar 
rămas uluit de mirare. 

Bipezii aceștia ciudați nu încercau în nici 
tel să se răzbune. Cel pe care-l mușcase sărei 
acum într-un picior în sus şi-n jos, cu mișcări ca: 
raghioase, în timp ce tovarășul lui, stînd jos pe-o 
piatră, se legăna înainte și-napoi, ţinîndu-se cu 
mîinile de pîntece și scoţind un hohot ciudat și 
zgomotos din gura larg deschisă pînă la urechi, 
După o vreme, primul s-a oprit din sărit şi s- 
pornit să scoată aceleaşi sunete curioase. 

Muskwa nu știa ce e acela risul, dar s-a convins 
de un lucru: sau acești monștri nu îndrăznesc să 
se lupte cu el, sau sînt făpturi paşnice, care nu-i 
vor răul. 

Cei doi vînători însă se dovediră mai prudenţi 
după această întîmplare şi, cînd au ajuns în vale, 
l-au agăţat între ei de ţeava unei puști și numai 
așa au pornit-o mai departe. Aproape se întunecase 
cînd s-au oprit într-un crîng de pirt, luminat de 
flăcările roşii ale unui foc, primul pe care îl vedea 
Muskwa. A dat cu ochii pentru prima dată și de 
cai — niște monştri înspăimîntători la vedere, mai 
mari chiar decît Thor. 

Un al treilea om, Metoosin, indianul, le ieși în 
întîmpinare, și Muskwa a fost trecut în mîinile 
lui. Apoi l-au trîntit pe o parte și, la lumina flă- 
cărilor orbitoare, unul din cei care-l prinseseră l-a 
strîns de amîndouă urechile, de-i ţiui auzul, în 
timp ce celălalt îi lega o curea în jurul gâtului, în 
chip de zgardă. Prin inelul ei au trecut o frînghie 
groasă, al cărei capăt l-au legat de un copac. 

În timpul acestei operaţii, Muskwa se opintea 
din răsputeri, străduindu-se să muște și să protes- 
teze, iar cînd s-a văzut eliberat și din strînsoarea 
cămășilor, buimăcit şi abia ţinîndu-se pe picioare, 
şi-a arătat totuși colții mici şi a mîrñit cît mai 
fioros. 


Dar, spre marea lui mirare, nici această demon: 
strație nu a avut alt efect asupra ciudatei adunări 
decît să-i facă pe toţi trei, chiar şi pe indian, să 
deschidă gurile, scoțînd împreună acel zgomot pu- 
ternic şi de neînțeles pe care-l mai auzise cînd își 
înfipsese colții în piciorul lui Bruce, acolo sus, pe 
coasta muntelui. 

Toate astea au stîrnit în capul micuţului Muskwa 
o mare nedumerire. Era năucit. 


Capitolul XV 


Muskwa răsuflă, în sfîrşit, uşurat cînd văzu ci 
cei trei oameni au plecat de lîngă el și s-au apucai 
să trebăluiască pe lîngă toc. Închipuindu-și că i se 
oferise un prilej de scăpare, începu să tragă şi să 
smucească de capătul frînghiei așa de tare, de mai: 
mai să se stranguleze. În cele din urmă, desperat, si 
lăsă păgubaș şi, ghemuindu-se la rădăcina pinului, 
examină cu atenţie tabăra fixată la treizeci di 
picioare distanţă de foc. 

Bruce se spăla pe mîini într-un lighean de 
pînză, în timp ce, alături, Langdon își ştergea fața 
cu un prosop. Ceva mai încolo, în genunchi, 
Metoosin ţinea deasupra jeraticului o frigare mare, 
în care sfiriiau niște cotlete groase de caribu, răs- 
pîndind cel mai plăcut miros din cîte gidilaseră 
vreodată nasul lui Muskwa şi tot aerul din jur 
părea încărcat de mireasma lor ademgnitoare. 

Isprăvindu-și de șters faţa, Langdon deschise o 
cutie de lapte condensat îndulcit și, vărsînd lichidul 
alb într-o tigăițţă, se îndreptă cu ea spre Muskwa. 
Ursuleţul, după ce încercase zadarnic o scăpare 
prin fugă trăgind de frînghie pînă cînd îl duru 
gîtul, căuta acum salvarea în sus și, dintr-o miș- 
care, fu în vîrful copacului, lăsîndu-l pe Langdon 
mut de uimire. De acolo începu să miriie și să 
scuipe spre omul de jos, care-i așezase liniştit tigăița | 
cu lapte atît de aproape de trunchi, încît cu greu 
s-ar fi putut să nu cadă în ea la coborire. Apoi, 
multă vreme, vînătorii nu i-au mai dat nici o aten- 
ție. Îi vedea mîncînd şi-i auzea vorbind, în timp 
ce puneau la cale o altă „campanie“ împotriva lui 
Thor. 

— După cele ce s-au întîmplat astăzi, nu ne 
mai rămîne decît să încercăm să-l prindem prin 


vicleșug — declară Bruce. Cu urmăritul s-a ispră- 
vit, Jimmy. Ne putem ţine după el așa pînă la ju- 
decata de apoi și totdeauna o să-și dea seama unde 
ne aflăm. Se opri un moment, ascultînd. E curios 
întore cîinii — zise el. Mă întreb... 

ă ochii spre Langdon. 

— Imposibil! exclamă acesta, citindu-i între- 
barea din privire. Bruce, doar nu-ți închipui că 
ursul a fost în stare să-i omoare pe toţi! 

— Eu am văzut mulţi grizzly — replică liniștit 
munteanul — dar pînă acum n-am dat încă de nici 
unul atît de șiret ca ăsta, Jimmy. A atras în cursă 
haita, ademenind-o pe platforma dintre stînci, și 
tot prin vicleșug a omorît și cîinele acela sus, pe 
creastă. E în stare să-i ducă pe toţi în vreun cotlon 
şi... Dădu din umeri cu înţeles. 

Langdon trase din nou cu urechea. 

— Dac-ar mai fi rămas vreunul în viață cînd 
s-a înserat, trebuia să fie acum de mult aici — zise 
el. Îmi pare rău, îmi pare tare rău că n-am lăsat 
cîinii acasă ! 

Bruce rise strîmb : 

— Asta-i soarta războiului, Jimmy. Doar nu te 
duci la vînătoare de grizzly cu o ceată de căţeluși, 
așa că, mai curînd sau mai tîrziu, tot trebuia să te 
aștepți să pierzi pe unii din ei. De fapt, ne-am 
ales greșit ursul, asta e; ne-a bătut. 

— Ce spui? 

— Da, ne-a bătut, şi am făcut o mare prostie 
că ne-am folosit de cîini. Dacă mai ţii încă cu tot 
dinadinsul să-l ai, lasă atunci să-l vînăm așa cum 
ştiu eu! 

Langdon încuviinţă. 

— Şi care ţi-e planul? 

— Mai întîi, cînd vînezi un grizzly, trebuie să 
mai dai încolo metodele cavalerești — începu Bruce 
— şi asta mai ales cînd ai de-a face cu unul care 
omoară. Asta, de acum și pînă cînd va hiberna, o 
să ne adulmece mirosul din orice direcţie. Te în- 
trebi cum? Foarte simplu : va face mereu ocoluri. 
Pot pune rămășag că, dacă pămîntul ar fi acoperit 


de zăpadă, ai vedea cum la fiecare șase mile se 
întoarce două înapoi; făcînd așa, poate adulmeca 
mirosul oricui l-ar urmări. Umblă în special noap- 
tea, iar ziua îşi caută loc de odihnă sus la înălțime, 
printre stînci. Dacă mai ai chef să tragi cu pușca, 
nu-s decît două lucruri de făcut, şi cel mai bun 
dintre ele e totuși să plecăm şi să căutăm alţi urşi. 

— Pentru nimic în lume, Bruce! Aşa că mai 
bine spune odată cum crezi că putem pune mîna 
pe el. 

Munteanul tăcu un timp, înainte de a răspunde. 

— Acum ne-am lămurit destul de bine asupra 
ținutului în care trăieşte — zise el. Începe de ia 
prima trecătoare peste care am venit şi se termină 
cam prin locul pe unde am pătruns în valea asta. 
În total, vreo douăzeci și cinci de mile. Ursul însă 
nu va ajunge nici pînă la munţii dinspre apusul 
văii acesteia şi nici pînă la cei din răsăritul celei- 
lalte văi, ci va continua cu îndărătnicie să se învîr- 
tească în cerc, atîta timp cît ne va simţi pe urmele 
lui. Fără îndoială că acum e de partea cealaltă a 
muntelui și se îndreaptă spre miazăzi. Noi o să 
rămînem pe loc vreo cîteva zile, apoi îl pornim pe 
Metoosin prin valea cealaltă, cu câinii, dacă a mai 
rămas vreunul, şi, în același timp, o luăm și noi 
spre sud, prin valea asta. Unul din noi va ţine 
pantele, iar celălalt fundul văii; vom merge însă 
foarte încet. Ai înţeles ? Ursul n-o să-şi părăsească 
de bună voie domeniul, așa că Metoosin trebuie cu 
orice preţ să-l aducă spre noi. Îl lăsăm pe el să-l 
hăituiască, iar noi stăm la pîndă; nu se poate ca 
ursul, trecînd pe aici, măcar unul să n-aibă vreme 
să tragă. 

— Planul pare bun — încuviință Langdon. De 
altfel, mi-am cam nenorocit genunchiul şi mi-ar con- 
veni să stau cîteva zile să-l îngrijesc. 

Nu-şi termină bine vorba cînd, deodată, sforăitul 
speriat al unui cal ce păştea în poiană şi zornăitul 
lanţului cu care era priponit i-au făcut pe amîndoi 
să sară în picioare. 


— Utim —  şopti Metoosin, arătîndu-și faţa 
smeadă în bătaia focului. 

— Ai dreptate, cîinii — zise Bruce și şuieră 
încetișor. 

Se auzi o mișcare în tufișurile din apropiere, 
apoi imediat doi cîini apărură în lumina flăcărilor. 
Se strecurară aproape tirîndu-se pe burtă, și pe 
cînd se culcau la picioarele vînătorilor, un al treilea 
şi un al patrulea li se alăturară. 

Nu mai era haita care plecase dimineaţă; cu 
coastele supte şi blana pleoştită, arătau morţi de 
oboseală și ştiau că fuseseră învinși. Agresivitatea 
le dispăruse și arătau ca bătuți. 

Un al cincilea apăru, șchiopătînd, din beznă, 
tirîndu-şi laba ruptă. Unul din ceilalți avea capul 
şi gîtul roşii de sînge, dar toți stăteau umiliţi, pe 
burtă, parcă în așteptarea pedepsei. 

„Am dat greș — spunea atitudinea lor. Sîntem 
întrînți şi doar atîția am mai rămas din cîți am 
fost.“ 

Muţi, Bruce şi Langdon se uitau la ei. Ascultau 
întunericul, așteptînd. Nici un altul însă nu s-a 
mai arătat. Se priviră tăcuţi. 

— Au pierit, așadar, încă doi — zise Langdon. 

Bruce se sculă să caute curelele cîinilor în ba- 
gajele care stăteau grămadă. 

Sus, în copac, Muskwa tremura tot. Numai la 
cîțiva paşi de el revedea hoarda cu colți albi care-l 
fugărise pe Thor şi-l silise pe el să se refugieze 
în crăpătura stîncii. De oameni nu-i mai era chiar 
aşa de frică, căci nu încercaseră să-i facă nici un 
rău. Nu-l mai treceau fiori și nici nu mai mîrîia 
cînd vreunul din ei îi trecea prin apropiere. Cu 
cîinii însă era altceva. Aceşti monștri se luptaseră 
cu Thor şi probabil că-l învinseseră, deoarece ma- 
rele grizzly fugise. 

Pomul de care fusese legat Muskwa era, de fapt, 
un copăcel nu prea înalt, aşa că acolo, în furca 
dintre cele două crengi în care se așezase ca-ntr-o 
şa, ursuleţul se afla la o distanţă de cel mult cinci 
picioare de pămînt. Din cauza asta, cînd Metoosin 


trecu cu unul din cîini pe lîngă el, copoiul îl zări 
şi, dintr-un salt, smulgiînd cureaua din mîna india; 
nului, ajunse pînă aproape de Muskwa. Se pregătea 
să sară din nou cînd, înfuriat, Langdon se repez 
strigînd. Prinse cîinele de zgardă şi, după ce-i trase 
un toc de bătaie cu capătul curelei, îl trase după el 

Acum Muskwa nu mai înţelegea chiar nimic. 
Va să zică, omul îl salvase. Bătuse monstrul cu gura. 
roşie și colţi albi și-i dusese pe toţi ceilalți cît mai 
departe, legîndu-i bine cu frînghii. 

La întoarcere, Langdon se opri lîngă copac şi-i 
vorbi, iar ursulețul a îngăduit ca mîna omului să 
se apropie pînă la şase degete de el şi n-a încercat 
ă-l muşte. Apoi, pe neașteptate, l-a cuprins o în- 
iorare ciudată, În timp ce-și întorsese puţin capul, 
Langdon îi pusese cu îndrăzneală mîna pe spate, 
mângîindu-i blana ; atingerea nu i-a făcut nici un 
rău! Nicicînd mama lui nu-l atinsese cu laba atît 
de blînd! În cele zece minute cît a stat lîngă el, 
Langdon l-a mîngîiat de cîteva ori, iar dacă la în- 
ceput Muskwa şi-a arătat totuși colții, fără să-l 
miîriie, încetul cu încetul n-a mai făcut nici asta, 

În cele din urmă, Langdon s-a dus să-i aducă 
o bucată de carne crudă de caribu și i-a pus-o sub 
nas. Văzind însă că Muskwa, în ciuda mirosului, 
se dă îndărăt, i-o lăsă lîngă tigaie, la rădcina co- 
pacului, şi se întoarse lîngă Bruce, care fuma. 

— În două zile o să-mi mănînce din palmă -— 
zise el. 

Peste puţin timp, în tabără s-a aşternut liniștea. 
Langdon, Bruce şi indianul, întăşurați în pături, 
adormiseră de mult. Focul păli încetul cu încetul, 
doar un singur buştean ardea mocnit, scăpărînd 
cîte o scînteie singuratică. O bufniță strigă tîn- 
guitor din adîncul pădurii.  Murmurul văii și al 
înălțimilor umplea pacea nopţii, străjuită de pil- 
pîirea îndepărtată a stelelor.. Undeva departe, Mus- 
kwa auzi o stîncă prăvălindu-se în vale de pe 
coasta muntelui. 

Acum nu mai avea de ce să-i fie frică. Totul, 
în afară de el, era cuprins de amorţirea somnului. 


Cu multă băgare de seamă începu să coboare din 
copac. Cum se văzu aproape de pămînt, îşi dădu 
bruse drumul, căzînd pe jumătate în tigăiţa cu 
lapte condensat, din care stropi mari îi săriră pe 
față. Fără să-şi dea seama, scoase limba și-și linse 
botul. Substanţa dulce şi lipicioasă de pe faţă l-a 
umplut deodată de o plăcere cu totul neașteptată 
și s-a tot lins aşa vreun sfert de ceas. Apoi, ca și 
cum i se relevase secretul acestei ambrozii deli- 
cioase, își fixă cu lăcomie ochișorii asupra tigăiţei. 
Se apropie de ea cu multă băgare de seamă, 
luîndu-și adevărate măsuri strategice. La început, 
îi dădu doar tîrcoale mari de o parte și de alta, cu 
toți muşchii încordați, gata să sară cu iuţeală îna- 
poi, dacă lucrul acela necunoscut s-ar fi năpustit 
asupra lui. Atinse ușurel cu botul mîncarea deli- 
cioasă și groasă ca smîntîna, şi din clipa aceea nu 
și-a mai ridicat capul din tigăiță pînă cînd n-a lins 
totul pînă la ultimul strop. 

Laptele condensat a fost factorul principal al 
îmbiînzirii lui Muskwa. Era tocmai veriga care 
lipsea şi care lega unele lucruri în căpșorul lui 
ager. Acum ştia că aceeaşi mînă care-l mîngiiase 
atit de blind așezase și mîncarea asta minunată și 
ciudată la rădăcina copacului și că tot aceeaşi mînă 
îi oferise şi carnea de caribu. De ea nu s-a atins, 
în schimb a lins interiorul tigăii pînă cînd a stră- 
lucit ca oglinda în lumina stelelor. 

Cu tot laptele însă, dorea grozav să scape, dar 
de data aceasta eforturile lui n-au mai fost chiar 
aşa de furioase și necugetate ca mai înainte. Ex- 
perienţa îl învățase că era zadarnic să sară şi să 
tragă de capătul frînghiei. Se apucă, așadar, s-o 
roadă, și poate că, dac-ar fi ros-o tot în același 
loc, şi-ar fi recăpătat libertatea chiar înainte de 
ivirea zorilor. Din păcate însă, fălcile-i oboseau 
cumplit de repede şi cînd, după o scurtă odihnă, 
o lua de la cap, nimerea aproape totdeauna în alt 
loc al frînghiei. Pe la miezul nopţii ajunse să-l 
doară atît de rău gingiile, încît renunţă cu totul să 
mai facă vreo încercare. 


Ghemuit lîngă copac, gata să se caţăre pe el la 
cel mai mic semnal de alarmă şi fără să mai în: 
chidă ochii măcar o singură dată în timpul nopții, 
ursuleţul aşteptă ivirea dimineţii. Nu-i mai era aşa 
de frică cum îi fusese cu o zi înainte, dar se simței 
singur și părăsit. li lipsea Thor şi de dorul lui ge: 
mea încet, neștiut de nimeni, nici chiar de oamenii 
care se odihneau la o mică distanţă ; şi poate că n 
l-ar fi auzit chiar dac-ar fi fost treji. Pînă și pe 
Pipoonaskoos l-ar fi primit cu bucurie dacă s-ar fi 
ivit în clipa aceea. 

De cum se făcu ziuă, Metoosin se sculă primul 
din aşternut şi făcu focul ca de obicei. Între timp. 
se treziră şi ceilalţi doi, iar Langdon, după ce se: 
îmbrăcă, se grăbi să-i facă o vizită lui Muskwa. 
Găsind tigăița strălucind de curăţenie, se întoarse: 
s-o arate și celorlalţi, radiind de bucurie. 

Căţărat în furca copacului, Muskwa se lăsă din 
nou mîngiiat de Langdon, care scoase, apoi, dintr-o. 
traistă de piele de vacă, o altă cutie și o deschise 
chiar sub nasul lui Muskwa. Acesta putu astfel 
să-l vadă turnînd în tigaie lichidul alb şi cremos. 
Cum isprăvi, i-o întinse aşa de aproape ursuleţului, 
încît laptele îi mînji botul. Simţindu-i din nou. 
gustul, Muskwa nu se mai putu stăpîni şi, în mai 
puţin de cinci minute, era deja cu capul vîrît pînă 
la urechi în tigaia ţinută de Langdon. Dar cîni 
Bruce se apropie să vadă şi el ce se petrece, ursu- 
leţul își arătă colții, mîrîind. 

— Urşii se îmblînzese mai repede decît ciinii, 
Jimmy — îi dădu lămurire Bruce ceva mai tîrziu, 
pe cînd își luau masa de dimineaţă. Ai să vezi că 
în cîteva zile o să se țină după tine peste tot, ca 
un cățeluș. 

— Zău dacă n-am şi început să-l iubesc pe 
micuțul ăsta ! mărturisi Langdon. Ia mai spune-mi 
o dată cum era povestea aceea cu urşii lui Ja- 
meson ? 

— Care? Jameson din districtul Kootenay? 
întrebă Bruce. Apăi ăsta a fost un adevărat pustnic. 
Nu cobora din munţi decît cel mult de două ori 


pe an și atunci doar ca să-şi mai facă rost de ceva 
alimente. Îmblînzise niște urşi grizzly. Ani de zile 
a avut unul mare cît amicul pe care-l urmărim. Îl 
prinsese de mic și cînd l-am văzut eu cîntărea, 
cred, vreo mie de pfunzi. Se ţinea de Jameson ori- 
unde se ducea, așa, ca un cîine. Îl lua cu el chiar 
la vînătoare şi dormeau împreună lîngă același foc. 
Jameson ăsta iubea urșii. Niciodată n-a omorît 
vreunul. 

Langdon căzu pe gînduri. 

— Şi eu încep să-i iubesc, Bruce. Nu ştiu exact 
de ce, dar e ceva în ei care te face să-i îndrăgești. 
După ce vom pune mîna pe acest ucigaș de cîini 
pe care-l urmărim, sînt hotărît să nu mai împuşe 
mulţi, ba poate chiar nici unul. Îmi vine aproape 
să cred că ăsta va fi ultimul. Deodată strînse 
pumnii și adăugă furios: Şi cînd te gindești că ru 
este nici o provincie în toată Canada... ba nici 
chiar în America de Nord, în care să existe res- 
tricţii sau să fie oprită din timp în timp vînătoarea 
de urși! E o rușine, Bruce! Li s-a pus eticheta de 
animale nefolositoare şi acum pot fi exterminați 
oricînd. Îi poţi scoate chiar din vizuina lor, cu pui 
cu tot, şi... naiba să mă ia... am fost în stare să dau 
şi eu o mînă de ajutor la o asemenea faptă! Sîn- 
tem nişte fiare, Bruce. Uneori mă gîndesc că e o 
crimă pentru un om să poarte pușcă. Cu toate astea, 
după cum vezi, continui să ucid. 

— Asta ne e înnăscut în sînge — rise Bruce 
fără înţelegere. 

— Și asta ni se trage din pornirile animalice 
ale făpturii noastre — cugetă Langdon. La urma 
urmei, nici măcar de noi înşine nu avem înţelegere 
şi milă, de vreme ce permitem ca generaţii întregi 
moară în războaie. Hei! Da’ ce naiba a păţit 
ursulețul ? 

Muskwa căzuse, între timp, din furcă de partea 
cealaltă a copacului și acum se bălăbănea spînzu- 
rat, ca victima de frînghia călăului. Dintr-o sări- 
tură, Langdon a fost lîngă el, l-a apucat fără frică 
æu mîinile goale şi l-a trecut înapoi peste creangă, 


așezîndu-l jos pe pămînt. De data aceasta, Muskwa 
n-a mai încercat să-l muşte, ba nici măcar n-i 
miîriit. 

În restul zilei, Bruce și Metoosin lipsiră din 
tabără, mergînd spre apus, în cercetarea locurilor 
de peste munte. Langdon a rămas singur, să-i 
caute de genunchiul zdrelit în ziua precedentă, şi 
îşi petrecu aproape tot timpul în tovărăşia lui 
Muskwa. Pe la prînz, a mai deschis o cutie di 
sirop şi s-a amuzat văzîndu-l pe ursuleţ cum se 


Dacă s-ar fi așezat jos, fără îndoială că Muskwi 
i s-ar fi urcat şi pe genunchi, numai să ajungă. 
la sirop. 

La virsta lui, încrederea și afecțiunea se cîștigă 
uşor şi, întocmai ca puiului de om, ursuleţului îi 
place laptele, îi plac dulciurile şi-i place să se 
ghemuiască, alintîndu-se, lingă orice ființă care-i. 
bună cu el. Este cea mai drăgălașă făptură cu patru 
picioare — rotundă, moale, pufoasă și așa de nos- 
umă, încît împrăştie buna dispoziţie la toţi cei din 
jur. De altfel, chiar și Langdon s-a putut convinge 
de acest fapt, căci de mai multe ori în cursul zilei 
a rîs pînă i-au dat lacrimile. Îl amuza mai ales. 
să-l vadă pe Muskwa cum se căznea să i se cațăre 
pe picior ca să ajungă la farfuria cu sirop. Ursu- 
leţul devenise nebun după licoarea asta dulce. Nu-și 
amintea ca maică-sa să-i fi dat vreodată ceva ase- 
mănător, iar cît priveşte pe Thor, el nu făcuse. 
niciodată rost de ceva mai bun decît peștele, | 

Tîrziu, către sfîrşitul după-amiezii, Langdon dez- 
legă frînghia lui Muskwa şi porni cu el la plim- 
bare, spre pîrîu. Luase însă și farfuria cu sirop şi, 
la fiecare cîţiva yarzi, se oprea, lăsindu-l pe ursuleț 
să guste din conţinutul ei. După ce-a făcut așa 
vreo jumătate de oră, dădu la urmă drumul frîn- 
Shiei şi o porni înapoi spre tabără. Şi iată că 
Muskwa l-a urmat ! 


A fost un adevărat triumf, şi în privirea lui 
Langdon sclipi un fior de plăcere, pe care viaţa 
în mijlocul naturii nu i-l mai oferise niciodată 
pînă acum. 

Se făcuse tîrziu cînd Metoosin apăru din nou 
în tabără, mirat că Bruce nu venise încă. Mai trecu 
o oră, în care timp se apucaseră să facă focul şi să 
mănînce, cînd se ivi şi Bruce, ducînd în spate ceva 
ce se legăna. Trecînd pe lîngă Muskwa, care se 
ascunsese în dosul copacului, zvîrli povara şi se 
apropie de foc. 

— O piele cum e catifeaua şi ceva carne pentru 
— zise el. L-am împușcat cu pistolul. 

Apoi se așeză jos și începu să mănînce. 

Puțin mai tirziu, Muskwa se apropie cu pru- 
dență de corpul care zăcea grămădit la ciţiva pași 
de el. Îl mirosi şi un fior ciudat îl străbătu. Gemu 
încetișor, vîrîndu-și nasul în blana moale, caldă 
încă. Şi-o bună bucată de vreme rămase neclintit 
și tăcut. 

Ceea ce adusese Bruce în tabără și zvirlise la 
rădăcina copacului era leșul micuţului  Pipoo- 
naskoos ! 


cîi 

În noaptea aceea, Muskwa simţi și mai mult t 
cum îl apasă singurătatea. Bruce şi Metoosin se 
culcaseră devreme, frînți de oboseală după urcușuli 
anevoios al muntelui, iar Langdon făcu întocmai, 
lăsîndu-l pe Pipoonaskoos acolo unde-l aruncase 
lunganul. 

După descoperirea care făcuse să-i bată inima 
așa de tare, Muskwa a rămas nemișcat în loc. Nu 
ştia ce-i moartea şi nu-i cunoștea încă chipul. Pe 
Pipoonaskoos îl simțea atît de cald și de moale... 
desigur că în curînd avea să se scoale, numai că 
de data asta era hotărît să nu-l mai necăjească şi 
să nu se mai lupte cu el. 

Liniştea se aşternuse din nou peste fire şi stelele 
împînziseră cerul deasupra ultimelor pîlpiiri ale 
focului, dar Pipoonaskoos rămase tot așa de ne- 
clintit. Ușurel, Muskwa îl mirosi și-l trase de părul 
moale ca mătasea, gemînd încetișor de parcă i-ar 
fi spus: 

— Îţi făgăduiesc, Pipoonaskoos, că nu mă mai 
bat cu tine, numai scoală-te și hai să fim prieteni ! 

Pipoonaskoos însă nu s-a mișcat. În cele din 
urmă, Muskwa pierdu. nădejdea să-l mai poată 
trezi. Rămase scîncind multă vreme lingă micul 
şi grăsuţul lui duşman din pajiştea cea verde, ca 
şi cum i-ar fi cerut iertare pentru cît rău îi făcuse, 
fugărindu-l. Se cuibări lîngă el şi adormi. 

A doua zi dimineaţa, sculîndu-se primul, Lang- 
don s-a dus să vadă ce face ursuleţul. Dar n-a ajuns 
bine lîngă el, cînd s-a oprit încremenit. Un minut 
a stat așa, simțind cum i se ridică un nod în gît. 
Muskwa și Pipoonaskoos dormeau ghemuiţi unul 
în altul, de parcă amândoi ar fi fost vii şi, ca din 


întîmplare, o lăbuţă a ursuleţului mort îl îmbră- 
țişase pe Muskwa. 

Tăcut, Langdon se întoarse şi, aproape imediat, 
reveni împreună cu Bruce, încă somnoros şi fre- 
cîndu-se la ochi. Acesta privi şi el scena fără să 
spună nimic, apoi se uitară unul la altul. 

— Carne pentru cîini — șopti Langdon; l-ai 
adus, așadar, aici, ca să-l dai la cîini, Bruce! 

Munteanul n-a răspuns... şi în ceasurile care 
urmară n-au mai schimbat nici o vorbă. 

Și Pipoonaskoos, în loc să fie jupuit și dat cîi- 
nilor, a fost dus de Metoosin și aşezat într-o groapă 
pe care a acoperit-o cu nisip şi pietre, jos, lîngă 
pîrîu. i 

Atita doar au mai putut face Langdon şi Bruce 
pentru bietul Pipoonaskoos. 

În ziua aceea, Metoosin și Bruce au trecut iar 
muntele. Lunganul adusese în ajun bucăţi de cuarţ 
în care se găseau urme sigure de aur şi acum se 
reîntorceau cu cele necesare pentru prospectat. 

Rămas singur în tabără, Langdon continuă să-i 
facă educaţia lui Muskwa. De cîteva ori l-a adus 
şi lîngă cîini, iar cînd aceştia se porneau să miîrîie 
trăgînd de curele, îi bătea cu biciul pînă ce, cu 
mintea lor ageră, au priceput că, deşi Muskwa era 
urs, nu aveau voie să-i facă nici un rău. După- 
amiază, i-a scos frînghia şi l-a lăsat liber, şi cînd 
a fost să-l lege din nou, l-ə. prins fără nici o 
greutate, 

Bruce şi indianul au explorat valea dinspre 
apus timp de încă două zile, convingîndu-se, în 
cele din urmă, că ceea ce găsiseră erau doar bucăţi 
izolate, aduse de ape, din care în nici un caz n-ar 
fi putut să se îmbogăţească. 

Cam în a patra noapte se lăsase un frig cum- 
plit şi cerul se acoperise de nori groși. Langdon îl 
luă pe Muskwa să doarmă cu el. Se aștepta la oare- 
cari dificultăţi, dar ursuleţul stătu liniștit ca o 
pisicuţă şi, după ce s-a cuibărit bine, nu s-a mai 
mişcat pînă dimineața. O parte din noapte, Lang- 


don a dormit cu mîna trecută peste trupul moale 
şi cald al lui Muskwa. | 

După părerea lui Bruce, sosise momentul să 
pornească în urmărirea lui Thor, dar cum pe Lang: 
don îl durea încă genunchiul destul de tare, își 
schimbară planul. Langdon n-ar fi fost acum cu 
nici un chip în stare să meargă pe jos mai mult de 
un sfert de milă fără oprire, iar de continuat vină- 
toarea călare nici nu putea fi vorba, deoarece pozi- 
ţia pe care trebuia s-o ia în şa îi provoca dureri 
cumplite, 

— Ce-o să fie dacă mai întîrziem cîteva zile! 
îl consolă Bruce. Nici o pagubă. Dacă îl lăsăm în 
pace mai mult timp, va fi cu atît mai puţin 
prudent, 

* Următoarele trei zile nu s-au scurs însă fără 
folos şi plăcere pentru Langdon. Învăță de la 
Muskwa o seamă de lucruri despre urși și mai ales 
despre puii lor, pe care altfel nu le-ar fi știut poate 
niciodată, și îmbogăţi carnetul cu alte nenumă- 
rate însemnări. 

Cum cîinii fuseseră legați într-un crîng, la vreo 
trei sute de yarzi depărtare de tabără, reuși în- 
cetul cu încetul să-l lase pe ursuleţ complet liber. 
Muskwa nu încercă să fugă și-și dădu seama foarte 
repede că, atît Bruce, cît şi Metoosin îi erau prie- 
teni. Totuşi, singurul om după care se ţinea era 
tot Langdon. 

În zorii celei de-a opta zi de la hăituirea lui 
Thor, Bruce şi Metoosin au pornit călare, urmaţi 
de cîini, către valea dinspre răsărit. Indianul tre- 
buia să aibă un avans de douăzeci şi patru de ore. 
Bruce urma să se întoarcă la tabără în aceeaşi du- 
pă-amiază, după cum plănuise, ca a doua zi, îm- 
preună cu Langdon, să înceapă vînătoarea din susul 
văii. Era o dimineaţă minunată și liniştită, înfio- 
rată din cînd în cînd de o adiere răcoroasă ce venea 

nspre nord-est. Pe la ora nouă, Langdon îl legă 
e Muskwa de copac, puse șaua pe cal şi o porni 
călare pe vale, în jos. N-avea de gînd să vîneze. 
Dorea doar să guste iar bucuria simplă de a călări 


și respira cu faţa în bătaia vîntului, contemplind 
măreţia munţilor. După ce merse vreo patru mile 
spre nord, dădu de un povîrniș întins și puţin în- 
clinat, care ducea spre apus, peste munte. Curios 
să vadă ce va găsi în valea cealaltă, şi cum ge- 
nunchiul nu-l mai durea, a luat-o în sus, mergînd 
în zigzag cam o jumătate de oră, pînă ce ajunse 
aproape de vîrf. Îl mai despărțea de el doar o 
pantă atît de abruptă, încît descălecă şi continuă 
drumul pe jos. Sus, pe culme, îl aştepta o pajiște 
întinsă, mărginită în părţi de pereţi goi de stîncă 
ce păreau despicaţi din imensitatea muntelui. Pajiș- 
tea se termina brusc la vreun sfert de milă în faţa ' 
lui, coborînd în pantă spre valea u dorea să 
ajungă, iar cam pe la jumătatea distan 
dădu de o depresiune ascunsă vederii, 
ginea ei, se trînti repede la pămînt și aos Moi 
clipe nemișcat, ca o stană de piatră, Apoi, înce- 
tişor, își ridică capul. 

În faţă, la vreo sută de yarzi, o turmă de capre 
se adunase în jurul unui ochi de apă. Erau mai 
mult de treizeci, majoritatea mame cu iezii lor, iar 
printre ele doar doi țapi. Langdon rămase acolo cam 
jumătate de oră nemișcat, observiîndu-le. La un 
moment dat, văzu cum o capră se îndreaptă spre 
coasta muntelui cu doi iezi după ea, apoi încă una, 
și înțelegînd că întreaga ceată se pregătește de ple- 
care, sări în picioare și alergă cît putu de repede 
spre ele. La apariţia lui neașteptată, capre, ţapi 
şi iezi au rămas încremeniţi pe loc. Stăteau ca pa- 
ralizate, neștiind ce să facă, uitindu-se ţintă la 
Langdon care, între timp, parcursese deja jumătate 
din distanţă. Apoi, părînd că şi-au revenit dintr-o 
dată din uimire, o porniră într-o goană nebună, 
cuprinse de panică, spre coasta muntelui celui mai 
apropiat. Zgomotul copitelor răsuna pe muchi: 
povîrnișului, şi încă vreo jumătate de oră Lan, 
don mai auzi bubuitul surd al pietrelor ce se des- 
prindeau de sus, din munte, sub pașii lor grăbiţi, 
apoi din nou le zări, dispărînd, ca niște puncte albe, 
la orizont. 


Porni mai departe și, după puţin timp, cuprinse 
cu privirea toată valea cealaltă. Doar spre miazăzi. 
vederea îi era mărginită de umărul unei stînci din 
apropiere, ce ieșea mult în afară. Cum nu era prea 
înaltă, se hotărî să se caţăre pe ea şi aproape 
ajunsese în vîrf cînd, împiedicîndu-se de o piatră, 
căzu scăpînd pușca din mînă, care se izbi cu putere 
de stîncă. Dacă Langdon n-a păţit mare lucru, ci 
s-a ales doar cu o durere uşoară la genunchiul rănit, 
puşca însă se stricase. Îi sfărîmase patul chiar 
lîngă încărcător și cînd a încercat s-o apuce cu 
mîna, s-a frînt în două. Totuși, întîmplarea nu l-a 
supărat prea tare și nici nu l-a indispus, cum s-ar 
fi putut întîmpla într-o altfel de împrejurare, 
deoarece mai avea în echipament încă două de 
rezervă. Își continuă urcușul pînă dădu peste o 
brînă largă şi netedă, care înconjura pintenul de 
gresie al muntelui şi se termina la vreo sută de 
picioare mai încolo, în fața unui perete vertical de 
stîncă. Din locul unde se afla, i se deschidea o ve- 

ere minunată asupra întregului ținut, în toată în- 
nderea lui către sud, de-a lungul celor două lan- 
turi de munţi. 

Se așeză jos, îşi scoase pipa și, trăgînd din ea, 
rămase în contemplarea încîntătoarei privelişti, 
bucurîndu-se de cîteva clipe de odihnă. 

Vedea, prin binoclu întinsele ţinuturi ce pînă la 
mari distanțe păreau necălcate de picior omenesc. 

O ceată de caribu înainta încet de-a curmezișul 
văii “către pantele înverzite dinspre apus, la o ju- 
mătate de milă depărtare. Aripile potîrnichilor lu 
ceau în lumina soarelui, iar după un timp zări o 
turmă de oi păscînd pe o coastă înverzită, cam la o 
distanţă de două mile. 

Se întreba cîte văi tot aşa de frumoase se mai 
ascundeau în cuprinsul imens al munţilor cana- 
dieni, întinși pe o distanță de trei sute de mile de 
la mare pînă în prerie şi pe o mie de mile de la 
nord la sud. Se gîndea la sutele sau poate miile de 
văi ce tăinuiau fiecare o întreagă lume — o lume 


cu viața ei proprie, cu lacurile, cu rîurile şi pădu- 
rile ei, cu bucuriile şi tragediile ei. 

Același murmur dulce și aceeaşi lumină blîndă 
a soarelui le umplea deopotrivă, şi totuşi cît de 
diferite erau fiecare una de alta! Alți urși rătă- 
ceau pe povîrnișurile pe care abia le zărea cu ochiul 
liber, departe, spre apus şi miazănoapte. Era o îm- 
părăţie nouă şi misterioasă, care se cufunda în 
adîncul munţilor, promițătoare şi tainică, iar Lang- 
don o privea cuprins de încîntare. Era încredințat 
că, pentru el, aceste văi n-aveau să îmbătrinească 
niciodată; că toată viața are să le colinde, rătă- 
cind dintr-una în alta, fiecare dezvăluindu-i un 
farmec nou, secrete ce așteptau să fie cunoscute 
şi o viaţă proprie, din care puteai învăţa atitea. I 
se păreau aproape de nepătruns, enigmatice ca 
viaţa însăşi, ascunzîndu-şi comorile, murmurînd 
mereu acelaşi cîntec de-a lungul veacurilor, dînd 
naştere la mii de vieți şi cerînd altele în șchimb. 

Privind încîntat la frumuseţea din jur, scăldată 
în lumina bogată a soarelui, se tot întreba care a 
putut fi oare istoria acestui loc și în cîte volume 
s-ar cuprinde, dacă văii i-ar fi fi dat să poată 
povesti. + 

întîi, i-ar fi șoptit despre zbuciumul pămîntului 
ce se năștea, despre lupta crîncenă a oceanelor cu 
uscatul, de acea vreme ciudată cînd întuneric nu 
exista, ci numai veşnica lumină ; cînd monștri fan- 
tastici şi înspăimîntători stăpîneau malurile rîului 
la care acum se adăpau blinzii caribu, iar arătări 
cu aripi uriașe, jumătate păsări, jumătate fiare, 
brăzdau cerul unde vedea acum planînd un vultur. 

I-ar mai fi povestit, apoi, despre marea schim- 
bare, despre clipa teribilă cînd pămîntul s-a aplecat 
pe axa lui și s-a făcut noapte, cînd lumea tropicelor 
a fost acoperită de ghețuri și alte făpturi s-au ivit 
în locul celor de odinioară. 

Apoi, gîndi Langdon, a mai trecut încă foarte 
multă vreme pînă cînd primul urs a venit să în- 
locuiască mamutul, mastodontul şi alte asemenea 
fiare monstruoase. Acel urs dintîi a fost străbunul 


uriaşului grizzly de acum, pe care el și Bruce plă- 
nuiseră să-l ucidă în ziua următoare. 
Adînc cufundat în gîndurile sale, Langdon n- 
auzit zgomotul din spatele lui. La un moment da 
însă, ceva îl făcu să tresară. Avea, parcă, senzai 
ciudată că unul din monștrii pe care închipui! 
lui şi-i plăsmuise ar fi răsuflat adînc, chiar lîn 
el. Se întoarse încet şi, în clipa următoare, simţi e 
inima i se oprește în loc, făcînd să-i îngheţe sîngel 
în vine. 
Cam la cincisprezece picioare în spatele lui 
tăindu-i drumul, cu fălcile enorme deschise și mi 
cîndu-și domol capul dintr-o parte într-alta, stăti 
Thor, stăpînul munţilor, privindu-și fix dușman! 
prins în cursă. K 
Instinctiv, Langdon strînse pentru o clipă în 
miîini carabina sfărîmată şi înțelese că este pierdut, 


| 
| 

Un sunet nearticulat și gituit, care nu mai avea 
nimic omenesc, a fost tot ce a putut ieşi de pe 
buzele lui Langdon cînd întilni privirea fixă a 
uriașului grizzly, iar cele cîteva secunde care au 
urmat i s-au părut o veșnicie. Îl fulgeră gîndul că 
nu mai putea face acum nimic, dar absolut nimic. 
Nici măcar nu putea fugi, căci în spate se ridica, 
de nepătruns, ca un zid, peretele de stîncă. Să caute 
scăpare în partea văii? Şi asta era cu neputinţă, 
căci l-ar fi înghiţit prăpastia adîncă de mai bine de 
o sută de picioare. Se afla, aşadar, faţă în faţă cu 
moartea, o moarte tot atît de îngrozitoare ca aceea 
care se abătuse asupra cîinilor. 

Totuşi, în aceste clipe de groază, Langdon nu 
şi-a pierdut cumpătul. A avut încă tăria să observe 
roşeața teribilă din ochii încărcaţi de răzbunare ai 
ursului și, de-a lungul spatelui, cicatricea pe care 
i-o brăzdase unul din gloanţe. Văzu și locul fără 
păr pe unde altul pătrunsese în umăr și, privind 
toate acestea, îi venea să creadă că Thor îl urmă- 
rise dinadins, se ţinuse anume după el pe brînă, 
ca să-l înghesuie aici, unde 'să-i poată plăti din plin 
pentru tot ceea ce pătimise. 

Marele grizzly făcu un pas înainte, apoi, cu o 
mișcare înceată şi graţioasă, se ridică în toată înăl- 
țimea lui. Chiar și în împrejurarea aceea teribilă, 
Langdon rămase copleșit de frumusețea lui plină 
de măreție. Neclintit, se uita ţintă la Thor, între- 
bîndu-se ce-i mai rămînea oare de făcut, în clipa 
cînd fiara se va arunca asupra lui. Să sară în pră- 
pastie ? Era o şansă de unu la mie să mai scape cu 
viaţă. Şi poate că totuși, în cădere, îl va ajuta no- 
rocul să dea de o platformă sau un colţ de stîncă 
de care să se poată agăța. 


Dar ce se întimplase cu Thor? 

Deodată, aşa, pe neaşteptate, dăduse peste 
om! Făptura care-l hăituise, care-l rănise şi care 
era acum atit de aproape, încît ar fi putut do: 
să-ntindă laba și s-o zdrobească ! Cît de slabă, de p: 
lidă şi neînsemnată îi apărea acum! Unde îi e 
trăsnetul acela cumplit? Unde, fulgerul arzător? 
Și de ce nu scotea acum nici un sunet ? 

Pînă şi un cîine ar fi avut mai mult curaj să-l ] 
înfrunte ; şi-ar fi arătat măcar colții, ar fi miri 
ar fi luptat pentru viaţa lui. Dar făptura asta, omul, 
nu făcea nimic. O mare îndoială pătrunse încetul cu 
încetul în capul greoi a! lui Thor. Oare chiar fi 
asta neînsemnată, inofensivă şi îngrozită îl rănise 
pe el? Adulmeca mirosul omului din plin. Și totuși, 
de data asta, deși-l simţea, nu i se întîmpla nimic 

Cu mișcări încete și elegante, Thor se lăsă di! 
nou pe labe şi, neclintit, continuă să-şi privească 
dușmanul. 

Dacă Landgon ar fi făcut cea mai mică mișcare; 
ar fi fost, fără îndoială, pierdut. Dar Thor nu era. 
un ucigaș. Mai aşteptă cîteva clipe vreo lovitură 
sau un semn de amenințare, însă nimic nu se în; 
tîmplă. Foarte nedumerit, atinse pămîntul cu nasul, 
și Langdon putu să vadă cum se spulbera praful subi 
răsuflarea lui puternică. Vreo treizeci de secund 
lungi și apăsătoare, ursul și omul se priviră fix unul 
pe celălalt. 

Apoi, încet, foarte încet, și parcă stînd la îndo. 
ială, Thor se întoarse. Mai mormăi o dată, arătîn: 
du-și puţin colții, dar, hotărît, nu găsea nici un mo: 
tiv de luptă. Vedea că piticul cu faţa palidă, ghe: 
muit de groază lîngă stincă, nu dădea nici un semn 
că ar vrea să-l înfrunte. Ştia că nu-i rămăsese nici 
scăpare prin fugă, deoarece retragerea îi era blo- 
cată de peretele muntelui. Poate, dacă ar fi existat 
o potecă, soarta lui Langdon ar fi fost, fără îndoială, 
alta, așa însă Thor dispăru fără grabă în direcția 
din care venise, cu capul atîrnînd greu și ghearele 
lungi făcînd clic-clic pe pietre, ca nişte castaniete 
de fildeş. i 


Abia atunci îi veni lui Langdon inima la loc și 
indrăzni să răsutle din nou. Scoase un oftat adînc, 
ca un suspin, se ridică, dar își simţi picioarele moi, 
ca paralizate. Mai aşteptă un minut, două, trei, apoi 
se îurișă cu băgare de seamă pînă la cotul brînei pe 
unde dispăruse Thor. 

Pe stînci nu se mai vedea nimic. Se îndreptă 
spre trecătoare, iscodind locul cu privirea și ascul- 
lînd, În tot acest răstimp, ţinu strîns în mînă pușca 
ruptă. Cînd, în sfîrșit, ajunse la marginea cîm- 
piei, se aruncă repede la pămînt,  adăpostindu-se 
după o stîncă mare, 

La vreo trei sute de yarzi în faţa lui, Thor păşea 
domol peste creasta văgăunii, care dădea în valea 
dinspre răsărit. 

Langdon nu s-a clintit din loc pînă cînd nu l-a 
văzut pe urs ivindu-se iară pe marginea cealaltă a 
văgăunii şi, după cîteva clipe, dispărînd cu totul. 

Ajuns pe povirnişul unde-și priponise calul, îl 
găsi așa cum îl lăsase. Thor era acum departe, dar 
Langdon nu se simți complet în siguranţă decît 
după ce s-a suit în șa. Abia atunci a rîs cu un rîs 
nervos, nefiresc de vesel şi, cercetînd cu atenţie va- 
lea, își umplu din nou pipa cu tutun proaspăt. 

— Urs puternic și generos ca un zeu! murmură 
el, regăsindu-și pentru prima oară glasul, în care 
fremăta o emoție extraordinară. Tu, fiară sălbatică, 
să ai mai multă inimă decît omul?! Apoi adăugă, 
abia șoptit : Dacă eu te-aș fi prins aşa, la strimtoare, 
te-aș fi ucis! Dařtu... tu m-ai avut în mînă şi totuşi 
mi-ai dăruit viaţa ! 

În timp ce călărea spre tabără, își dădea seama 
că ziua aceea desăvîrșise marea schimbare pe care 
o simţise născîndu-se în el. Stătuse faţă în faţă cu 
stăpînul munţilor ; văzuse moartea cu ochii și, în 
ultima clipă, făptura cu patru picioare pe care o 
hăituise și-o rănise se arătase mărinimoasă. Ştia că 
Bruce n-are să înţeleagă ; că nu putea să înțeleagă, 
dar pentru el, ziua aceasta, ceasul acesta aveau o 
semnificație deosebită, pe care n-o va uita toată 
viața. Ştia că pentru nimic în lume nu va mai în- 


cerca, de acum înainte, să-l omoare pe Thor sau ] 
alți semeni ai lui. 

Ajuns în tabără, îşi pregăti ceva demîncare și 
în vreme ce-și potolea foamea în tovărășia lui Mu, 
kwa, făcea planuri noi pentru zilele şi săptămînili 
viitoare. Îl va trimite imediat pe Bruce după Meto: 
osin, şi cu asta să se termine odată pentru totdeauni 
cu urmărirea marelui grizzly. Vor pleca spre Sk 
ena și poate chiar pînă la malurile Yukonului, iar pe 
la începutul lui septembrie o vor porni spre răsări! 
prin ţinutul renilor, întorcîndu-se din nou la civi 
lizaţie prin partea dinspre cîmpia Munţilor Sti 
coşi. Pe Muskwa îl vor lua cu ei. Întorşi în oraşe; 
printre oameni, amindoi vor deveni buni prieteni 
În momentul acela nu-și dădea însă seama ce-ar 
însemnat asta pentru Muskwa. 

Pe la ora două, cînd era mai cufundat în planu: 
rile lui, gîndindu-se la drumurile noi și necunos: 
cute pe care avea să le străbată prin ţinuturile Nor- 
dului, un zgomot îl trezi din visare, tulburîndu-l, 
Întii, nu-i dăduse prea mare atenţie, părîndu-i-si 
o parte din murmurul  molcom al văii, dar cum 
treptat, zgomotul deveni tot mai puternic, se ridici 
în cele din urmă de lîngă copacul de care stătea 
A şi ieși din pădure ca să-l poată auzi mai 

ine. 

Muskwa se luă după el, iar cînd Langdon si 
opri, ursulețul cu mutrișoara smolită făcu la fel, 
ciulindu-și atent urechile şi întorcîndu-și capul spri 
nord. Zgomotul venea dintr-acolo. 

După cîteva clipe de ascultare, Langdon își dădu 
seama despre ce este vorba ; credea, totuşi, că-l în- 
şală auzul. Nu putea să fie lătratul cîinilor ! Dacă 
nu Bruce, în orice caz Metoosin se afla în mo- 
mentul acela undeva departe, spre sud, iar muntea- 
nul era, desigur, în drum spre tabără. În scurt timp, 
zgomotul deveni tot mai distinct şi, în cele din 
urmă, Langdon își dădu seama că nu s-a înșelat. 
Într-adevăr, cîinii veneau pe vale, în sus. Se întîm- 
plase ceva care-i determinase pe Bruce şi Metoosin 
s-o ia spre nord, în loc să meargă spre sud. Lătra- 


tul sălbatic și îndirjit al haitei dovedea că dăduseră 
din nou peste urma proaspătă a vînatului. Tresări 
deodată, cuprins de înfiorare. Nu exista decît o sin- 
gură făptură în toată întinderea văii după care 
Bruce și-ar fi asmuţit cîinii ; și aceasta era marele 
grizzly. 

Mai stătu o clipă ascultînd, apoi, fără să mai 
piardă vremea, se întoarse iute la tabără și, după 
ce-l legă pe Muskwa de un copac, luă în grabă 
pușca, puse din nou şaua pe cal şi, cinci minute mai 
tîrziu, călărea cu repeziciune spre munte, către lo- 
cul unde, cu puţin mai înainte, Thor îi dăruise 
viața. 


Capitolul XVIII 


Thor a auzit haita încă de la o milă depărtare. 
Avea, totuşi, două motive pentru care nu mai voi 
să fugă, ca acum cîteva zile. Mai întîi, de cîini 
păsa tot atît de puţin ca de bursucii și hîrciogii cart 
fluierau la el de pe stînci. Numai gura era de ei. Ñ 
tulburase însă întotdeauna ceea ce venea în urmă 
lor. Dar iată că astăzi se întilnise faţă în faţă cu 
făptura care adusese în văile lui mirosul acela ciu 
dat, iar ea nu mai încercase să-i facă vreun rău și 
el se depărtase, renunțind s-o ucidă. Mai era însă 
şi alt motiv — mergea s-o întîlnească pe Iskwao; 
Se vede că omul nu este singurul animal care-şi 
riscă viața din dragoste. 

După ce omorise ultimul cîine în amurgul ace- 
lei zile cumplite cînd fusese urmărit de-a lungul 
muntelui, Thor se comportase exact așa cum bănu-= 
ise Bruce. În loc să-și continue drumul către sud, 
făcu un ocol mare spre nord şi, în a treia noapte 
de la încăierarea în care-l pierduse pe Muskwa, o 
regăsise pe Iskwao. În aceeași seară, la căderea. 
nopții, murise Pipoonaskoos. Thor auzise pocnetul 
ascuţit al pistolului automat al lui Bruce. Şi toată 
noaptea aceea, pînă tirziu în seara următoare, 
a rămas împreună cu Iskwao, apoi a părăsit-o din 
nou. Acum, pornind s-o caute pentru a treia oară, 
dăduse peste Langdon în înfundătura de pe brînă.. 
Nu simţise încă mirosul ursoaicei cînd îl ajunse din 
urmă primul lătrat de cîine. 

Mergea spre sud, apropiindu-se, fără să știe, de 
tabăra vînătorilor. Se ţinea mereu pe povîrnișurile. 
înalte, întretăiate de mici depresiuni și pajiști, în 
care se vedeau, ici și colo, blocuri mari de stînci, 
crăpături adinci şi îngrămădiri haotice de granit, 


Păstra mereu vîntul în faţă, ca să nu scape, cumva, 
mirosul ursoaicei, dacă s-ar fi apropiat de ea, și din 
cauza asta auzea lătratul cîinilor, dar fără să le 
simtă năduşeala şi fără să adulmece apropierea ce- 
lor doi oameni călare, înapoia lor. 

În altă împrejurare, ar fi folosit tactica obișnu- 

„ită, încercînd, prin ocoluri, să aibă mereu în faţă 

vîntul şi primejdia. Grăbit însă cum era să-și gă- 
_sească ursoaica, lăsase de astă dată prudenţa la o 
parte şi cum haita ajunsese cam la o jumătate de 
“milă depărtare de el, Thor se opri brusc, adulmecă 
aerul şi o porni repede spre o ripă mică. Cum Isk- 
wao tocmai apărea dintr-acolo alergînd, Thor 
cobori puţin spre ea, ca s-o întîmpine, în timp ce lä- 
tratul fioros al cîinilor se auzea din ce în ce mai 
puternic. Ursoaica se opri numai o clipă, își frecă 
nasul de al lui Thor, mirosindu-l, apoi o luă înainte, 
cu urechile lăsate pe spate, cu privirea-ntunecată, 
mormăind ameninţător, 

În urma ei venea Thor, cuprins de mînie. Înţe- 
lesese că Iskwao fugea de cîini şi din nou, în timp 
ce se cățăra după ea tot mai sus pe munte, simţea 
cum o furie teribilă pune stăpinire pe el. 

Într-o astfel de împrejurare, Thor se înrăia în- 
grozitor. Dacă în încăierarea de săptămîna trecută, 
cu cîihii, luptase aprig împotriva celor care-l încol- 
țiseră, acum devenise un adevărat demon, crunt și 
fără milă în fața primejdiei care-i ameninţa ur- 
soaica. 

Rămase din ce în ce mai mult în urma ei și, din 
cînd în cînd, se întorcea, arătîndu-și colții străluci- 
tori sub buzele răsfrinte, sfidîndu-și dușmanii cu 
glas mînios şi cumplit, ca un bubuit înăbuşit de 
tunet. + 

Cînd Thor ieşi din rîpă, apărînd în umbra mun- 
telui, Iskwao dispăruse de mult printre stînci, ur- 
cînd sus, spre creste. Ajunsese tocmai la o depărtare 
de cel mult trei sute de yarzi de vîrf, la o îngrămă- 
dire sălbatică de bolovani învălmășiţi, căzuţi din 
înaltul muntelui. 'Thor privi în sus. Iskwao nu se 
mai vedea. Din locul în care se afla, putea să facă, 


fără teamă, față luptei. Cîinii se auzeau acum foa 
aproape. Urcau marginea rîpei, lătrînd îndiîrj 
Thor se întoarse, aşteptindu-i. 

La o jumătate de milă spre sud, privind prin biz 
noclu, Langdon îl zări pe Thor aproape în aceeaşi 
clipă în care cîinii apăruseră din ripă. Suise jum 
tate din munte călare, iar acolo descălecase și 
căţărase spre vîrf, pe o potecă bine bătătorită, cam 
la aceeaşi înălțime cu locul unde se afla marele 
grizzly. Putea cuprinde, prin binoclu, întreaga vale 
pe întindere de mile. Nu i-a trebuit mult ca să-i 
descopere pe Bruce și pe indian, tocmai cînd desd 
călecau, dispărind în fugă în susul ripei. . 

îşi îndreptă din nou atenţia spre Thor. Haita îl 
încolţise, şi Langdon își dădu imediat seama că în 
locul acela deschis ursul n-avea cum să se apere de. 
cîini, n-ar mai fi putut să-i omoare. Apoi văzu 
mișcîndu-se ceva printre stincile de deasupra lui 
Thor şi o exclamaţie de uimire și de înțelegere îi 
scăpă de pe buze, urmărind-o cu privirea pe Isk- 
wao, care urca, fără să se uite înapoi, spre creasta 
colţuroasă a muntelui. Pricepu imediat că al doilea 
urs era o femelă. Uriașul grizzly, tovarășul ei, se. 
oprise să lupte, apărindu-i viaţa, şi nu mai era nici 
o nădejde de scăpare, dacă haita reușea să-l ţină pe 
loc cîteva minute, pînă la sosirea lui Bruce și Meto- 
osin. 

Virîndu-și iute binoclul în toc, Langdon o apucă 
la goană de-a lungul potecii. Cam două sute de. 
yarzi a înaintat relativ ușor, pină cînd poteca s-a 
despărţit într-o mulțime de cărărui pe povirnișul 
de şist moale și alunecos; a pierdut vreo cinci mi- 
nute ca să străbată cei cincizeci de yarzi care l-au 
scos iar pe o cărare bătătorită. Alerga gifiind și, 
după alte cinci minute, Thor și cîinii dispărură 
după colțul cel mare al unei stînci. Trecînd de ea, 
a mai alergat încă puţin și s-a oprit brusc. O rîpă 
mare și adincă îi tăia trecerea, oprindu-l la o dis- 
tanță de cinci sute de yarzi de locul unde Thor, 
cu spatele întors spre stînci, făcea faţă haitei îndir- 
jite. Langdon privea căznindu-se să-și potolească 


respirația precipitată, ca să poată striga în clipa în 
care Bruce și Metoosin aveau să apară din rîpă. Își 
dădu însă repede seama că cei doi, chiar dacă i-ar 
fi auzit glasul, tot n-ar fi înţeles despre ce e vorba. 
Bruce n-ar fi putut ghici cu nici un chip că el do- 
rește să cruțe tocmai viața ursului pe care îl urmă- 
reau de mai bine de două săptămîni. 

Thor reuşise să împingă cîinii cam douăzeci de 
yarzi înapoi, spre rîpă, cînd Langdon se trînti iute 
jos, după o stincă. Nu mai rămînea decît o singură 
cale ca să-l salveze, dacă nu, totul era prea tirziu. 
"Ținţi spre haita care se retrăsese cîţiva pași pe 
povirniș, în jos. N-avea decît un singur gînd : să-și 
sacrifice cîinii, ca să-l salveze pe Thor. Și marele 
grizzly îi cruțase viața în aceeași zi! 

Fără să ezite, apăsă pe trăgaci. Distanţa era 
mare și primul glonţ ridică un nor de praf la cinci- 
zeci de picioare în faţa cîinilor. Trase din nou, dar 
tot nu nimeri. A treia oară însă, detunătura fu ur- 
mată de un chelălăit ascuţit de durere, pe care 
Langdon nu-l auzi. Unul din cîini se rostogoli de-a 
dura pe povirniș, în jos. 

Zgomotul împușcăturilor nu reuşi să-l clintească 
pe Thor din loc, dar cînd văzu pe unul din dușmani 
zvîrcolindu-se și rostogolindu-se la vale, se întoarse 
încetişor şi-o porni spre adăpostul stîncilor. Au 
urmat a patra, apoi a cincea împușcătură. La cea 
din urmă, lătratul cîinilor se îndepărtă spre rîpă ; 
unul din ei şchiopăta, tîrîndu-şi laba de dinainte, 
sfărîmată, 

Langdon se sui pe stînca de care-și  rezemase 
carabina şi cercetă creasta muntelui. Iskwao ajun- 
sese în vîrf ; s-a oprit pentru o clipă, a privit în jos 
şi a dispărut. Thor nu se mai vedea, ascuns de stîn- 
cile și sfărimăturile de gresie. Suia, probabil, pe 
urmele ei. La scurt timp, Bruce şi Metoosin apărură 
din rîpă. De unde se aflau, puteau să tragă ușor pînă 
sus pe creastă, așa că Langdon începu deodată să 
strige agitat, făcînd semne cu mîinile, arătînd spre 
vale, în jos. Nedîndu-şi seama de șiretlic, şi cu 
toate că lătratul îndirjit al cîinilor se auzea dinspre 


stîncile pe unde plecase 'Thor, cei doi crezură, după 
semnele lui Langdon, că ursul a fugit spre vale. O 
porniră într-acolo fără să se oprească, şi o sută de 
yarzi mai jos aşteptară noi indicaţii. În picioare, 
sus pe stîncă, Langdon le arăta creasta. 

Formidabilul grizzly apăruse tocmai în momen- 
tul acela. Se opri doar o clipă, așa cum făcuse și 
Iskwao, și privi pentru ultima oară omul. Apoi se 
întoarse încet, dispărînd printre stînci, în timp ce 
Langdon îl petrecea cu privirea, agitîndu-și cu 
mîna pălăria și strigîndu-i bucuros : 

— Noroc, bătrîne, mult noroc ! 


Capitolul XIX 


În seara aceea, în timp ce Langdon şi Bruce își 
făceau noi planuri, Metoosin stătea mai la o parte, 
fumînd într-o tăcere îndărătnică. Din cînd în cînd, 
se uita pe furiș, cu mirare, la Langdon, de parcă 
nu-i venea să creadă nici acum ce se întîmplase în 
după-amiaza aceea. Multă vreme, de acum încolo, 
n-avea să uite să povestească copiilor, nepoților şi 
prietenilor din triburile nomade cum a vînat, odată, 
împreună cu un alb care şi-a împușcat propriii cîini, 
ca să salveze viața unui grizzly. Pentru el, Langdon 
nu mai era cel de odinioară, devenise un keskwao t, 
şi indianul ştia că nu se va mai duce niciodată să 
vîneze cu albul acesta. Înţelesese că Marele Spirit 
i-a tulburat minţile și i-a luat inima, ca s-o dea 
ursului grizzly. Gîndind la asta, îl cerceta din cînd 
în cînd cu atenţie, pe deasupra pipei. Bănuiala i-a 
fost întărită cînd îi văzu pe Bruce și Langdon făcînd 
o cușcă dintr-un coș de piele ; va să zică, ursulețul 
avea să-i însoțească tot lungul drumului! Pentru 
Metoosin nu mai era acum nici o îndoială. Langdon 
devenise foarte ciudat; probabil că se ţicnise și, 
pentru un indian, acest fel de ciudăţenie nu pre- 
vestea nimic bun. 

A doua zi, la răsăritul soarelui, bagajele erau 
gata pentru lunga călătorie spre ţinuturile nordice. 
Bruce și Langdon deschiseră drumul, apucînd pe 
povîrniș în sus, peste cumpăna apelor, către valea 
unde se întilniseră pentru prima dată cu Thor. Ca- 
ravana se înșira pitoresc în urma lor, cu  Metoosin 
încheind coloana şi cu Muskwa călătorind confor- 
tabil în coșul de piele. 


1 În limba indiană: nebun. (n.t) 


Langdon se simțea mulțumit şi fericit. 

— A fost cea mai frumoasă vînătoare din viața 
mea — mărturisi el lui Bruce; nu-mi va părea rău 
niciodată că l-am lăsat în viaţă. j 

— Dumneata ești șeful — îi răspunse Bruce, cam 
nepoliticos. Dac-ar fi fost după mine, de mult i-ar 
fi atîrnat blana pe spatele iepii. Dincolo, la linia fe- 
rată, orice turist s-ar fi grăbit să dea pe ea o sută 
de dolari, cel puţin. 

— Se poate, dar pentru mine, viu, valorează mii 
de dolari — replică Langdon. 

După răspunsul acesta, care-l lăsă cu totul nedu- 
merit pe Bruce, se întoarse să vadă cum îi mergea 
lui Muskwa. 

Bietul ursule se rostogolea în coșul lui, aruncat 
de colo pînă colo, ca un călăreț ageamiu pe sap- 
tele unui elefant. După ce s-a uitat la Muskwa 
cîteva minute, a revenit din nou lîngă Bruce și, în 
ceasurile care au urmat, a mai venit la ursuleț de 
nenumărate ori. De fiecare dată însă, cînd se în- 
torcea lingă Bruce, rămînea tăcut, ca şi cum îl fră- 
mînta ceva. 

e ora nouă cînd au ajuns, în sfîrșit, la 
lui Thor. Drept în faţă se ridica un 
munte. și, ocolindu-l, pîrîul de-a lungul căruia mer- 
geau făcea brusc un cot spre apus, pătrunzînd în- 
tr-o trecătoare îngustă. Spre răsărit însă, povîrnişul 
se desfășura ondulat și înverzit, pînă în cealaltă 
vale, spre Driftwood. Cum caii puteau sui mai ușor 
pe aici, Bruce se hotărî să meargă pe drumul acesta. 

Pe la jumătatea urcușului, se opriră și lăsară 
caii să mai răsufle. În închisoarea lui de piele, Mus- 
kwa gemea, parcă rugător, dar Langdon, deși îl 
auzea, părea că nu-i dă nici o atenţie. Privea stă- 
ruitor înapoi, în valea pe care o străbătuseră, Cît 
era de frumoasă și strălucitoare în lumina soarelui 
de dimineaţă ! Se uita la piscurile înalte, la poalele 
cărora se afla lacul rece şi întunecat în care pes- 
cuise Thor. Pe întindere de mile, povirnişurile apă- 
reau ca briie de catifea verde și, din inima lor, mai 
ajungea pînă la el ultima rezonanță a murmurului 


melodios din lumea uriașului grizzly. Dintr-o dată, 
se simţi cuprins de-o înfiorare stranie ; avea impre- 
sia că aude plutind în aer un fel de imn, un imn 
pe care valea îl înălța bucuriei de a-l vedea plecat 
și că toate rămîneau așa cum fuseseră înainte de 
venirea lui. Dar le lăsa el într-adevăr toate așa cum 
le găsise? Și nu distingea, oare, în muzica munţilor, 
un accent de tristețe, de mîhnire și de rugă? 

Cînd, din nou lîngă el, Muskwa gemu încetișor, 
Langdon se întoarse spre Bruce: 

— M-am decis — zise el și în cuvintele lui vibra 
hotărîrea. Toată dimineaţa m-am frămîntat să-mi 
limpezesc gîndurile. Acum totul e clar. După ce caii 
se odihnesc, tu și Metoosin plecaţi înainte; eu mă 
întore în vale, să dau drumul ursuleţului, într-un 
loc de unde să poată ușor regăsi drumul spre casă. 

Fără să mai aștepte răspuns sau comentarii, pe 
care, de altfel, Bruce nici nu se gîndea să le facă, 
Langdon îl luă pe Muskwa în braţe și o porni înapoi, 
spre sud. Aproape de marginea de jos a văii, dădu 
de o cîmpie largă, presărată cu desişuri de brad și 
sălcii, peste care plutea mireasma dulce a florilor. 
Descălecă şi se așeză pe iarbă, cu ursulețul lîngă el; 
scoase din buzunar o punguţă de hîrtie, din care îi 
dădu să mănînce zahăr, pentru ultima oară. Sim- 
tind năsucul moale al lui Muskwa atingîndu-i podul 
palmei, un nod i se urcă în gît, şi cînd, la urmă, 
S-a ridicat de jos și-a încălecat, ochii îi erau umezi. 
A încercat să zimbească, Poate că avea o fire slabă. 
Îl iubea pe Muskwa și știa că lasă în urmă, în valea 
minunată a munţilor, mai mult decît un prieten, 

— Rămii cu bine, mititelule — spuse el cu voce 
înăbușită — rămii cu bine, zmeuțule ! Poate că în- 
tr-o zi o să mă-ntore să te văd. Ai să fii atunci un 
urs mare şi fioros, dar n-am să te împuşc niciodată, 
niciodată... 

Dădu pinteni calului şi porni repede spre nord. 
După trei sute de yarzi, întoarse capul şi privi îna- 
poi. Muskwa se luase după el, dar rămăsese mult 
în urmă. Din depărtare, Langdon îi mai făcu o dată 
semn cu mîna. 


-— Rămii cu bine ! strigă cu vocea gîtuită. Rămii 
-cu bine! 

O jumătate de oră mai tirziu, de pe vîrful povîr- 
nișului, Langdon cercetă valea prin binoclu. Departe, 
în întinsul zării, se vedea un punct negru — 
era ursuleţul, care se oprise, așteptîndu-] cu răb- 
dare şi încredere să se întoarcă. 

Încercînd din nou să rîdă, dar fără să reușească, 
Langdon trecu dincolo de cumpăna apelor și dispăru 
pentru totdeauna din viața lui Muskwa. 


Capitolul XX 


Muskwa a mai mers ce-a mai mers pe urmele lui 
Langdon, cam o jumătate de milă. La început a 
alergat, apoi, din ce în ce, și-a încetinit fuga, iar în 
cele din urmă s-a așezat cuminte pe labele de dina- 
poi, privind depărtarea. Dacă Langdon ar fi mers pe, 
jos, ursuleţul s-ar fi ţinut după el pînă cînd ar fi 
căzut, frînt de oboseală. Închisoarea în care îl ţinu- 
seră nu-i plăcuse de loc; îl zgâlţiise şi-l aruncase 
de colo pînă colo, ba, de cîteva ori, calul se scuturase 
așa de tare, de i s-a părut că se cutremură pămîn- 
tul. Acum scăpase de cușcă, dar, o dată cu ea, ple- 
case şi Langdon. A mai stat cîtva timp şi a aşteptat, 
gemînd cu părere de rău, dar de mişcat nu s-a miş- 
cat din loc. Era sigur că prietenul pe care începuse 
să-l iubească se va reîntoarce. Pînă acum, întotdea- 
una venise înapoi la el. Fără să se depărteze prea 
mult de drumul pe care trecuse caravana, începu să 
caute frumoasa-primăverii şi limba-viperei. 

Tot restul zilei, ursuleţul a hoinărit prin cîmpia 
înflorită de la poalele muntelui ; se simţea tare bine 
acolo, în lumina razelor de soare, căutînd rădăcini 
şi bulbi care-i plăceau atît de mult. A scormonit cît 
a scormonit, iar cînd s-a săturat bine, a mai tras și 
un pui de somn, după-masă ; dar cînd soarele a în- 
ceput să coboare spre apus şi umbra posomorită a 
munţilor a întunecat valea, l-a cuprins frica. 

Nu era decît un puişor de urs şi, pentru prima dată 
din noaptea aceea îngrozitoare, cînd îi murise mama, 
rămăsese iar singur. Thor îi înlocuise mama, şi mai 
târziu Langdon luase locul lui Thor, astfel încît nu 
simţise niciodată pînă acum singurătatea apăsătoare 
a întunericului. Se furişă sub un tufiș de mărăcini, 
lîngă drum, şi continuă să aştepte, să asculte şi să 
adulmece, nădăjduind încă. 


|! S-au ivit şi stelele, limpezi şi strălucitoare, dar 
de data aceasta farmecul lor n-a fost destul de pu- 
ternic ca să-l atragă. Abia în zori a îndrăznit din nou 
să iasă, cu precauţie, din adăpostul de mărăcini. 

Soarele i-a dat curaj şi încredere, aşa că și-a re- 
luat iar hoinăreala prin vale. Mirosul lăsat de cai 
se simțea acum tot mai slab, pînă cînd, în cele din 
urmă, a dispărut cu totul. În ziua aceea a mîncat 
puţină iarbă şi cîteva rădăcini de limba-viperei, iar 
cînd noaptea s-a lăsat din nou, l-a găsit pe povirni- 
şul văii în care se aflau Thor şi Iskwao. Frînt de 
oboseală şi înfometat, a adormit ghem într-o scor- 
bură de copac. Multe zile şi nopţi a rămas singur, 
rătăcind prin valea aceea imensă. A trecut pe lîngă 
balta unde el şi Thor se întîlniseră cu ursul cel bătrîn 
şi a adulmecat înfometat oasele de pește ; a colindat 
pe malul lacului întunecat şi adînc și a zărit filfîind 
umbre în întunecimea pădurii; a urcat stăvilarul 
castorilor, rămînînd să doarmă două nopţi lîngă buș- 
tenii de unde Thor azvîrlise pe mal primul peşte. 
Aproape uitase de Langdon, şi gîndul lui se întorcea 
din ce în ce mai des la Thor şi la mama lui. Îi era 
dor de ei şi le simţea tare mult lipsa. Îi dorea mai 
mult decît dorise vreodată tovărășia omului, deoarece 
se trezea în el, din nou, cu repeziciune, făptura săl- 
băticiei. 

Începutul lui august l-a găsit la rîpa din vale, 
hotărît să urce coasta unde Thor auzise pentru prima 
dată tunetul armei și simțise mușcătura ascuțită a 
carabinei omului alb. 

Crescuse repede în timpul celor două săptămîni 
cît a rătăcit, străbătînd mile, cu stomacul mai mult 
gol. Acum nu-i mai era frică de întuneric. 

A străbătut defileul îngust și întunecat, care se 
afla mai sus de balta de nămol, și cum nu-i rămînea 
alt drum de ales, a urcat pînă în vîrful trecătorii, 
pe unde se retrăsese Thor, urmărit de Langdon şi 
Bruce. La picioarele lui se întindea cealaltă vale — 
ajunsese acasă. 

Fără îndoială că Muskwa n-a recunoscut-o. 
N-a văzut şi n-a adulmecat nimic familiar, dar cum 


era atît de frumoasă, de îmbelșugată şi însorită, nu 
s-a grăbit să plece. A găsit aici adevărate grădini 
de frumoasa-primăverii şi limba-viperei şi tot aici 
a ucis pentru prima oară. Aproape că s-a împiedicat, 
de un pui de marmotă, cam cît o veveriţă roşie, dar 
înainte ca micuța făptură să poată fugi, a şi înhă- 
țat-o. A fost o masă straşnică. 

Abia după o săptămînă a ajuns pe valea piriului 
aflat la poalele povîrnişului unde murise mamă-sa. 
Dac-ar fi urcat, i-ar fi găsit oasele bine curățate 
de  sălbăticiuni. A mai trecut o săptămînă pînă 
ce a dat de poieniţa unde Thor omorîse caribu-ul şi 
ursul cel negru şi abia acum Muskwa şi-a dat seama 
că se întorsese acasă. 

Două zile a rătăcit în preajma locului unde fusese 
ospăţul şi teribila bătălie. Cu răbdare şi încredere, 
îl aștepta pe Thor. Din cînd în cînd, pleca prin îm- 
prejurimi să-şi caute de mincare. Dar în fiecare 
după-amiază, cînd umbrele munţilor începeau să se 
alungească spre vale, se întorcea în păduricea unde 
el și uriașul grizzly îşi ascunseseră prada și-i jefuise 
tîlharul de urs negru. 

Într-o zi, pe cînd căuta rădăcini, s-a îndepărtat 
mai mult ca de obicei. Era la o mare distanţă de locul 
unde îşi stabilise aşezarea şi adulmeca un colţ de 
stîncă, cînd o umbră imensă s-a întins deodată peste 
el. Întorcînd capul, a rămas încremenit; inima-i 
bătea să-i sară din piept, cum nu i se mai întîmplase 
niciodată pînă atunci. 

La o mică distanță de el, nemişcat şi privindu-l 
țintă, stătea Thor! Cu un scîncet de bucurie, gudu- 
rîndu-se ca un căţeluș, Muskwa alergă spre el. Thor 
şi-a înclinat capul uriaș, şi-a îngropat nasul în blana 
ursuleţului şi au rămas amindoi, aşa, nemișcaţi. Pe 
urmă, ca şi cum nu l-ar fi pierdut niciodată pe 
Muskwa, Thor o porni la drum, şi-n urma lui venea, 
fericit, ursuleţul cu mutrișoara tuciurie. 

Au urmat multe zile de călătorii minunate şi os- 
peţe grozave; marele grizzly l-a dus pe Muskwa 
printr-o mulţime de locuri noi din cele două văi şi 
în munţii care le mărgineau. Au pescuit şi au vînat 


caribu, şi pe zi ce trecea ursuleţul devenea din ce 
în ce mai voinic și mai greu, aşa că pe la jumătatea 
lui septembrie ajunsese cît un dulău de mare. 

A venit, după asta, rîndul fructelor de pădure, | 
Thor cunoștea mai bine ca nimeni locurile din văi 


pe unde să le caute. 1 
Întîi au mîncat zmeură sălbatică, apoi mure, şi 
după ele — delicioasele coacăze negre, pe care le 


căutau în adîncurile răcoroase ale pădurilor. Erau 
mari cît cireșele și aproape tot atît de dulci ca zahă=- 
rul pe care, cîndva, Langdon i-l dăduse lui Muskwa. 
Din toate fructele, coacăzele acestea îi plăceau ursu- 
leţului cel mai mult. Creşteau în ciorchini deși„şi 
bogaţi, pe arbuști fără frunze, aşa că putea să cu- 
leagă uşor şi să mănînce un sfert de kilogram îi 
cinci minute. 

Apoi a venit şi vremea cînd fructele au dispărut, 
Era tîrziu, în octombrie. Nopțile deveniseră tot mai. 
reci şi zile întregi soarele nu se mai arăta pe cerul 
posomorit și încărcat de nori. Sus, pe piscuri, zăpada 
se aşternea tot mai groasă şi nu se mai topea ca alte 
dăţi. Ba începuse să ningă şi în vale. La început, co- 
vorul alb de nea, care i-a îngheţat lui Muskwa pi- 
cioarele, s-a topit repede, dar vînturi aspre au coborit 
din miazănoapte şi, în locul murmurului dulce al văii 
din timpul verii, se auzeau acuma gemetele nopţii și 
strigăte ascuţite se ridicau din păzea ai cărei co- 
paci scîrțiiau jalnic. 

Muskwa avea impresia că întreaga lume se trans- 
formă, În zilele acelea friguroase şi întunecate se 
întreba pentru ce, oare, Thor rămînea pe colinele 
bătute de vînturi, cînd valea le oferea un adăpost 
atît de bun! Dac-ar fi putut să-i explice, Thor i-ar 
fi răspuns că iarna era foarte aproape și.că numai pe 
aceste înălțimi se mai putea găsi ceva de mîncare. 
În văi nu mai erau fructe, iar rădăcinile şi iarba nu 
erau de ajuns de hrănitoare pentru corpurile lor. 
Nu-și mai puteau pierde vremea căutînd furnici și 
rîme, iar peştii se retrăseseră de mult în adîncurile 
apelor. Acum, cînd caribu-ul avea un miros tot atît 
de ascuțit ca vulpea şi se întrecea cu vîntul la fugă, 


doar pe povîrnişuri reuşeau să mai găsească cîte un 
hîrciog sau o marmontă, atît cît să nu moară de foa- 
me. Neobosit, Thor scormonea în căutarea lor, şi 
Muskwa îl ajuta cît îl ţineau puterile. Se întîmpla, 
uneori, să răstoarne vagoane de pămînt pînă să dea 
de culcuşul cald, de iarnă, al unei familii din mar- 
mote sau, alte dăţi, scormoneau ore întregi ca să 
prindă doi-trei hîrciogi mici cît nişte veveriţe roşii, 
dar graşi şi gustoşi. 

Au dus-o aşa pînă în ultimele zile ale lui octom- 
brie. Apoi zăpada, vînturile îngheţate şi furtunile 
înverşunate din nord s-au dezlănţuit cu toată pu- 
terea. Bălţile şi lacurile au început să îngheţe, dar 
Thor n-a coborit în vale. A rămas tot sus pe povir- 
nișuri, unde Muskwa tremura noaptea de frig, între- 
bîndu-se dacă soarele se va mai ivi vreodată din- 
tre nori. 

Într-o zi, pe la mijlocul lui noiembrie, pe cînd 
tocmai scormoneau după nişte marmote, Thor s-a 
oprit deodată şi, cu un aer foarte preocupat, a pornit 
spre miazăzi. Nu s-a mai oprit decit la vreo zece 
mile de defileul cu balta de noroi unde, de iute ce 
merseseră, au ajuns chiar în aceeaşi după-amiază, 
înainte de apusul soarelui. Următoarele două zile, 
Thor a devenit foarte ciudat. Părea indiferent la 
orice şi, cu toate că nu se găsea nimic de mîncare 
pe acolo, rătăcea printre stînci, adulmecînd, ascul- 
tînd şi purtîndu-se în aşa fel, încît Muskwa nu mai 
știa ce să creadă. În ziua a doua, după-amiază, Thor 
s-a oprit într-un crîng de pini şi s-a apucat să mă- 
nînce acele căzute pe jos, într-un covor gros. Mus- 
kwa mînca şi el, deşi nu-i păreau de loc gustoase; 
ceva însă îl îndemna să-l imite pe Thor. Le prindea 
cu limba și le înghițea, fără să-şi dea seama că 
aceasta era ultima pregătire pe care natura o ọrîn- 
duise în vederea lungului somn de iarnă. 

Aproape de ora patru, au ajuns în faţa peşterii 
adînci în care se născuse marele grizzly. Aici, ursul 
s-a oprit din nou şi a adulmecat vîntul din toate 
părțile... 


Înserarea se lăsa încetul cu încetul. Deasupra de: 
fileului urla jalnic furtuna. Rafale îngheţate de 3 
coborau peste înălțimile munţilor, din cerul negri 
şi încărcat de zăpadă, 

Au stat o clipă în gura peşterii, apoi au ini 
întîi Thor şi pe urmă Muskwa ; cu cît înaintau, 
trunzînd tot mai adînc prin întunericul ca păcu 
aerul se făcea tot mai cald, tot mai cald, iar tî 
rile vîntului se stingeau în depărtare, pînă cînd 
s-a mai auzit decît un murmur. Vreo jumătate « 
oră, Thor s-a pregătit, aranjîndu-se cît mai bine pe 
tru somn, apoi Muskwa s-a ghemuit lîngă el. Îi e 
cald şi se simţea foarte bine. “A 

Noaptea întreagă, furtuna a urlat dezlănţuită, 
aducînd nori grei de zăpadă. Veneau peste defi 
în perdele grele, ce se îngrămădeau deasupra lui, 


zi dimineaţă nu se mai vedea nici intrarea peşteri 
nici stîncile, nici negrul şi ruginiul copacilor şi 
buștilor. Totul era alb și încremenit. Din vale, nici 
murmur nu mai suia spre înălțimi. 

Acolo, în adîncul peșterii, Muskwa se mai 
mînta încă neliniștit. Apoi Thor a suspinat adi 
amîndoi au căzut într-un somn lung și profun 
cine știe, poate că şi visau... p 

